
Φαρμακονήσι 
Να τιμωρηθούν 
οι ένοχοι για τις 
δολοφονίες 

σελ. 7 


Εργαζόμενοι 
Θερίζουν τα λουκέτα 
και η απλήρωτη 
εργασία 

σελ. 4 


Ουκρανία 
Καυτός Γενάρης, 
μακρύς ο δρόμος 
για το προλεταριάτο 
σελ .12 


Ιστορία 

90 χρόνια από το 
θάνατο του Λένιν 

σελ. 15 


«Ανασυγκρότηση» ΕΛΑΣ: χτίζουν νέο αστυνομικό κράτος 


Το σχέδιο ανασυγκρότησης της 
ΕΛΑΣ, που παρουσίασε ο Δένδιας, είναι 
θανάσιμος κίνδυνος για όλους τους εργα¬ 
ζόμενους και τη νεολαία, καθώς προχω- 
ράει ακόμα πιο βαθιά σ’ ένα ζοφερό Κρά¬ 
τος Έκτακτης Ανάγκης και προσαρμό¬ 
ζει την ΕΛΑΣ στη δημιουργία ενός νέου 
αστυνομικού κράτους. 

Σύμφωνα με το σχέδιο, εκτός απ’ το 
Επιτελείο της ΕΛΑΣ θα υπάρχουν τρία 
τμήματα: Τάξης, Ασφάλειας, Αλλοδα¬ 
πών και Προστασίας Συνόρων. Το τμή¬ 
μα Ασφάλειας θα είναι στα πρότυπα του 
αμερικάνικου ΡΒΙ. Ο σχεδιασμός περι¬ 
λαμβάνει αναβάθμιση και ενίσχυση κατά 
50% του προσωπικού της Ειδικής Κατα¬ 
σταλτικής Αντιτρομοκρατικής Μονάδας 
(ΕΚΑΜ), ενώ θ’ αναβαθμιστούν και οι 
Ομάδες Πρόληψης Καταστολής Εγκλη¬ 
ματικότητας (ΟΠΚΕ). 

Ο Δένδιας μίλησε για «αναβάθμι¬ 
ση του τρόπου συλλογής και διαχείρισης 
πληροφοριών για την πρόληψη και αντι¬ 
μετώπιση κινδύνων από εγκληματικές 
ενέργειες». Εκτός απ’ τον θεσμοθετημέ¬ 
νο χαφιεδισμό και παρακολούθηση των 


πάντων, η πρόσφατη «εκτροπή» με τις ει¬ 
σβολές της αστυνομίας σε σπίτια (υποτί¬ 
θεται σχετιζόμενων με την τρομοκρατία, 
στο κλίμα τρομοϋστερίας μετά τη μη επι¬ 
στροφή του X. Ξηρού στη φυλακή), δίνει 
μια εικόνα πόσο μακριά θα πάει αυτή η 
«συλλογή και διαχείριση». 

Η αναβάθμιση του «ελέγχου των συ¬ 
νόρων» δείχνει ότι οι δολοφόνοι του 
Φαρμακονησιού παγιώνουν και κλιμακώ¬ 
νουν τη ρατσιστική τρομοϋστερία. Έχουν 
τώρα μια νέα θεωρία, για «λαθρομετα- 
νάστες-πράκτορες» που εργάζονται για 
την «αποσταθεροποίηση της χώρας», συ¬ 
μπληρώνοντας την προσπάθεια εκφοβι¬ 
σμού και τρομοκράτησης του ελληνικού 
λαού με το σκιάχτρο του «χάους», τη διαί¬ 
ρεση των εργαζομένων, τον εθισμό στην 
κτηνώδη καταστολή. 

Είναι σε εξέλιξη πολλές κινήσεις που 
στοχεύουν στην «αλλαγή δόγματος» των 
κατασταλτικών μηχανισμών, δηλαδή την 
ακόμα πιο ευθεία προσαρμογή τους στις 
«έκτακτες» συνθήκες των Μνημονίων, 
της κρίσης, της πολιτικής αποσύνθεσης, 
όπου μέσα απ’ την αστάθεια μπορούν ν’ 


αναδειχτούν θυελλώδεις εκρήξεις. Π.χ. η 
Μονάδα Υποβρυχίων Αποστολών του Λι¬ 
μενικού ενσωματώνεται σε «αντιτρομο- 
κρατικές» αποστολές. Στην πρόσφατη κα¬ 
ταδίωξης των δραπετών απ’ τις φυλακές 
Τρικάλων (που οδήγησε και στην εκτέ¬ 
λεση κάποιων), το Λιμενικό επιβεβαίω¬ 
σε τη συμμετοχή της Μονάδας: 10 άνδρες 
στάλθηκαν να εντοπίσουν ίχνη των δρα¬ 
πετών (με θερμικές κάμερες), τους κατα¬ 
δίωξαν προς την ενέδρα των ΕΚΑΜ, που 
ανέλαβαν τα υπόλοιπα. Ας μην ξεχνάμε 
τις επαναλαμβανόμενες «ασκήσεις κατα¬ 
στολής πλήθους» και την παρουσία της 
ένοπλης 71 ης Αερομεταφερόμενης Με¬ 
ραρχίας στην «περιφρούρηση» των στρα¬ 
τιωτικών παρελάσεων στη Θεσσαλονίκη 
από διαμαρτυρίες και διαδηλώσεις. 

Θα χρειαστεί ένα νέο κύμα αγώνων, 
συγκρούσεις στο δρόμο, πολιτικές τομές 
αλλά και θυσίες για ν’απεγκλωβίσουμε 
το εργατικό κίνημα απ’ την κρατική κα¬ 
τασταλτική μέγγενη που σφίγγει, για να 
επιβάλλουμε στην πράξη και στον δρόμο 
τα δημοκρατικά δικαιώματα και ελευθερί¬ 
ες μας. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 Π Διεθνή. 


2 Εργατική Πάλη 


Φεβρουάριος 2014 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Ιονλιανά 1965 

Τα γεγονότα και η σημασία τους 

Συγγραφείς: Δημήτρης Λιβιεράτος, Γιώργος Δαλαβάγκας 
Πρόλογος: Σωφρόνης Παπαδόπουλος 
Χρονολογία έκδοσης: Ιούνιος 2013 
Σελίδες: 105 
Τιμή: 5 ευρώ 



Δημήτρης Λιβιεράτος 
Γιώργος Δαλαβάγκας 


ΙΟΥΛΙΑΝΑ 1965 

Τα γεγονότα και η σημασία τους 

Πρόλογοί 

Σωφρόνης Παπαδόπουλος 


Εκδόσεις ,-'γ 

ΕΡΓΑΤΙΚΗ ΠΑΛΗ 


Τα Ιουλιανά, ονομάστηκαν αργότερα «Ελ¬ 
ληνικός Μάης» (ένας χαρακτηρισμός, από 
πολλές απόψεις, εύστοχος για ουσιαστικούς 
λόγους) είναι μια κοινωνική έκρηξη-εξέγερση 
από τις μεγαλύτερες που γνώρισε η σύγχρο¬ 
νη ελληνική κοινωνία και το εργατικό κίνημα. 
Τα Ιουλιανά του ’65 και ο Μάης του ’68 ήταν 
μέρη του παγκόσμιου επαναστατικού κύμα¬ 
τος της δεκαετίας 1965-1975. Ωστόσο το ελ¬ 
ληνικό 1965 αποτέλεσε το προπομπό του διε¬ 
θνούς 1968, όχι μόνο γιατί προηγήθηκε χρο¬ 
νικά αλλά γιατί είχαν πολλά κοινά χαρακτηρι¬ 
στικά: μεγάλη αμφισβήτηση των αστικών θε¬ 
σμών και του συστήματος, κινητοποίηση τε¬ 
ράστιων μαζών, μαζική αμφισβήτηση των ρε¬ 
φορμιστικών κομμάτων, εμφάνιση νέων μορ¬ 
φών αγώνα, επανεμφάνιση και ισχυροποίηση 


της άκρας και επαναστατικής αριστεράς κ.λπ. 

Με τη σειρά που παρουσιάζονται στην έκ¬ 
δοση, το πρώτο κείμενο με τίτλο «Το Χρονι¬ 
κό του Ιουλίου 1965» γράφτηκε από τον Δημή- 
τρη Λιβιεράτο, το δεύτερο με τίτλο «Τα Ιουλι- 
ανά Γεγονότα και τα Καθήκοντα μας» από τον 
Γιώργο Δαλαβάγκα (έφυγε από τη ζωή στις 
18/4/2012). Το κείμενο του Γ. Δαλαβάγκα εκ- 
δίδεται για πρώτη φορά, ενώ εκείνο του Δ. Λι- 
βιεράτου έχει εκδοθεί άλλες δυο φορές από 
δύο διαφορετικές εκδόσεις. Οι Εκδόσεις Ερ¬ 
γατική Πάλη ευχαριστούν το σ. Δ. Λιβιεράτο, 
που μετά το έργο του «Παντελής Πουλιόπου- 
λος, ένας διανοούμενος επαναστάτης» μας επέ¬ 
τρεψε να κυκλοφορήσουμε μια ακόμη δική του 
εργασία. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πααϊΐΐ θΓ§οίΐΕΐρο1ΐ@οΜε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚ<ΐ6.§Γ, 6-ιηαίΙ: £Γ§αΙί1άρα1ί@ο1ςά6.§Γ 

Εργατική Πάλη 3 


Η άΠΟΨή ΜΑΣ 


Σκάνδαλα 

Μυρωδιά σαπίλας 
από παντού 


Τ α απανωτά σκάνδαλα, αν 
και δεν αποτελούν έκπληξη, 
φωτίζουν αποκαλυπτικά το 
ποιον της σημερινής ελίτ και 
το βάθος της πολιτικής κρίσης. 

Για τα εξοπλιστικά, όλοι ήξεραν το 
σύστημα της μίζας. Αν κάτι σοκάρει, εί¬ 
ναι το πόσα τελικά άρπαξαν ακόμα και 
σχετικά παρακατιανοί συνεργάτες της 
«μηχανής» που είχε στηθεί. Όταν προ- 
σφέρονται -για να ελαφρύνουν τη θέση 
τους- να επιστρέφουν δεκάδες εκατομ¬ 
μύρια από προσωπικούς λογαριασμούς 
τους, μπορεί κανείς να φανταστεί το μέ¬ 
γεθος της λεηλασίας. 

Η βόμβα του Ταχυδρομικού Ταμι¬ 
ευτηρίου απέδειξε εκκωφαντικά τη μα- 
φιόζικη λειτουργία της «οικονομίας» 
γύρω απ’ τον χρηματοπιστωτικό τομέα 
και το ανάλογο ποιον της... «υγιούς» 
ιδιωτικής πρωτοβουλίας. 

Ο Φιλιππίδης, πρώην πρόεδρος του 
ΤΤ, είναι ο κλασικός τύπους αεριτζή 
που «φτιάχτηκε» απ’ τη φούσκα της δε¬ 
καετίας του ’90 και των αρχών της δε¬ 
καετίας του 2000, γύρω απ’ την απάτη 
του Χρηματιστηρίου. Θεωρείται απ’ αυ¬ 
τούς που καθιέρωσαν την ελληνική εκ¬ 
δοχή των «χρυσών παιδιών». 

Στην Επενδυτική Επιτροπή του 
ΤΤ συμμετείχε και η κυρία Σακελλα- 
ρίου. Σήμερα, ως μέλος της διοίκησης 
του Ταμείου Χρηματοπιστωτικής Στα¬ 
θερότητας, πασχίζει να σώσει τις τρά¬ 
πεζες στις πλάτες του ελληνικού λαού 
- γι’ αυτό και ο Στουρνάρας της παρεί¬ 
χε πλήρη στήριξη για την υπογραφή της 
στα θαλασσοδάνεια του ΤΤ. 

Με τη βοήθεια τέτοιων άοκνων αν¬ 
θρώπων έκαναν τη δουλίτσα τους και οι 
«δυναμικοί» ιδιώτες: 

- Οι επιχειρήσεις του Κοντομηνά 
δανείζονταν απ’ το ΤΤ με κόστος χα¬ 
μηλότερο κι απ’ του γερμανικού δημο¬ 
σίου! Στη Βεείΐίηε (ιδιοκτησίας 50-50% 
Κοντομηνά και ΤΤ) το σύνολο της χρη¬ 
ματοδότησης είχε επιτόκιο ΕιιιίΒογ τρι¬ 
μήνου 0,5%, ίσο ή μικρότερο αυτού με 
το οποίο δανειζόταν τότε το γερμανικό 


δημόσιο! Η Βεδίΐίηε είχε αναλάβει τις 
πιστωτικές κάρτες του ΤΤ, μια επιχεί¬ 
ρηση που θεωρείται «υψηλού ρίσκου» 
αλλά δανειζόταν αφειδώς με ανύπαρ¬ 
κτες εγγυήσεις και σε παραβίαση κάθε 
τραπεζικού κανόνα. Ο δανεισμός τα έτη 
2010-12 διατηρούσε τους (πολύ ευνο¬ 
ϊκότερους) όρους του 2008-09. Τα λε¬ 
φτά κατέληγαν (μέσω οφσόρ κ.λπ.) για 
προσωπική χρήση της οικογένειας Κο¬ 
ντομηνά. Η συνολική ζημιά του ΤΤ 
έφτασε τα 140 εκ. 

- Ο Τριβέας και η σύζυγός του πή¬ 
ραν απ’ το ΤΤ δύο δάνεια συνολικά 17 
εκ. για την (X Ιηΐεπιπΐίοηαΐ (εταιρεία 
«παροχής υπηρεσιών»), παρότι αυτή 
ήταν νεοσύστατη και δεν διασφαλι¬ 
ζόταν η αποπληρωμή τους. Πάλι δεν 
τηρήθηκε κανένας κανόνας: το ποσό 
εκταμιεύτηκε όλο εξαρχής αλλά δόθηκε 
πολυετής εξοφλητική περίοδος χάριτος 
έναντι ανύπαρκτων «εξασφαλίσεων». 
Με τα 15 απ’ τα 17 εκ., Γριβέας-Βάτσι- 
κα αγόρασαν (μέσω της ΘΘ) 3 κυπρι¬ 
ακές εταιρίες προσωπικών συμφερό¬ 
ντων, οι οποίες είχαν καθαρή αρνητική 
θέση - δηλαδή, αγόρασαν τις εταιρίες 
τους! Η (X συνέστησε θυγατρική με το 
ΤΤ (δραστηριοποιούμενη στην... «πρά¬ 
σινη ανάπτυξη»), όπου για να καταβά¬ 
λει το μερίδιό της στο μετοχικό κεφά¬ 
λαιο, πήρε δάνειο απ’ το ΤΤ, ενώ η νεο¬ 
σύστατη θυγατρική πήρε επίσης δάνειο, 
που το μεγαλύτερο μέρος το χρησιμο¬ 
ποίησε για αγορά «υπηρεσιών» (διαφή¬ 
μιση, εκδηλώσεις κ.α) από προσωπικές 
εταιρείες των Γριβέα-Βάτσικα. Η συνο¬ 
λική ζημία για το ΤΤ έφτασε τα 20 εκ. 


Αυτά είναι φυσικά μόλις ένα μικρό 
μέρος απ’ το ατέλειωτο πάρτι που έχει 
στηθεί στην υγειά των «κορόιδων», των 
εργαζομένων και των φτωχών λαϊκών 
στρωμάτων. Γιατί σήμερα, όλη η λει¬ 
τουργία της καπιταλιστικής οικονομί¬ 
ας είναι μια ατέλειωτη παρατυπία και 
παρανομία, ένα σκάνδαλο διάρκειας, 
που θυμίζει περισσότερο πειρατεία. Τι 
άλλο είναι π.χ. οι πάνω από 1 εκ. εργα¬ 
ζόμενοι που δουλεύουν απλήρωτοι για 
μήνες, παρέχοντας ουσιαστικά ανοιχτή 
πίστωση στ’ αφεντικά; Το ξεπούλημα 
όσο-όσο του ΑΔΜΗΕ ενώ μετράμε νε¬ 
κρούς από μαγκάλια και οι μεγαλοβιο- 
μήχανοι εκβιάζουν για να χρησιμοποι¬ 
ούν σχεδόν τζάμπα ρεύμα; Για να μην 
αναφερθούμε καν στο διαρκές έγκλημα 
των υπόλοιπων, των «κανονικών» μνη- 
μονιακών πολιτικών. 

Δεν είναι το πιο ασύλληπτο σκάν¬ 
δαλο η ανακεφαλαιοποίηση διάρκει¬ 
ας των τραπεζών, που έχουν στραγγίζει 
πάνω από 220 δις, χωρίς ούτε ένα Ευρώ 
να πάει στη διαβόητη «ρευστότητα»; Το 
ίδιο το ΤΤ, έχοντας τους πιο υγιείς τρα¬ 
πεζικούς δείκτες και αφού ρήμαξαν απ’ 
αυτό δημόσιο χρήμα με τα θαλασσοδά¬ 
νεια στους πλούσιους φίλους τους, δεν 
χαρίστηκε στη ΕυεοΒαπΕ (όπως στην 
Πειραιώς του Σάλλα το «καλό» κομμά¬ 
τι των κυπριακών τραπεζών); Στην ίδια 
ΕυεοΒαπΕ απ’ όπου επιτράπηκε στο Λά¬ 
τση ν’ αποχωρήσει χωρίς να καλύψει 
καμία υποχρέωσή του! 

Τα σημερινά σκάνδαλα δείχνουν 
έναν ελληνικό καπιταλισμό σε προχω¬ 
ρημένη αποσύνθεση, που συντηρείται 


μόνο με έκτακτα μέτρα και που η πιο 
ευηπόληπτη ελίτ του είναι μια μαφιόζι- 
κη συμμορία, «επενδύει» μόνο σε «υπη- 
ρεσίες»-αέρα και λούζεται στη χρυσή 
βροχή του δωρεάν κρατικού χρήματος, 
των προμηθειών, της ασύλληπτης φο¬ 
ροδιαφυγής κ.λπ. 

Αυτή η παρασιτική λειτουργία χει¬ 
ροτερεύει την κρίση. Ο Προβόπουλος 
της ΤτΕ (απ’ τους κύριους υπεύθυνους, 
λόγω θέσης, για την υπόθεση του ΤΤ) 
ξεκαθάρισε ότι κλείνει πλέον εντελώς 
η στρόφιγγα της όποιας ρευστότητας: 
για να σωθούν οι τράπεζες, απλά θ’ αρ¬ 
πάζουν ό,τι μπορούν (πλειστηριασμοί/ 
κατασχέσεις κ.λπ.) και θα κλειδώνουν 
το χρήμα. Χορηγήσεις ή αναχρηματο- 
δοτήσεις δανείων θα κοπούν μαχαί¬ 
ρι, που σημαίνει «ξαφνικό θάνατο» για 
πολλές απ’ τις καταχρεωμένες επιχει¬ 
ρήσεις. Γι’ αυτό έχει ξεκινήσει ένας πό¬ 
λεμος ανάμεσα στους καπιταλιστές για 
το ποιοι θα σωθούν, ποιοι θα ελέγξουν 
το νέο τοπίο που διαμορφώνεται - ένα 
ξεκαθάρισμα για τη δημιουργία μιας 
νέας ελίτ, που θ’ αποκαλύψει κι άλλα 
σκάνδαλα. 

Παράλληλα, αποδεικνύεται ότι έχει 
χαθεί κάθε ισορροπία στη λειτουρ¬ 
γία του συστήματος, ότι δεν υπάρχει 
ένα ενιαίο κέντρο που να ελέγχει τον 
κρατικό μηχανισμό στο σύνολό του, με 
αποτέλεσμα την αυτονόμηση κομμα- 
τιών (εισαγγελέων κ.λπ.). Φράξιες και 
κομμάτια της αστικής τάξης συγκρού¬ 
ονται επιστρατεύοντας τα ερείσματά 
τους στον κρατικό μηχανισμό, αποσυν¬ 
θέτοντας την όποια πολιτική διαχείρι¬ 
ση της κρίσης απ’ τη συγκυβέρνηση, τα 
μνημονιακά κόμματα, τις αστικές πολι¬ 
τικές δυνάμεις. 

Αυτό το οργανικό αδυνάτισμα του 
καθεστώτος ανοίγει νέα ρήγματα απ’ 
όπου το εργατικό κίνημα μπορεί να πα- 
ρέμβει με τους αγώνες του, για να κα¬ 
θορίσει υπέρ του την πορεία των εξελί¬ 
ξεων, με βάση τα δικά του συμφέροντα, 
σαρώνοντας και τη σημερινή Κόπρο του 
Αυγείου του σάπιου, διεφθαρμένου κα¬ 
πιταλισμού. 


νΛ Η καπιταλιστική βαρβαρότητα... 



με την γλώσσα των αριθμών 









"V "Τ’ έα άνοδο σημείωσε το ποσοστό ανεργίας στην 


ι 85 πλουσιότεροι του πλανήτη, έχουν τόσα λεφτά 


Π 

■ | τωση 8% κατέγραψε το δι- 

Ισπανία, φτάνοντας στο 26,03% το τρίτο τρί- 


1 1 όσα έχουν τα 3,5 δισεκατομμύρια φτωχότεροι άν- 



αθέσιμο εισόδημα των ελ- 

X ^1 μηνο του 2013, ύστερα από πτώση τα δύο προ- 


θρωποι της υφηλίου. Κατά μέσο όρο ο καθένας από 


-- 

ί. ληνικών νοικοκυριών στο 

ηγούμενα τρίμηνα. Το προηγούμενο τρίμηνο, το ποσο- 


αυτούς τους 85 βαθύπλουτους έχει τόση περιουσία όση έχουν 


τρίτο τρίμηνο του 2013, σύμφω- 

στό των ανέργων στον ενεργό πληθυσμό είχε διαμορ- 


41 εκατομμύρια φτωχοί! Το πλουσιότερο 1% του πληθυσμού 


να με στοιχεία της ΕΛΣΤΑΤ. Κρί- 

φωθεί στο 25,98%, ενώ στα τέλη Δεκεμβρίου του 2013, 


της Γης έχει περιουσία... 65 φορές μεγαλύτερη από όση κα- 


ση και μνημόνιο «ροκάνισαν» ει- 

οι άνεργοι ανήλθαν σε 5.896.300, δηλαδή 8.400 λιγότεροι 


τέχει το φτωχότερο 50% του παγκόσμιου πληθυσμού. Και οι 


σοδήματα 2,6 δις ευρώ από τα νοι- 

σε σχέση με το προηγούμενο τρίμηνο. Η μείωση του αριθ- 


10 πλουσιότεροι άνθρωποι είχαν συνολική περιουσία το 2013 


κοκυριά μέσα στο 2013. Το ποσό 

μού τους, παρά την αύξηση του ποσοστού ανεργίας, οφεί- 


μισού τρισεκατομμυρίου δολαρίων! 


αυτό εξαϋλώθηκε στη διάρκεια του 

λεται στην μείωση του ενεργού πληθυσμού (ανήλθε στα 


Το 1971 οι μάνατζερ που συμμετείχαν στις εργασίες του 


τρίτου τριμήνου του 2013 (η ύφε- 

22.654.500 άτομα το τελευταίο τρίμηνο του 2013). Και 


φόρουμ του Νταβάς κέρδιζαν κατά μέσο όρο περίπου 20 φο- 


ση στο ίδιο διάστημα διαμορφώθη- 

αυτή η μείωση οφείλεται στο ότι πολλοί που δεν μπορού- 


ρές περισσότερα από έναν τυπικό υπάλληλο, όπως αναφέ- 


κε στο 3%). Μέσα σ’ έναν χρόνο, το 

σαν να βρουν εργασία, εγκατέλειψαν την προσπάθεια. 


ρουν οι «Τάιμς της Νέας Τόρκης». Σήμερα «κερδίζουν αρκε- 


εισόδημα περιορίστηκε από τα 33 

Πλέον στους δρόμους κοιμούνται άνθρωποι που έχα- 


τές εκατοντάδες (!) φορές περισσότερα» υπογραμμίζει η αμε- 


δις Ευρώ στα 30,4 δις Ευρώ. Η μείω- 

σαν τη δουλειά τους, ακόμα και πρώην επιχειρηματίες 


ρικανική εφημερίδα. Οι τρεις πλουσιότεροι άνθρωποι του κό- 


ση αυτή οφείλεται κατά κύριο λόγο 

που έβαλαν λουκέτο και στη συνέχεια δεν μπορούσαν ν’ 


σμου (ο Μεξικανός Κάρλος Σλιμ, ο Αμερικανός Μπιλ Γκέιτς 


στη μείωση των αποδοχών των ερ- 

ανταποκριθούν ούτε στα έξοδα του σπιτιού τους. Η τερά- 


της Μάικροσοφτ και ο Ισπανός Αμάνθιο Ορτέγα που έχει τα 


γαζομένων (κατά 9,9%) και στη μεί- 

στια αύξηση του αριθμού των ανέργων πάει χέρι χέρι μ’ 


καταστήματα ενδυμάτων Ζάρα) έχουν συνολική περιουσία 


ωση των κοινωνικών παροχών που 

αυτή των αστέγων, χωρίς να υπάρχει επίσημη καταγρα- 


που υπερβαίνει κατά 20 δισεκατομμύρια δολάρια το ΑΕΠ της 


εισπράττουν τα νοικοκυριά (κατά 

φή των τελευταίων. 


Ελλάδας! 


8,2%). 
































4 Εργατική Πάλη 


ΕΡΓΑΖΟΜΕΝΟΙ 


Φεβρουάριος 2014 


Κουκέτα και απλήρωτη εργασία 

Η πραγματική τρομοκρατία ενάντια στους εργαζόμενους 


ΒΡ Οαηβ/οητ 

δάΐΐΙΓΠ 0οο3-0οΐ3 
ΦΑΓΕ 5ΡΚΙ0ΕΚ ΑΓΝΟ ' 


ψ σο κι αν προσπαθούν ο Σαμαράς και η 

Μ ^ συμμορία του να μας πείσουν για την 

I Η «ανάπτυξη», όσο κι αν «μαγειρεύουν» 

Μ τους αριθμούς για να εμφανίσουν «πρω- 
τογενές πλεόνασμα», η ζοφερή πραγμα¬ 
τικότητα και οι δείκτες της οικονομίας τούς διαψεύδουν 
καθημερινά με τον πιο εκκωφαντικό τρόπο. Η ανεργία 
αυξάνεται συνεχώς, καταγράφοντας νέο ιστορικό ρεκόρ. 
Σύμφωνα με τα στοιχεία της ΕΛΣΤΑΤ διαμορφώθηκε στο 
27,8% τον Οκτώβριο. 

Αυτή η κατάσταση επιτείνεται από τη ραγδαία φυγή 
του ξένου κεφαλαίου αλλά και του ντόπιου. Τα τελευταία 
χρόνια έχουν φύγει πολλές εταιρείες (ΒΡ, δΚεΙΙ, Θαιτείόυι-, 
δαΐαιτι, Κρεντί Αγκρικόλ-Εμπορική, ΟοαυΟοώ, ΦΑΓΕ, 
ΑΓΕΤ κ.α.), ενώ άλλες έχουν κλείσει ή πτωχεύουν, εκ¬ 
μεταλλευόμενες και τον πτωχευτικό κώδικα (άρθρο 
99), ώστε να αποφύγουν τα χρέη τους προς εργαζόμε¬ 
νους, ασφαλιστικά ταμεία κ.λπ. Τελευταίες χρονικά είναι 
ο όμιλος αρτοβιομηχανίας ΚΑΤΣΕΛΗ, τα καταστήματα 
ΕΟΚΑδ και 5ΡΚΙΌΕΚ, η ΝΕΟδΕΤ, η γαλακτοβιομηχανία 
ΑΓΝΟ, τα ζαχαροπλαστεία Αγαπητός, η δΑΤΟ, το εργο¬ 
στάσιο της Αΐιυηίΐ στην Ξάνθη, η καπνοβιομηχανία Γε- 
ωργιάδη, ενώ ο κατάλογος συνεχώς μεγαλώνει. 

Εξίσου τραγικά είναι και τα στοιχεία του ΙΜΕ-ΓΣΕ- 
ΒΕΕ: μέσα στο 2013 χάθηκαν 90.000 θέσεις μισθωτής ερ¬ 
γασίας, ενώ άλλοι 45.000 υπολογίζονται ότι είναι οι αυτο¬ 
απασχολούμενοι που έβαλαν λουκέτο στα μαγαζιά τους. 

Απλήρωτοι εργαζόμενοι: οι σύγχρονοι σκλάβοι 

Σε πραγματική μάστιγα εξελίσσεται η απλήρωτη ερ¬ 
γασία. Σύμφωνα με το ΙΝΕ της ΓΣΕΕ, μόλις το 1/3 των ερ¬ 
γαζομένων παίρνει κανονικά το μισθό του. Από την έρευ¬ 
να σε δεκάδες χώρους εργασίας και αφορά περίπου 1,8 εκ. 
εργαζόμενους, αποδείχθηκε ότι μόνο 700.000 παίρνουν 
κανονικά και χωρίς καθυστέρηση το μισθό τους. Αυτή τη 
στιγμή υπολογίζεται ότι 1,2 εκ. εργαζόμενοι αμείβονται 
με καθυστέρηση από 3 ως και 12 μήνες(!) - διπλασιασμός 
μέσα σ’ έναν χρόνο τόσο του αριθμού των εργαζομένων 
όσο και των μηνών στην καθυστέρηση πληρωμής. 

Σ’ αυτό το μακρύ κατάλογο προστέθηκαν τους τελευ¬ 
ταίους μήνες και οι παρακάτω εταιρίες: 

Ο Αρβανιτίδης, μια από τις μεγαλύτερες αλυσίδες 
σούπερ μάρκετ στη Β. Ελλάδα, έχει αφήσει απλήρωτους 
τους εργαζόμενους εδώ και 5 μήνες, ενώ η εταιρεία σχεδι¬ 
άζει λουκέτο σε κάποια ή ακόμη και σε όλα τα καταστή- 
ματά της. Οι εργαζόμενοι βρίσκονται σε κινητοποιήσεις. 

Απλήρωτοι από τον Οκτώβριο βρίσκονται και οι ερ¬ 
γαζόμενοι της εταιρείας τροφίμων Κανάκη. Οι εργαζό¬ 
μενοι του εργοστασίου κατεψυγμένων προϊόντων Καλ- 
λιμάνης, που είναι απλήρωτοι από τα τέλη Νοεμβρίου, 
βρίσκονται σε πολυήμερες απεργιακές κινητοποιήσεις με 
αποκλεισμό του εργοστασίου στο Αίγιο. Μάλιστα στέλε¬ 
χος της εταιρείας και μέλος της οικογένειας Καλλιμάνη, 
αδιαφορώντας για την ανθρώπινη ζωή και προσπαθώ¬ 
ντας να σπάσει την απεργιακή φρουρά στην πύλη του ερ¬ 
γοστασίου, παρέσυρε με το αυτοκίνητό του και τραυμά¬ 
τισε την πρόεδρο των εργαζομένων, στέλνοντάς τη στο 
νοσοκομείο. 

Στο νοσοκομείο Ερρίκος Ντυνάν, 1.010 εργαζόμενοι 
παραμένουν απλήρωτοι εδώ και 9 μήνες. Οι εργαζόμενοι 
της εφημερίδας Επενδυτής είναι απλήρωτοι από 4 έως 8 
μήνες. Μετά από ένα μήνα απεργιακών κινητοποιήσεων, 
έχουν ξεκινήσει επίσχεση εργασίας. Παρόμοια η κατά¬ 


σταση των δημοσιογράφων, διοικητικών υπαλλήλων και 
τεχνικών τύπου, που εργάζονται στις εφημερίδες Κέρδος 
και Εξπρές και στις ιστοσελίδες Εεπ1ο$.§Γ και εχρΓ6$$.§ι·. 

Μια από τα ίδια και στον κλάδο της ναυτιλίας. 54 
ναυτεργάτες του πλοίου Πηνελόπη Α στη Ραφήνα εί¬ 
ναι απλήρωτοι εδώ και μήνες. Στο Βόλο, η πλοιοκτήτρια 
εταιρεία του επιβατηγού-οχηματαγωγού πλοίου Πρωτέ- 
ας οφείλει δεδουλευμένες αποδοχές για πάνω από 2 μή¬ 
νες, ενώ δεν έχει καταβάλει τα δώρα γιορτών για 2 χρό¬ 
νια! Παράλληλα, σε επίσχεση εργασίας από τις 13/11 βρί¬ 
σκονται οι ναυτικοί του δεξαμενόπλοιου Θησέας της 
Αάπαιηαι- 5Βίρρίη§. Απλήρωτοι παραμένουν για 4 μήνες 
και οι ναυτεργάτες στο δεξαμενόπλοιο Προμηθέας της 
ίδιας εταιρείας. 

Τραγική είναι και η κατάσταση στον κλάδο τουρι¬ 
σμού και επισιτισμού. Το 80% των ξενοδοχείων καθυ¬ 
στερεί τους μισθούς για τουλάχιστον 1 μήνα, σύμφωνα 
με στοιχεία της Ομοσπονδίας, ενώ μία στις δέκα επιχειρή¬ 
σεις χρωστά μισθούς τουλάχιστον έξι μηνών. Υπάρχουν 
μάλιστα και αρκετά ξενοδοχεία που οφείλουν μισθούς 
ακόμα και 15 μηνών! 

Εκβιασμοί για τη μη καταβολή του δώρου Χριστουγέν¬ 
νων 

Σε 6.250 έφτασαν οι καταγγελίες εργαζομένων για ερ¬ 
γοδότες που δεν κατέβαλλαν το επίδομα εορτών για το 
2013. Σύμφωνα με τη ΓΣΕΕ, οι καταγγελίες είναι αυξη¬ 
μένες κατά 25% σε σχέση με το 2012. Υπάρχουν όμως και 
χιλιάδες περιπτώσεις όπου οι εργαζόμενοι υπέκυψαν σε 
διάφορους εκβιασμούς, ώστε να υπογράψουν ότι έλαβαν 
το Δώρο, χωρίς να έχει γίνει κάτι τέτοιο, ενώ άλλοι ερ¬ 
γοδότες πρότειναν να συμψηφιστεί το δώρο με πληρω¬ 
μή σε... είδος. Αυτή η πρόταση περιλαμβάνει δωροεπιτα- 
γές (από πρατήρια καυσίμων, καταστήματα με ρούχα έν¬ 
δυσης και υπόδησης κ.α.). Υπήρξε βέβαια και περίπτωση 
που προτάθηκε σε υπαλλήλους από έμπορο αυτοκινήτων 
να πάρουν αντί για δώρο τα εκθεσιακά αυτοκίνητα! 

Πλέον το καθεστώς της απλήρωτης εργασίας προ¬ 
σπαθεί να «νομιμοποιηθεί» από κυβέρνηση και εργοδό¬ 
τες με διάφορους τρόπους. Εταιρεία σεκιούριτι ανάγκα¬ 
σε τους εργαζόμενούς της να υπογράψουν σύμβαση με 
την οποία αποδέχονταν την καθυστέρηση στην πληρω¬ 
μή των μισθών τους ως και 3 μήνες. Ιδιοκτήτης ξενοδο¬ 
χειακής μονάδας στην Αίγινα, με αγγελία ζητούσε καμα¬ 
ριέρα προσφέροντας αντί για μισθό δωρεάν διαμονή και 
φαγητό. 

Όμως το πλέον τρανταχτό παράδειγμα είναι η μηνιαία 
έκθεση του Κέντρου Προγραμματισμού και Οικονομικών 
Ερευνών (ΚΕΠΕ) για την ελληνική οικονομία, που προ¬ 
λογίζει μάλιστα ο υφυπουργός Ανάπτυξης και Ανταγωνι¬ 
στικότητας Ν. Μηταράκης, όπου μεταξύ άλλων προτεί- 
νεται για νέους έως 29 ετών η κατάργηση του κατώτατου 
μισθού ως 1 έτος από τη πρόσληψή τους. Πρακτικά αυτό 
θα σημάνει σχεδόν δουλειά χωρίς μισθό! 

Αν στα παραπάνω προσθέσουμε τις απολύσεις σε δη¬ 
μόσιο και ιδιωτικό τομέα, την ελαστική και εκ περιτρο¬ 
πής εργασία, την υποαπασχόληση, τις συνεχείς μειώσεις 
μισθών, την κατάργηση των Συλλογικών Συμβάσεων Ερ¬ 
γασίας και την επιβολή των ατομικών συμβάσεων κ.λπ., 
μπορούμε να μιλάμε για μια εργατική τάξη που αρχίζει να 
μοιάζει περισσότερο με τους δουλοπάροικους του 19ου 
και των αρχών του 20ου αιώνα, παρά με εργαζόμενους 
του 21ου αιώνα. 

■ Νίκος Κτενάς 


επίκαιρα... 

ΚΕΠΕ: δουλειά χωρίς κατώτατο 
μισθό για ένα χρόνο για τους νέους! 

Την ώρα που προωθείται νέο πλαίσιο για 
τις ομαδικές απολύσεις, το Κέντρο Προγραμ¬ 
ματισμού και Οικονομικών Ερευνών προτεί¬ 
νει την... κατάργηση του κατώτατου μισθού 
για τους νέους 15-29 ετών, για διάστημα ως 
και ένα έτος απ’ την πρόσληψή τους. Μ’ αυ¬ 
τόν τον τρόπο, υποστηρίζει το ΚΕΠΕ, «δίνε¬ 
ται ισχυρό κίνητρο στην επιχείρηση για να 
προχωρήσει σε πρόσληψη και να κρίνει την 
καταλληλότητα του εργαζομένου». Οι «ερευ¬ 
νητές» του ΚΕΠΕ, βασιζόμενοι στις «μελέ¬ 
τες» που υποτίθεται έκαναν, ισχυρίζονται 
πως «η ελληνική οικονομία παρουσιάζει ση¬ 
μάδια σταθεροποίησης», οπότε πρωταρχικό 
ρόλο έχει η «δημιουργία ευνοϊκού κλίματος 
για επενδύσεις» που θα πετύχουν μ’ αυτό και 
άλλα παρόμοια μέτρα! 

Μαζί με το θεσμό της μαθητείας στον 
ΟΑΕΔ και τη διάλυση της εκπαίδευσης, η κα¬ 
τάργηση του κατώτατου μισθού για τους νέ¬ 
ους (ο οποίος με το Μνημόνιο II μειώθηκε ήδη 
κατά 32%), έρχεται να αποτελειώσει τους νέ¬ 
ους κάνοντάς τους δούλους των εργοδοτών. 

Για τους ανέργους, ανεξαρτήτου ηλικίας, 
το ΚΕΠΕ προτείνει μεταξύ άλλων την αντικα¬ 
τάσταση του επιδόματος ανεργίας με «επίδο¬ 
μα απασχόλησης» στα πρότυπα της «επιταγής 
εργασίας» (νοαοΐιει·), «με ιδιαίτερη βαρύτητα» 
στην περίπτωση των νέων και των όσων βρί¬ 
σκονται κοντά στη συνταξιοδότηση. 

Αγροτικά μπλόκα για τη φορολογία 

Οι αγρότες ξεκινούν κινητοποιήσεις απαι¬ 
τώντας να καταργηθούν τα μέτρα που περι¬ 
λαμβάνει το πολυνομοσχέδιο του υπουργείου 
Αγροτικής Ανάπτυξης και Τροφίμων και τους 
φορτώνει με δυσβάσταχτη φορολογία. Το κυ- 
ριότερο πρόβλημα είναι η ρύθμιση για την τή¬ 
ρηση βιβλίων εσόδων-εξόδων αλλά και για τα 
«κόκκινα δάνεια». Σε συνδυασμό με τα χαρά¬ 
τσια, την αύξηση του ΦΠΑ, την αύξηση του 
κόστους παραγωγής και τις χαμηλές τιμές πα¬ 
ραγωγού, αυτά κάνουν τους αγρότες ν’ αδυ¬ 
νατούν ν’ ανταπεξέλθουν. 

Οι αγρότες ζητούν, μεταξύ άλλων, η καθι¬ 
έρωση βιβλίων εσόδων-εξόδων να μην αφο¬ 
ρά αγρότες με ετήσιο τζίρο ως 40.000 Ευρώ, 
Επίσης, αφορολόγητο οικογενειακό εισόδη¬ 
μα 20.000 ευρώ, που θα προσαυξάνεται κατά 
5.000 ευρώ για κάθε παιδί, «κούρεμα» 30% και 
για ύψος δανείων (που αφορούν την επαγ¬ 
γελματική τους δραστηριότητα) έως 200.000 
Ευρώ των φτωχών αγροτοκτηνοτρόφων και 
ψαράδων, αφορολόγητο πετρέλαιο, κατώτα- 
τες εγγυημένες τιμές στα γεωργικά προϊόντα 
και κατάργηση όλων των άμεσων και έμμεσων 
περιορισμών της αγροτικής και κτηνοτροφι- 
κής παραγωγής, που επιβάλλει η ΚΑΠ. 

Αγρότες της Ημαθίας προχώρησαν σε κα¬ 
τάληψη της εφορίας Βέροιας στις 29/1, την 
προηγούμενη της ψήφισης της τροπολογίας 
για τα φορολογικά θέματα των αγροτών. 

Η ηγεσία των αγροτών από την Πανελλα¬ 
δική Συντονιστική Επιτροπή των Μπλόκων, 
συναντήθηκε με τον Υπουργό Αγροτικής Ανά¬ 
πτυξης και Τροφίμων Αθανάσιο Τσαυτάρη, 
χωρίς να καταλήξουν σε κάποια συγκεκριμένη 
διαπραγμάτευση. Αγρότες σε διάφορες περιο¬ 
χές της χώρας έχουν παρατάξει τρακτέρ στους 
δρόμους, ετοιμαζόμενοι να μπουν σε μπλόκα, 
ενώ στη Θεσσαλονίκη είχε προγραμματιστεί 
παναγροτικό συλλαλητήριο για την 1η Φλε¬ 
βάρη, εν μέσω της 25ης Έκθεσης Α§Γθΐίοα. 

ΑΔΜΗΕ-ΔΕΗ 

Καταστροφικό ξεπούλημα 


Η συγκυβέρνηση Σαμα- 
ρά-Βενιζέλου έβαλε στό¬ 
χο και την πλήρη διάλυση 
της ΔΕΗ με το ξεπούλημα 
των δικτύων μεταφοράς (ΑΔΜΗΕ). Ο 
ΑΔΜΗΕ είναι ένας τεράστιος οργανι¬ 
σμός με κύκλο εργασιών κοντά στα 2 
δις Ευρώ, επενδύσεις 103,7 εκ. Ευρώ 
και καθαρά κέρδη 25 εκ. Ευρώ το 
2012. Διαχειρίζεται 11.000 χλμ. εναέ¬ 
ριων γραμμών υψηλής τάσης, έχει 221 
υποσταθμούς, Κέντρα Υψηλής Τάσης 
και 3 εθνικά κέντρα ελέγχου ενέργει¬ 
ας. Μια τεράστια δημόσια περιουσία, 
που χτίστηκε με θυσίες του ελληνικού 
λαού και την εργασία των εργαζομέ¬ 
νων της ΔΕΗ για περίπου 5 δεκαετίες, 
που η εμπορική της αξία εκτιμάται σε 8 
δις Ευρώ. Η συμμορία της συγκυβέρ¬ 
νησης θέλει τώρα να ξεπουλήσει τον 
ΑΔΜΗΕ για περίπου 300 εκ.! Ένα φο¬ 
βερό έγκλημα των νεοφιλελεύθερων 
κανίβαλων, ενώ μετράμε νεκρούς από 
μαγκάλια και οι βιομήχανοι εκβιάζουν 
για ακόμα χαμηλότερες τιμές στο ρεύ¬ 
μα που χρησιμοποιούν. Σε όποια χώρα 
κι αν επιβλήθηκε η ιδιωτικοποίηση της 
ενέργειας, τα αποτελέσματα ήταν κα¬ 
ταστροφικά για την κοινωνία: μαζι¬ 
κές απολύσεις, αύξηση των τιμολογί¬ 
ων, συνεχής υποβάθμιση των υπηρεσι¬ 
ών, καταστροφή των δικτύων. 

Στις 23/1 πραγματοποιήθηκε συ¬ 
γκέντρωση διαμαρτυρίας έξω απ’ τα 
κεντρικά της ΔΕΗ στη Χαλκοκονδύ- 
λη, από 1.500 εργαζόμενους και πρω¬ 


τοβάθμια σωματεία. Ακολούθησε πο¬ 
ρεία προς το υπουργείο Οικονομικών. 
Οι εργαζόμενοι στον ΑΔΜΗΕ αποφά¬ 
σισαν να ξεκινήσουν 24ωρες επανα¬ 
λαμβανόμενες απεργίες από 27/1 και 
στο κεντρικό κτίριο της Ροσινιόλ έγι¬ 
νε κατάληψη. Στις 29/1, περίπου 500 
εργαζόμενοι της ΔΕΗ απ’ όλους τους 
κλάδους συμμετείχαν στην απεργια- 
κή κινητοποίηση στο κέντρο της Αθή¬ 
νας. Η συγκέντρωση έγινε στην πλα¬ 
τεία Κοραή και ξεκίνησε πορεία προς 
τη Βουλή, αλλά την ίδια ώρα το νομο¬ 
σχέδιο της ιδιωτικοποίησης ψηφιζό¬ 
ταν (επί της αρχής) από 151 βουλευ¬ 
τές. Όταν έφτασε η πορεία στη Βουλή, 
παραδόθηκε ψήφισμα 17 πρωτοβάθμι¬ 
ων σωματείων στα κόμματα, που ανα¬ 
φέρει ότι το νομοσχέδιο ξεπουλάει τη 
δημόσια περιουσία, παραδίδει στρατη¬ 
γικά εθνικά δίκτυα στα χέρια ιδιωτών, 
που θα κερδοσκοπήσουν σε βάρος του 
λαού, φέρνοντας ανεργία και διάλυση 
του ομίλου της ΔΕΗ. Πανό υπήρχαν 
από το Σύλλογο Εργαζομένων ΑΔ¬ 
ΜΗΕ, την Ένωση Εργαζομένων ΑΔ¬ 
ΜΗΕ, το Σωματείο Ορυχείων Μεγα- 
λόπολης, από εργαζομένους σε άλλα 
τμήματα της ΔΕΗ κι απ’ την ΠΟΣ- 
ΠΕΡΤ. Με την ψήφιση, η συνέλευση 
των πρωτοβάθμιων σωματείων ΔΕΗ 
αποφάσισε την αναστολή της απερ¬ 
γίας, μόλις δύο μέρες μετά την έναρ¬ 
ξή της, με το πρόσχημα ότι «το ν/σ 
ψηφίστηκε» (λες και δεν ήταν αναμε¬ 
νόμενο). Η ευθύνη για την αναστολή 



της απεργίας βαραίνει την ηγεσία της 
συνδικαλιστικής γραφειοκρατίας, που 
δεν θέλησε ν’ αγωνιστεί μέχρι τέλους 
ενάντια στο ξεπούλημα. Δεν έκανε τί¬ 
ποτα για να οργανώσει και να προε¬ 
τοιμάσει την απεργία διάρκειας στον 
κλάδο, ούτε προσπάθησε να συντο¬ 
νίσει τον αγώνα με άλλους κλάδους, 
αρκούμενη να καταγράψει μια ακό¬ 
μα ήττα αμαχητί, ενώ η συγκυβέρνηση 
είχε προαναγγείλει την ιδιωτικοποίη¬ 
ση εδώ και αρκετό καιρό. Η ΓΕΝΟΠ- 
ΔΕΗ είναι παραλυμένη και καμία απ’ 
τις παρατάξεις στο εσωτερικό της δεν 
φαίνεται να παίζει κάποιο ρόλο οργά¬ 
νωσης του αγώνα. 

Οι εργαζόμενοι της ΔΕΗ πρέπει να 
πάρουν την υπόθεση στα χέρια τους, 
με αυτοοργανωμένους αγώνες σε συμ- 
μαχία με όλη την εργατική τάξη, να 
σχηματίσουν μια αγωνιστική ηγεσία 
με σχέδιο αλλά κυρίως με διάθεση και 
αποφασιστικότητα για αγώνα, φτάνο¬ 
ντας μέχρι τη Γενική Πολιτική Απεργί¬ 
ας Διάρκειας, για να σώσουμε το κοι¬ 
νωνικό αγαθό της ενέργειας απ’ το ξε¬ 
πούλημα και να βγούμε απ’ το σημερι¬ 
νό αδιέξοδο. 

Γ.Μ. 


ΜΕΤΡΟ 

Ένα χρόνο επιστρατευμένοι οι εργαζόμενοι 


Π ερίπου εκατό εργαζόμενοι 
και συνδικαλιστές συμμε¬ 
τείχαν στη συγκέντρωση 
διαμαρτυρίας το μεσημέ¬ 
ρι της Τρίτης 28/1 έξω απ’ τα γραφεία 
της ΣΤΑΣΥ ΑΕ (Σταθερές Συγκοινω¬ 
νίες) στην Ομόνοια, απαιτώντας την 
άρση της επιστράτευσης των εργαζομέ¬ 
νων στο ΜΕΤΡΟ. 

Στο πλάι των εργαζομένων του ΜΕ¬ 
ΤΡΟ βρέθηκαν εργαζόμενοι στις συ¬ 
γκοινωνίες (ΟΑΣΑ-ΕΘΕΛ), απολυμέ¬ 
νοι της ΕΡΤ, σχολικοί φύλακες και εκ¬ 
παιδευτικοί σε «διαθεσιμότητα», για¬ 
τροί που βρίσκονται σε απεργία διάρ¬ 
κειας. Συμμετείχαν επίσης ο «Συντονι¬ 
σμός ενάντια σε διαθεσιμότητες/κλει- 
σίματα», το «Συντονιστικό Νοσοκο¬ 
μειακών Επιτροπών Αγώνα Υγειονομι¬ 
κών», η ΠΟΣΠΕΡΤ, εκπρόσωποι της 
ΟΛΜΕ και της Γ' ΕΛΜΕ Αθήνας, μέλη 
της ΑΝΤΑΡΣΥΑ, το «Κίνημα Δεν Πλη¬ 
ρώνω», η ΟΚΔΕ. 

Έχουν περάσει 12 μήνες από τότε που η 
χουντική συμμορία των Σαμαρά-Βενι- 
ζέλου (μαζί με τον Κουβέλη) αποφάσι¬ 
σε την πολιτική επιστράτευση των ερ- 
γαζομένων-απεργών στο ΜΕΤΡΟ. Θέ¬ 
λησαν έτσι να επιβάλλουν «το νόμο και 
την τάξη» στους εργαζόμενους, που 
είχαν ξεκινήσει με το σωματείο τους 
(ΣΕΛΜΑ) απεργία διάρκειας για τη 
σωτηρία της συλλογικής σύμβασης και 
τη μη εφαρμογή του «ενιαίου μισθολο- 
γίου»-φτωχολογίου. Την 8 η μέρα απερ¬ 


γίας και με τα πρώτα δείγματα διεύρυν¬ 
σης του αγώνα, αποφασίστηκε η επίτα¬ 
ξη των απεργών και τα ξημερώματα της 
Παρασκευής 25/1/2013, ΜΑΤ-ΥΜΕΤ 
και ΕΚΑΜ εισέβαλαν στο αμαξοστάσιο 
των Σεπολίων, με μια επιχείρηση στα 
«αντιτρομοκρατικά» πρότυπα. 

Ένα χρόνο μετά, τα αποτελέσματα της 
πολιτικής της μνημονιακής συγκυβέρ¬ 
νησης, της Ε.Ε. και του ΔΝΤ, είναι φα¬ 
νερά. 2 εκ. άνεργοι, 1 εκ. απλήρωτοι ερ¬ 
γαζόμενοι, 3 εκ. φτωχοί. Το προσδόκι¬ 
μο ζωής μειώνεται 1 έτος για κάθε χρό¬ 
νο Μνημονίου. Το δημόσιο χρέος ξα- 
νανέβηκε στα επίπεδα του 2010 (321 
δις Ευρώ, 175% του ΑΕΠ), ενώ τα χρέη 
νοικοκυριών και επιχειρήσεων είναι 
ανυπολόγιστα. Ασφαλιστικό σύστημα, 
εκπαίδευση, υγεία διαλύονται καθημε¬ 
ρινά. 

Οι συγκοινωνίες βρίσκονται σε τροχιά 
ξηλώματος, με τη μείωση των δαπανών 
και των δρομολογίων (συνολικά υπάρ¬ 
χει σήμερα μια σημαντική μείωση του 
συγκοινωνιακού έργου), ενώ οι εργαζό¬ 
μενοι -που σ’ αυτούς στηρίζεται η συνέ¬ 
χιση της καθημερινής λειτουργίας των 
μέσων μαζικής μεταφοράς- έχουν ήδη 
υποστεί μειώσεις στους μισθούς τους. 

Γι’ αυτά τα «επιτεύγματα», η συγκυβέρ- 
νηση χρησιμοποιεί ωμή τρομοκρατία 
και καταστολή, επιστρατεύσεις απερ¬ 
γών (ναυτεργάτες, καθηγητές), Πρά¬ 
ξεις Νομοθετικού Περιεχομένου, πρα¬ 
ξικοπήματα τύπου ΕΡΤ, διώξεις αγωνι¬ 


στών, κτηνώδη αντιμετώπιση των μετα¬ 
ναστών αδελφών μας. Ακόμα χειρότερα 
έρχονται με το νέο Μνημόνιο (όπως κι 
αν το ονομάσουν), με τους πλειστηρι- 
ασμούς/ κατασχέσεις σπιτιών, καταθέ¬ 
σεων, κάθε εισοδήματος και περιουσί¬ 
ας των εργαζομένων και λαϊκών στρω¬ 
μάτων - για να σώσουν τις τράπεζες, το 
κεφάλαιο, το σύστημά τους! 

Πρέπει να υπερασπίσουμε το δικαίω¬ 
μα στην απεργία, τις ελευθερίες μας, 
στο ΜΕΤΡΟ και παντού. Οι εργαζόμε¬ 
νοι στο ΜΕΤΡΟ να ενώσουν τον αγώ¬ 
να τους με όλους τους εργαζόμενους 
στον κλάδο των συγκοινωνιών, για να 
σπάσουν στην πράξη την επιστράτευ¬ 
ση και ν’ αποτρέψουν τις επερχόμενες 
απολύσεις («αξιολόγηση», «διαθεσιμό¬ 
τητες», «κινητικότητα»), που απειλούν 
με νέο σαρωτικό κύμα (και στις συγκοι¬ 
νωνίες). Όλος ο ελληνικός λαός πρέ¬ 
πει να στηρίξει αυτό τον αγώνα, απαι¬ 
τώντας δημόσιες, φτηνές, ποιοτικές συ¬ 
γκοινωνίες για όλους - για να μην ξα- 
ναέχουμε θανάτους-δολοφονίες όπως 
του 19χρονου Θανάση στο Περιστέρι, 
που σπρώχτηκε έξω απ’ το τρόλεϊ για 
ένα απλήρωτο εισητήριο! 

Συνολικά χρειάζεται η ενότητα, η απο¬ 
φασιστικότητα, ο συντονισμός των 
αγώνων όλων των εργαζομένων, για 
να οργανώσουμε μια Γενική Πολιτι¬ 
κή Απεργία Διάρκειας, στέλνοντας τα 
Μνημόνια κι αυτούς που τα ψήφισαν 
στον αγύριστο. 



ΥοάαίΌΠ€ 

Πρόγραμμα «εθελούσιας» ανεργίας 


Η διοίκηση της Υοάιιίοηε ανακοίνωσε ένα ακό¬ 
μα πρόγραμμα «εθελούσιας εξόδου», που ξεκίνη¬ 
σε στις 23/1 και θα ολοκληρωνόταν στις 30/1. Στό¬ 
χος της να ξεφορτωθεί το 10-15 % του προσωπι¬ 
κού των διευθύνσεων Ανθρώπινου Δυναμικού και 
Εξυπηρέτησης Πελατών, δηλαδή περίπου 50 συ¬ 
ναδέλφους. Τα λεγάμενα «κίνητρα», που προσφέ¬ 
ρει η εταιρία για τη συμμετοχή στην «εθελούσια», 
είναι: (1) Καταβολή ενός ποσού που αντιστοιχεί 
στην τρέχουσα νόμιμη αποζημίωση απόλυσης, και 
το οποίο καταχρηστικά και για λόγους παραπλά- 
νησης των συναδέλφων το χαρακτηρίζουν «οικει- 
οθελή παροχή». 2) Καταβολή της λεγάμενης «εφά¬ 
παξ οικειοθελούς παροχής», η οποία περιλαμβά¬ 
νει το ποσό που αντιστοιχεί στο επίδομα ανεργί¬ 
ας ενός έτους, προσαυξημένο κατά μόλις ένα μισθό 
για άγαμους συναδέλφους, 2 μισθούς για έγγαμους 
με ένα παιδί και 3 μισθούς για έγγαμους με δύο παι¬ 
διά και πάνω. 3) Ένα επιπλέον ποσό σύμφωνα με 
μια «μαθηματική φόρμουλα» (ηλικία επί προϋπηρε¬ 
σία επί 1,5%), δηλ. μερικούς μισθούς επιπλέον. Πχ. 
για έναν εργαζόμενο 33 ετών με 12 χρόνια προϋπη¬ 
ρεσία 33 χ 12 χ 1.5%=5,94 μισθοί επιπλέον. 4) Επέ¬ 
κταση του προγράμματος ιατροφαρμακευτικής πε¬ 
ρίθαλψης για όλη την οικογένεια για ένα έτος. 

Το αποκορύφωμα όμως είναι ότι, από την έναρ¬ 
ξη του προγράμματος, οι προϊστάμενοι, σ’ ένα ρε¬ 
σιτάλ χυδαιότητας και θράσους, υπόσχονται στους 
εργαζόμενους πως θα τους επαναπροσλάβουν σαν 
«ενοικιαζόμενους», αν αποδεχτούν το «πακέτο»! 

Η Διευθύντρια Προσωπικού υποσχέθηκε ότι 
το πρόγραμμα θα είναι αυστηρά «εθελοντικό» και 
σ’ ένα ρεσιτάλ φιλεργατισμού απείλησε με απόλυ¬ 
ση όποιον προϊστάμενο ασκήσει πιέσεις σε εργαζό¬ 
μενο για να ενταχθεί σ’ αυτό! Πριν όμως ένα χρό¬ 
νο, το Νοέμβριο του 2012, στο πρώτο πρόγραμμα 
«εθελούσιας», η Διοίκηση μοίραζε τις ίδιες υποσχέ¬ 
σεις, χωρίς να εφαρμόσει καμία απ’ αυτές στην πρά¬ 
ξη. Και τότε ορκιζόταν ότι δεν θ’ ασκηθούν πιέσεις 
από προϊσταμένους, όταν όμως είδαν ότι η αντα¬ 
πόκριση των εργαζομένων δεν ήταν μεγάλη, προ¬ 
χώρησαν σε όργιο εκβιασμών και απειλών, άμεσων 
και συγκαλυμμένων. Και τότε μιλούσαν για 60-80 
άτομα, όμως με τις απειλές και το κλίμα πανικού 
που έσπειραν, κατάφεραν να διώξουν τελικά πολύ 
περισσότερους. 

Το επιχειρησιακό Σωματείο κινητοποιήθηκε 
άμεσα και πραγματοποιήθηκε έκτακτη Γενική Συ¬ 
νέλευση, με σημαντική συμμετοχή και κύριο θέμα 
την οργάνωση της αντίστασης στην «εθελούσια». 
Στη συζήτηση που έγινε, διατυπώθηκε ξεκάθαρα 
πως πίσω απ’ τις υποσχέσεις της εργοδοσίας κρύ¬ 
βεται μία ακόμη προσπάθεια πετάγματος κι άλλων 
εργαζομένων στον καιάδα της ανεργίας και περαι¬ 
τέρω διάλυσης των σταθερών σχέσεων εργασίας 
στην εταιρία. Επίσης εκφράστηκε μια σχεδόν κα¬ 
θολική καταδίκη του «προγράμματος» λόγω: α) της 
πικρής εμπειρίας από την τελευταία «εθελούσια», 
που έχει δημιούργησε ένα προηγούμενο στη συνεί¬ 
δηση των συναδέλφων και β) του τρόμου που δη¬ 
μιουργεί η σκληρή πραγματικότητα των Μνημονί¬ 
ων, του 1 εκ. απλήρωτων εργαζομένων, των 1,5 εκ. 
ανέργων, ανάμεσα σ’ αυτούς και της συντριπτικής 
πλειοψηφίας των συναδέλφων που είχαν φύγει με 
την προηγούμενη «εθελούσια» και ένα χρόνο μετά 
παραμένουν άνεργοι. 

Ωστόσο, η πρόταση του Σωματείου για επανα¬ 
λαμβανόμενες στάσεις εργασίας δεν πέρασε στη 
συνέλευση, που αποφάσισε πραγματοποίηση στά¬ 
σης εργασίας «σε περίπτωση πιέσεων από πλευ¬ 
ράς των προϊσταμένων» (πράγμα αρκετά πιθανό, 
όσο το «πρόγραμμα» πλησιάζει στη λήξη του έχο¬ 
ντας μικρή «συμμετοχή») με ταυτόχρονη σύγκλη¬ 
ση νέας Γενικής Συνέλευσης. 

ΕΡΓΑΖΟΜΕΝΟΙ 


Φεβρουάριος 2014 


0 «ξαφνικός θάνατος» του ΕΟΠΥΥ 
και το νομοσχέδιο για το ΠΕΔΥ 


Σ τα τέλη Γενάρη, η κυβέρνηση 
κατέθεσε νομοσχέδιο για το 
ΠΕΔΥ (Πρωτοβάθμιο Εθνι¬ 
κό Δίκτυο Υγείας), που αφορά 
την ΠΦΥ (Πρωτοβάθμια Φρο¬ 
ντίδα Υγείας). Μ’ αυτό ο «υπουργός υγεί¬ 
ας» ο κ. Άδωνις Γεωργιάδης και η συγκυ¬ 
βέρνηση ΝΔ-ΠΑΣΟΚ δηλώνουν ότι προ- 
χωράνε σε μια ακόμη, μεγάλη και αναγκαία 
μεταρρύθμιση, με την οποία «το κράτος με¬ 
ριμνά και εγγυάται την παροχή υπηρεσιών 
υγείας, στο σύνολο των πολιτών, οι οποί¬ 
ες είναι αναγκαίες και ικανές να διασφαλί¬ 
σουν την υγεία τους». «Οι υπηρεσίες ΠΦΥ 
παρέχονται ισότιμα σε κάθε πολίτη, ανε¬ 
ξάρτητα απ’ την οικονομική, κοινωνική και 
επαγγελματική του κατάσταση, μέσα από 
ένα καθολικό, ενιαίο και αποκεντρωμένο 
ΠΕΔΥ». «Η ΠΦΥ... παρέχει στον πολίτη 
ολοκληρωμένες υπηρεσίες φροντίδας υγεί¬ 
ας ... ανταποκρίνεται στις προσδοκίες των 
πολιτών, σέβεται την αυτονομία και αξιο- 
πρέπειάτους...». 

Βασικά σημεία του νομοσχεδίου και 
των αλλαγών που φέρνει είναι τα εξής: 

1°) Καταργείται η παροχή υπηρεσι¬ 
ών ΠΦΥ απ’ τον ΕΟΠΥΥ. Καταργούνται 
τα πολυιατρεία, μικροβιολογικά εργαστή¬ 
ρια, ακτινολογικά κέντρα, φυσιοθεραπευ- 
τήρια κ.α. που χρησιμοποιούσαν δωρεάν 
οι ασθενείς, καθώς και οι θέσεις εργασίας 
σ’ αυτά. 

2°) Καθιερώνεται το ΠΕΔΥ, που θα πα¬ 
ρέχει στο εξής ΠΦΥ. Το ΠΕΔΥ θ’ ανήκει 
στο ΕΣΥ, διοικητικά στις ΔΥΠε (Διοικήσεις 
Υγειονομικών Περιφερειών) και θ’ αφορά 
τη μη νοσοκομειακή φροντίδα υγείας. Η 
ΠΦΥ θα παρέχεται πλέον από (α) κέντρα 
υγείας, (β) πρώην πολυιατρεία του ΙΚΑ/ 
ΕΟΠΥΥ, (γ) τον «οικογενειακό γιατρό». 
Στο εξής, για οποιοδήποτε πρόβλημα υγεί¬ 
ας, θα πηγαίνουμε υποχρεωτικά και αρχικά 
σε κάποιο γιατρό, είτε (δωρεάν) σε όσα κέ¬ 
ντρα υγείας ή πρώην πολυιατρεία του ΙΚΑ/ 
ΕΟΠΥΥ αποφασίσουν ν’ αφήσουν στο σύ¬ 
στημα ΠΦΥ και τα οποία θα λειτουργούν 
24 ώρες, είτε (με αμοιβή) στον «οικογενει¬ 
ακό γιατρό», «συμβεβλημένο» με την οικεία 
ΔΥΠε. Αυτός θ’ αποφασίζει για διάγνωση, 
φάρμακα, εξετάσεις, παραπομπή για νοση¬ 
λεία ή ειδική θεραπεία. 

3°) Με ΥΑ (Υπουργικές Αποφάσεις) ή 
εγκυκλίους της διοίκησης του εναπομείνα- 
ντος ΕΟΠΥΥ (πλέον θα φροντίζει για την 
«αγορά υπηρεσιών υγείας»), θα καθορι¬ 
στούν στο μέλλον όλα τα σημαντικά θέμα¬ 
τα: πόσες και ποιες μονάδες ΠΦΥ θα υπάρ¬ 
χουν και που, οι παροχές προς ασφαλισμέ¬ 
νους, ποιοι και πόσοι οικογενειακοί γιατροί 
θα υπάρχουν, πως θα αμείβονται (δηλαδή 
πόσο θα πληρώνουν οι ασθενείς) κ.λπ. 

Αυτά έρχονται μόλις 2 χρόνια μετά την 
έναρξη λειτουργίας του ΕΟΠΥΥ, που πα¬ 
ρουσιάστηκε από τον τότε «υπουργό Υγεί¬ 
ας» Λοβέρδο σαν απαύγασμα της παροχής 
πρωτοβάθμιας δημόσιας υγείας. Για να κα¬ 
ταλάβουμε τι αλλάζει σήμερα, πρέπει να 
δούμε τι είχε ήδη αλλάξει με τον ΕΟΠΥΥ. 
Στον ΕΟΠΥΥ είχαν «ενταχθεί» περίπου 10 
εκ. ασφαλισμένοι των μεγαλύτερων ταμεί¬ 
ων, όπως ΙΚΑ, ΤΕΒΕ, ΟΓΑ και πλήθος άλ¬ 
λων. Αυτή η ενοποίηση (που γενικά είναι 
απαραίτητη) έγινε χωρίς το κράτος να δώ¬ 
σει παραπάνω χρήματα ή να εξασφαλίσει 
επαρκή χρηματοδότηση και μάλιστα σε μια 
περίοδο όξυνσης της οικονομικής κρίσης, 
όπου η διόγκωση της ανεργίας στερούσε 
και στερεί απ’ τα ασφαλιστικά ταμεία (άρα 


και τον ΕΟΠΥΥ) έσοδα και ταυτόχρο¬ 
να αυξάνει τα έξοδα για πρόνοια, ανεργία, 
ασθένειες κ.λπ. Η ενοποίηση, έτσι όπως την 
έκαναν, ήταν συνειδητά θνησιγενής. 

Πρακτικά, με τον ΕΟΠΥΥ, οι 5.500 για¬ 
τροί διαφόρων ειδικοτήτων και 3.400 νοση¬ 
λευτές και εργαστηριακό προσωπικό του 
πρώην ΙΚΑ, κλήθηκαν να περιθάλψουν ου¬ 
σιαστικά όλη τη χώρα, δηλαδή περίπου 10 
εκ. ασφαλισμένους! Η αναμονή, οι ουρές 
στα ραντεβού αυξάνονταν κατά μήνες, για¬ 
τί η κυβέρνηση δεν προσλάμβανε γιατρούς 
για να εξυπηρετηθούν οι ασφαλισμένοι και 
την ίδια ώρα οι ασφαλισμένοι εξαναγκάζο¬ 
νταν και πλήρωναν ακόμη και τις ιδιωτι¬ 
κές τηλεφωνικές εταιρείες για να κλείσουν 
ραντεβού. Τα ίδια τα εργαστήρια του ΙΚΑ, 
όπου γίνονταν δωρεάν οι εξετάσεις, τα 
αποδυνάμωσαν εντελώς, μη χορηγώντας 
ακόμη και απαραίτητο ή στοιχειώδη εργα¬ 
στηριακό υλικό, και έτσι συστηματικά κα¬ 
θοδήγησαν τους ασφαλισμένους και ασθε¬ 
νείς σε ιδιώτες. Έτσι, «φυσιολογικά» κυβερ¬ 
νήσεις και διοικήσεις του υπουργείου υγεί¬ 
ας αλλά και του ΕΟΠΥΥ έκαναν συμβά¬ 
σεις με ιδιώτες γιατρούς (συμβεβλημένους 
με τον ΕΟΠΥΥ) ή έκαναν συμβάσεις με με¬ 
γάλες ιδιωτικές αλυσίδες τύπου Βιοϊατρι- 
κή, Ιατρόπολις, Ιατρικό Κέντρο, Υγεία κ.α. 
με αποτέλεσμα οι ασφαλισμένοι να πλη¬ 
ρώνουν για επίσκεψη ή συμμετοχή επί των 
εξετάσεων 15%, ενώ μέχρι τότε αυτές γίνο¬ 
νταν εντελώς δωρεάν στα ιατρεία και εργα¬ 
στήρια του ΙΚΑ. Με τη δημιουργία λοιπόν 
του ΕΟΠΥΥ, άνοιξε ακόμη περισσότερο η 


κερκόπορτα στην «ιδιωτική πρωτοβουλία», 
μετακυλώντας ανάλογα τα βάρη στις τσέ¬ 
πες των ασφαλισμένων και των ασθενών. 

Τώρα, με το νέο νομοσχέδιο ρίχνοντας 
τις ευθύνες στο προσωπικό του ΕΟΠΥΥ 
(γιατρούς, νοσηλευτές, εργαστηριακούς) 
αλλά και στους ασφαλισμένους, επειδή δή¬ 
θεν «καταναλώνουν πολλά» φάρμακα, εξε¬ 
τάσεις κ.λπ., η συγκυβέρνηση ΝΔ-ΠΑΣΟΚ 
νομίζει πως βρήκε ευκαιρία να διαλύσει 
εντελώς το αφυδατωμένο απ’ την πολιτική 
της σύστημα πρωτοβάθμιας υγείας. 

Το νέο νομοσχέδιο για το ΠΕΔΥ θεσμο¬ 
θετεί: (α) Την κατάργηση, τον «ξαφνικό θά¬ 
νατο» όλων των εργαστηρίων (μικροβιο¬ 
λογικά εργαστήρια, ακτινολογικά κέντρα, 
φυσιοθεραπευτήρια κ.α.). (β) Τη δυνατότη¬ 
τα συρρίκνωσης του αριθμού των ιατρείων 
και των γιατρών, στα οποία θα μπορούν να 
προσφεύγουν οι ασφαλισμένοι δωρεάν, (γ) 
Τη δυνατότητα του εκάστοτε μνημονιακού 
ή νεοφιλελεύθερου υπουργού ή διοικητή 
του ΕΟΠΥΥ, ΕΣΥ ή ΠΕΔΥ κ.λπ. να αποφα¬ 
σίζει κατά βούληση! Αυτό το νομοσχέδιο, 
δεν αποτελεί καμία «μεταρρύθμιση», γιατί 
τελικά οδηγεί στη μείωση (1) των παροχών 
(ποσοτικά & ποιοτικά) προς τους ασθε¬ 
νείς (ανασφάλιστους και ασφαλισμένους) 
και (2) της προστασίας των όποιων εργα¬ 
σιακών και άλλων δικαιωμάτων και ανθρώ¬ 
πινων σχέσεων εργασίας των εργαζομένων 
στον υπό κατάργηση ΕΟΠΥΥ. 

Το νέο νομοσχέδιο για το ΠΕΔΥ, δεν 
πρόκειται να περιορίσει τα ελλείμματα. Ο 
ΕΟΠΥΥ χρεοκόπησε όχι απ’ τους «κολοσ- 

Φαρμακονήσι 



ίοπνμ 


σιαίους» μισθούς των χιλίων ευρώ των ερ¬ 
γαζομένων του, αλλά απ’ τη συνολική χρε¬ 
οκοπία του συστήματος, κυρίως λόγω της 
κρίσης και των Μνημονίων, αλλά και απ’ τις 
μίζες εκατομμυρίων Ευρώ υπουργών και δι¬ 
ορισμένων απ’ αυτούς διοικητών νοσοκο¬ 
μείων κ.λπ. (βλ. την περίπτωση Τομπού- 
λογλου). Αυτό το νομοσχέδιο δεν πρόκει¬ 
ται να δώσει λύση για τα λεγάμενα «κακώς 
κείμενα», π.χ. την υπερκατανάλωση φαρ¬ 
μάκων, εξετάσεων, παροχών υγείας κ.λπ., 
γιατί και γι’ αυτά φαινόμενα αποκλειστικά 
υπεύθυνοι είναι όλες μα όλες οι μέχρι τώρα 
κυβερνήσεις, είτε γιατί σχέδιασαν είτε γιατί 
επέτρεψαν και επιτρέπουν αυτές τις κατα¬ 
στάσεις. Τέλος, αλλά όχι τελευταίο σε ση¬ 
μασία, είναι τόσο το γεγονός ότι αυτό το 
νομοσχέδιο δεν δίνει πραγματικές λύσεις 
και δεν αντιμετωπίζει ριζικά το θέμα των 
ανασφάλιστων, που πλέον είναι γύρω στα 3 
εκ. και που μόνο σε ένα Δημόσιο και Δωρε¬ 
άν Σύστημα Υγείας μπορεί να λύσει ή έστω 
ν’ αντιμετωπίσει. Είναι χαρακτηριστικό και 
καθόλου τυχαίο ότι σε όλο αυτό το νομο¬ 
σχέδιο δεν υπάρχει έστω και μια αναφορά 
στη Δημόσια και Δωρεάν Υγεία. 

■ Τηλέμαχος Λάχανης 


Να τιμωρηθούν οι ένοχοι για τις δολοφονίες 


Φρίκη και αηδία προκάλεσαν οι φασιστικού τύπου κτη- 
νωδίες των Λιμενικών στο Φαρμακονήσι τα ξημερώματα της 
Δευτέρας 20 Ιανουάριου, που οδήγησαν στον πνιγμό 3 γυναί¬ 
κες και 9 παιδιά, από τους 26 πρόσφυγες που επέβαιναν στη 
βάρκα (23 Αφγανοί, 3 Σύριοι). 

«Το Λιμενικό δεν ήρθε για να μας βοηθήσει αλλά για να 
βυθίσει τη βάρκα και να μας πνίξει», κατήγγειλαν οι επιζώ- 
ντες - και αυτό μαρτυρούν οι συγκλονιστικές περιγραφές 
τους: Οι Λιμενικοί, που πλησίασαν την βάρκα μόλις 100 μ. απ’ 
τις ελληνικές ακτές, πυροβολούσαν στον αέρα, απειλούσαν 
και επιχείρησαν με υψηλή ταχύτητα και ζιγκ-ζαγκ να ρυμουλ¬ 
κήσουν τη βάρκα προς την Τουρκία, με αποτέλεσμα να πέ¬ 
σουν στο νερό γυναίκες και παιδιά. Όταν οι πρόσφυγες που 
έπεσαν στη θάλασσα προσπάθησαν ν’ ανέβουν στο σκάφος 
του Λιμενικού, τους χτύπαγαν στα χέρια για να τους απωθή¬ 
σουν. Όταν το σχοινί που ρυμουλκούσε τη βάρκα έσπασε από 
τις απότομες κινήσεις του σκάφους του Λιμενικού, χτύπησαν 
τη βάρκα για να τη βυθίσουν. Και όταν η βάρκα άρχισε να βυ¬ 
θίζεται με τους ανθρώπους μέσα, δεν τους έδωσαν σωσίβια, 
και χτύπησαν όσους προσπάθησαν να σώσουν τους άλλους 
που πνίγονταν. 

Το Σάββατο 25/1, οι πρόσφυγες που επέζησαν έδωσαν συ¬ 
νέντευξη τύπου απέναντι απ’ τη Βουλή, και ακολούθησε πο¬ 
ρεία στην Ομόνοια, στην οποία συμμετείχαν πάνω από 1.000 
εργαζόμενοι, πρόσφυγες και νεολαίοι με κεντρικό σύνθημα 
«Το Φαρμακονήσι δεν ήταν τραγωδία - ήταν της κυβέρνησης 
δολοφονία!». Οι πρόσφυγες δηλώνουν ότι δεν θα φύγουν αν 
δεν βρεθούν οι σοροί των ανθρώπων τους που πνίγηκαν και 
κάνουν έκκληση να τους δοθεί η δυνατότητα να θάψουν τους 
νεκρούς τους. 

Ακολούθησε το γνωστό ρεσιτάλ υποκρισίας, παχυδερμι- 
σμού και στρουθοκαμηλισμού από τα πολιτικά επιτελεία της 
κυβέρνησης και της Ε.Ε. Ο υπουργός Ναυτιλίας Μ. Βαρβι- 


τσιώτης, σ’ ένα ρατσιστικό παραλήρημα ανακάλυψε διεθνή 
και εγχώρια συνομωσία (η γνωστή απειλή της «αποσταθερο¬ 
ποίησης») και πρόσφερε απλόχερα την κάλυψή του στο Λι¬ 
μενικό Σώμα! Ο Επίτροπος του Συμβουλίου της Ευρώπης 
για τα Ανθρώπινα Δικαιώματα δήλωσε «σοκαρισμένος»! Οι 
«εταίροι» μας ζητούν από την Αθήνα να πραγματοποιήσει 
«ανεξάρτητη έρευνα». Και η υπόθεση κατέληξε σε μια ακό¬ 
μα «επείγουσα προκαταρκτική εξέταση» από το Ναυτοδικείο 
Πειραιά. 

Οι πνιγμοί των προσφύγων στο Φαρμακονήσι, δεν εί¬ 
ναι ατύχημα. Είναι οργανωμένες δολοφονίες του ελληνικού 
κράτους και συνολικά της Ε.Ε.. Είναι το φυσικό αποτέλεσμα 
της ρατσιστικής, αντιμεταναστευτικής πολιτικής της ελληνι¬ 
κής κυβέρνησης και της Ευρώπης-Φρούριο του «Σένγκεν» 
και του «Δουβλίνου II». Στο τείχος του Έβρου, στις περιπο¬ 
λίες της Ρτοηίεχ, στα στρατόπεδα συγκέντρωσης και αστυ¬ 
νομικά τμήματα, γράφονται καθημερινά τέτοια δράματα με 
θύματα μετανάστες αδέρφια μας. Μόλις πριν 1 μήνα, ο αρ¬ 
χηγός της ΕΛΑΣ, σ’ ένα ρατσιστικό παραλήρημα, προέτρε- 
πε σε τέτοιες δολοφονίες όταν μιλώντας σε αξιωματικούς δή¬ 
λωνε πως στους μετανάστες «πρέπει να τους κάνουμε το βίο 
αβίωτο». 

Οι εργαζόμενοι, οι άνεργοι, τα φτωχά λαϊκά στρώματα 
πρέπει να αγκαλιάσουμε τα αδέρφια μας τους μετανάστες 
και μαζί να παλέψουμε τον κοινό εχθρό, που δεν είναι άλ¬ 
λος από τις αστικές κυβερνήσεις, το κεφάλαιο, ο ιμπεριαλι¬ 
σμός, η Ε.Ε. Για τις δολοφονίες στο Φαρμακονήσι, να παλέ¬ 
ψουμε για την παραδειγματική τιμωρία των φυσικών και ηθι¬ 
κών αυτουργών. 

Νομιμοποίηση όλων των μεταναστών. 

Άσυλο για τους πρόσφυγες. 

Κάτω η συγκυβέρνηση της καταστροφής. 

Ο.Κ.Δ.Ε. 

Εργατική Πάλη 7 


Αυτοαξιολόγηση 

«Ξαφνικοί θάνατοι» 
σχολείων και εκπαιδευτικών 


ΕΚΠΑΙΔΕΥΣΗ & ΝΕΟΛΑΙΑ 


Μ ε πρόσφατη εγκύκλιο, το 
υπουργείο Παιδείας επιχει¬ 
ρεί να εφαρμόσει την «Αξιο¬ 
λόγηση του Εκπαιδευτικού 
Έργου της Σχολικής Μονάδας» (αυτοαξιο- 
λόγηση). Τους τελευταίους μήνες, τα σωμα¬ 
τεία των εκπαιδευτικών μπλόκαραν επιμορ¬ 
φώσεις προϊσταμένων και σχολικών συμβού¬ 
λων πάνω στην «αυτοαξιολόγηση». Όλο και 
περισσότεροι σύλλογοι διδασκόντων ενα¬ 
ντιώνονται σ’ αυτή και πολλοί αρνούνται 
να εφαρμόσουν τις οδηγίες του υπουργείου. 
Υπάρχουν όμως και συνάδελφοι που, κάτω 
απ’ τις πιέσεις και απειλές διευθυντών (οι πε¬ 
ρισσότεροι έδειξαν υπερβάλλοντα ζήλο να 
εφαρμόσουν τις εντολές του υπουργείου, με 
ελάχιστες εξαιρέσεις, που έφτασαν ακόμα και 
να παραιτηθούν), φοβούνται ν’ αρνηθούν τη 
συμμετοχή τους. Η Πανελλήνια Ένωση Σχο¬ 
λικών Συμβούλων και η Πανελλήνια Επιστη¬ 
μονική Ένωση Διευθυντών Σχολικών Μονά¬ 
δων Πρωτοβάθμιας Εκπαίδευσης δήλωσαν 
τη διαφωνία τους με το υπουργείο. 

Σύμφωνα με το υπουργείο, η «αυτοα- 
ξιολόγηση» στοχεύει «στην αποτίμηση της 
υπάρχουσας κατάστασης των σχολείων, ανά¬ 
δειξη της σχολικής μονάδας ως βασικού φο¬ 
ρέα προγραμματισμού και υλοποίησης..., 
βελτίωση της ποιότητας του εκπαιδευτικού 
έργου, διαμόρφωση κουλτούρας αξιολόγη¬ 
σης»! 


Η «αυτοαξιολόγηση» περιλαμβάνει 15 
«δείκτες ποιότητας» για τους πόρους (υλι- 
κοτεχνική υποδομή, οικονομικοί πόροι, αν¬ 
θρώπινο δυναμικό κ.α.), τη διοίκηση (συντο¬ 
νισμός σχολικής ζωής, σχολικό πρόγραμμα, 
αξιοποίηση μέσων/πόρων κ.α.), τις σχέσεις 
στην εκπαιδευτική κοινότητα (μεταξύ εκπαι¬ 
δευτικών, εκπαιδευτικών-μαθητών, σχολεί- 
ου-γονέων και κοινωνικών φορέων κ.α.), τις 
εκπαιδευτικές διαδικασίες (διδακτική/μαθη- 
σιακή διαδικασία, αξιολόγηση μαθητών), τα 
εκπαιδευτικά αποτελέσματα (επίδοση, διαρ¬ 
ροή, ατομική-κοινωνική ανάπτυξη μαθητών 
κ.α.). 

Είναι αστείο ότι δήθεν το υπουργείο επι¬ 
διώκει να μάθει αυτά τα «στοιχεία», ότι η 
«αυτοαξιολόγηση» δεν συνδέεται με την αξι¬ 
ολόγηση του εκπαιδευτικού ή θα οδηγήσει 
σε μισθολογική-βαθμολογική εξέλιξη ιδι¬ 
αίτερα των νεώτερων εκπαιδευτικών κ.λπ. 
Το υπουργείο τα γνωρίζει πολύ καλά, αφού 
κάθε σχολείο παρέχει στοιχεία και στατιστι¬ 
κούς πίνακες. 

Όπως αναφέρει έκθεση του ΟΟΣΑ (πα¬ 
ραγγέλθηκε το 2011 απ’ το υπουργείο, ως 
βάση για τις σημερινές αλλαγές), «η αυτοα- 
ξιολόγηση πρέπει... να είναι συγκρίσιμη με¬ 
ταξύ σχολικών μονάδων, να μπορεί... να συ¬ 
μπληρώνεται από εξωτερική αξιολόγηση». 
Όλο το νομοθετικό πλαίσιο έχει ΑΠΟΛΥ¬ 
ΤΩΣ συνδέσει όλες τις πλευρές της αξιολό¬ 


γησης (ατομική αξιολόγηση των εκπαιδευτι¬ 
κών, εξωτερική αξιολόγηση σχολείων κ.α.). 

Υπουργείο και κυβέρνηση με την «αυτοα- 
ξιολόγησης» επιχειρούν: 

1. Περαιτέρω συρρίκνωση και τελικά δι¬ 
άλυση της δημόσιας και δωρεάν εκπαίδευ¬ 
σης. Από τον Ιούνιο θα έχουμε σαν συνέπεια 
την κατηγοριοποίηση των σχολείων, τον 
«ξαφνικό θάνατο» πολλών, την υποχρηματο- 
δότηση άλλων, τελικά τη συγχώνευση-κλεί- 
σιμό τους. Άρα νέες διαθεσιμότητες/απολύ- 
σεις για τους εκπαιδευτικούς, πέταγμα χιλιά¬ 
δων μαθητών εκτός εκπαίδευσης. 

2. Να δημιουργήσουν νέες «δεξαμενές» 
κινητικότητας/απόλυσης. Να καθηλώσουν 
μισθολογικά τους εκπαιδευτικούς, συνδέο¬ 
ντας την αξιολόγηση του εκπαιδευτικού με 
το ενιαίο μισθολόγιο-βαθμολόγιο. Το πο¬ 
σοστό των εκπαιδευτικών που θα στιγματι¬ 
στούν ως «αποτυχημένοι» θεωρείται δεδομέ¬ 
νο εκ των προτέρων. Θα οδηγηθούν σε υπη¬ 
ρεσιακή και μισθολογική στασιμότητα αρχι¬ 
κά και μετά σε απόλυση. 

3. Εντατικοποίηση της δουλειάς των εκ¬ 
παιδευτικών. Δημιουργία κλίματος έντασης, 
ελέγχου, χαφιεδισμού και φόβου στο σχολι¬ 
κό περιβάλλον, για να «συνηθίζουμε» στις 
νέες επερχόμενες απολύσεις. 

4. Ενοχοποίηση των εκπαιδευτικών, γο¬ 
νιών και μαθητών για τη διάλυση της παιδεί¬ 
ας. Έτσι κρύβουν τον πραγματικό υπεύθυνο: 
οι 2.500 συνάδελφοί μας των ΕΠΑΛ-ΕΠΑΣ 
που βρέθηκαν εκτός σχολείου λόγω διαθε- 
σιμότητας-απόλυσης, οι περίπου 10.000 συ¬ 
νάδελφοί μας αναπληρωτές που τώρα είναι 
άνεργοι, απ’ την Τρόικα και την κυβέρνηση 
«αξιολογήθηκαν» ως «αχρείαστοι». 

5. Καλλιέργεια ανταγωνισμού μεταξύ 
των σχολείων. Αλλαγή του ρόλου του εκ¬ 


παιδευτικού: για να σώσει τη δουλειά του, 
θα πρέπει να εξασφαλίσει χρηματοδότηση 
(από ποιόν άραγε;) και να προσελκύσει «άρι- 
στους» μαθητές, και βέβαια ικανούς ν’ αγο¬ 
ράσουν «εκπαιδευτικές υπηρεσίες»! 

6. Περαιτέρω χτύπημα των εργασιακών 
σχέσεων (οι «ομάδες αυτοαξιολόγησης» λει¬ 
τουργούν εκτός ωραρίου εργασίας). 

Η «αξιολόγηση» στην εκπαίδευση και σε 
ό,τι θεωρούνταν καθολικό δικαίωμα ή υπο¬ 
χρέωση τους κράτους, θέλει ν’ απαλλάξει 
το κράτος απ’ αυτές τις υποχρεώσεις: όλα 
να υποταχθούν στο κέρδος και στους δανει¬ 
στές, να γίνουν εμπορεύματα, ν’ αγοράζο¬ 
νται μόνο απ’ όποιον, όσο και αν το επιτρέ¬ 
πει η τσέπη του! 

Να τους σταματήσουμε 

Να αυτοαξιολογηθεί τώρα η κυβέρνη¬ 
ση και το υπουργείο, που «φροντίζουν» την 
εκπαίδευση με διαθεσιμότητες/απολύσεις, 
κλεισίματα ολόκληρων τομέων της τεχνικής 
εκπαίδευσης, τσεκούρωμα δαπανών, κλεισί- 
ματα/συγχωνεύσεις σχολείων, αύξηση των 
μαθητών ανά τάξη (χωρίς ενισχυτική διδα¬ 
σκαλία), πανελλαδικές απ’ την Α' τάξη («νέο 
λύκειο»), λιποθυμίες μαθητών από ασιτία! 

Πρέπει να πούμε ένα μεγάλο ΟΧΙ. Να μη 
συμμετάσχει κανείς στην «αυτοαξιολόγηση». 
Να απεργήσουμε στις 7 Φλεβάρη ενάντια 
στις διαθεσιμότητες/απολύσεις. Να προετοι¬ 
μάσουμε έναν αγώνα διάρκειας, με μαζικές 
συνελεύσεις και επιτροπές αγώνα. Να ενω¬ 
θούμε με μαθητές, γονείς, εργαζόμενους - με 
στόχο τη Γενική Πολιτική Απεργία για να 
διώξουμε τη λαομίσητη συγκυβέρνηση. 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 


ΦΟΙΤΗΤΕΣ - ΘΕΣΣΑΛΟΝΙΚΗ 

«Δίκη των 16» & Ιδιωτικοποίηση της Φοιτητικής Λέσχης 


Η «Δίκη των 16» 

Στις 24/1 θα δικάζονταν οι 16 συλλη- 
φθέντες της 17ης Νοέμβρη 2012, που ξυ- 
λοκοπήθηκαν και συνελήφθησαν εντός 
του πανεπιστημιακού ασύλου τη μέρα της 
επετείου της εξέγερσης του Πολυτεχνείου. 
Τη νύχτα εκείνη, φοιτητές και αλληλέγγυ¬ 
οι αποφάσισαν να μην εγκαταλείψουν το 
άσυλο, να περιφρουρήσουν με τη φυσική 
τους παρουσία την απεργία των εργολα¬ 
βικών του ΑΠΘ (ήδη έκλεινε 2 μήνες). Η 
στάση τους θεωρήθηκε «προκλητική» απ’ 
την αστυνομία, που εισέβαλλε στο πανε¬ 
πιστήμιο, έριξε χημικά, ξυλοκόπησε φοι¬ 
τητές και συνέλαβε 16, φορτώνοντάς τους 
κατηγορίες για «διατάραξη κοινής ειρή¬ 
νης», «οπλοκατοχή», «αντίσταση κατά της 
αρχής» κ.α. 

Σαν Σοσιαλιστική Σπουδαστική Πάλη, 
θεωρήσαμε ότι αυτή η δίκη θα έπρεπε ν’ 
αποτελέσει ένα σημαντικό γεγονός για το 
φοιτητικό κίνημα και τη νεολαία. Προχω¬ 
ρήσαμε σε ενέργειες για το συντονισμό 
των δυνάμεων του φοιτητικού κινήματος 
(αλλά και εκτός πανεπιστημίων), πεισμέ¬ 
νοι πως απέναντι στη ζοφερή κατάστα¬ 
ση του Κράτους Έκτακτης Ανάγκης, το 
φοιτητικό κίνημα και η νεολαία πρέπει ν’ 
απαντήσουν δυναμικά, να μην «συνηθί¬ 
σουν» την καταπάτηση των δικαιωμάτων 
και ελευθεριών μας, να τα υπερασπίσουν 
πάση θυσία. 

Παρά τα προβλήματα, κυρίως απ’ τα 
ΕΑΑΚ (που πιστεύουν ότι δεν υπάρχει 
κράτος έκτακτης ανάγκης(!) ή ότι «οι μό¬ 
νες» μορφές αυτοοργάνωσης είναι οι συ¬ 
νελεύσεις), έγινε τελικά μια στοιχειώδης 
καμπάνια για μια βδομάδα (καθημερινές 


παρεμβάσεις στο πανεπιστήμιο και την 
πόλη, μια εκδήλωση στο Πολυτεχνείο), 
ενώ τη μέρα της δίκης η συμμετοχή των 
φοιτητών ήταν ικανοποιητική. Η δίκη τε¬ 
λικά αναβλήθηκε για τις 24 Οκτώβρη. 

Η ιδιωτικοποίηση της λέσχης 

Ενώ η κυβέρνηση σχεδιάζει την επιβο¬ 
λή διδάκτρων (ίσως καθυστερήσουν λόγω 
των ευρωεκλογών), που αποτελούν και τη 
βασικότερη απαίτηση του ΟΟΣΑ, η ιδιω¬ 
τικοποίηση της Λέσχης στη Θεσσαλονί¬ 
κη προχωρά. Η Λέσχη είναι η μεγαλύτε¬ 
ρη της χώρας, έχει υποδομή για τη σίτι¬ 
ση άνω των 15.000 ανθρώπων και μάλι¬ 
στα δύο φορές τη μέρα. Ωστόσο, ο Πρύτα¬ 
νης και το Πρυτανικό Συμβούλιο (αν και 
«αντιμνημονιακοί»!) την έχουν δώσει σε 
ιδιώτη, ενώ ο Πρύτανης και οι Κοσμήτο¬ 
ρες των σχολών αποτελούν το ΔΣ της. Στη 
Λέσχη σιτίζονται και φτωχοί συμπολίτες 
μας (κυρίως νέοι), μια που τα τελευταία 30 
χρόνια το φοιτητικό κίνημα, παρά και ενά¬ 
ντια σε όλες τις αστικές και ρεφορμιστικές 
παρατάξεις (της ΚΝΕ συμπεριλαμβανομέ- 
νης), κατόρθωσε να επιβάλει την ελεύθε¬ 
ρη σίτιση όλων, μέσα από άγριες συμπλο¬ 
κές αγωνιστών είτε με Κνίτες (πολύ παλιά) 
είτε με μπράβους που εμφανίζονταν ως ερ¬ 
γαζόμενοι της Λέσχης. 

Για την ιδιωτικοποίηση, το πρώτο 
βήμα είναι να σιτίζονται μόνο οι φοιτητές. 
Το δεύτερο, να σιτίζονται δωρεάν μόνο οι 
φτωχοί φοιτητές και όλοι οι άλλοι πληρώ¬ 
νοντας. Το τρίτο, να περιοριστούν οι φτω¬ 
χοί φοιτητές σε μερικές δεκάδες, μέσω αυ¬ 
θαίρετων «κριτηρίων» και η Λέσχη να γί¬ 
νει μια πολύ κερδοφόρα επιχείρηση. 


Έτσι, το ΔΣ της Λέσχης αποφάσισε 
ότι στο εξής θα σιτίζονται μόνο οι φοιτη¬ 
τές επιδεικνύοντας πάσο. Έβαλε τραπέ¬ 
ζια στην είσοδο της Λέσχης, ώστε να δη¬ 
μιουργήσει έναν στενό διάδρομο όπου κα¬ 
νείς δεν θα προχωρά αν δεν επιδεικνύει 
πάσο. Αν αυτό περνούσε, σχεδίαζε (όπως 
έχει διαρρεύσει) να βάλει και μεταλλικές 
μπάρες. 

Αν παλιότερα οι προσπάθειες για πε¬ 
ριορισμό της σίτισης ήταν απλώς ανάλ¬ 
γητες, σήμερα που η κρίση και τα μνημό¬ 
νια έχουν διαλύσει και φτωχοποιήσει την 
κοινωνία, η πολιτική της Πρυτανείας και 
της κυβέρνησης είναι μισάνθρωπη και φα¬ 
σιστική. Σήμερα όχι μόνο δεν πρέπει να 
υπάρξει περιορισμός αλλά η Λέσχη ν’ ανα- 
λάβει να σιτίζει όσους από τους πεινασμέ- 
νους της πόλης μπορεί, που σήμερα κατα¬ 
φεύγουν σε διάφορα συσσίτια. Η υποδο¬ 
μή υπάρχει και το κόστος θα είναι ασήμα¬ 
ντο. Αυτός θα πρέπει να είναι και ο στόχος 
του φοιτητικού κινήματος, και σ’ αυτόν θα 
βρει ενεργούς συμπαραστάτες όλο το λαό 
της πόλης. 

Απέναντι στην ιδιωτικοποίηση της Λέ¬ 
σχης, διάφορες παρατάξεις και σχήματα 
της άκρας αριστεράς άρχισαν να οργανώ¬ 
νουν κάποιες διαμαρτυρίες διάσπαρτα και 
ασυντόνιστα (παρά τις προσπάθειες της 
ΣΣΠ για συντονισμό). Όμως, τη Δευτέ¬ 
ρα 29/1, η Πρυτανεία αντέδρασε στην ορ¬ 
γανωμένη διαμαρτυρία που απομάκρυνε 
τα τραπέζια και εκδικητικά αποφάσισε το 
ξαφνικό κλείσιμο (ΙοεΙτ οιιί) της λέσχης για 
την επόμενη μέρα. Την Τρίτη, οργανώθη¬ 
κε μαζική διαμαρτυρία από τους φοιτητές 
μπροστά στη Λέσχη και ο ιδιώτης εργολά¬ 


βος που τη διαχειρίζεται κρατήθηκε «κλει¬ 
δωμένος» στο γραφείο του για 5 ώρες. Να 
σημειώσουμε ότι για πρώτη φορά υπάρ¬ 
χει τέτοια αντίδραση από πλευράς Πρυ¬ 
τανείας και κυβέρνησης, πράγμα που δεί¬ 
χνει ότι είναι αποφασισμένοι. Στη διαμαρ¬ 
τυρία αυτή δεν συμμετείχαν οι φοιτητές 
της ΑΡΑΝ (συμμετέχουν στα ΕΑΑΚ), ενώ 
οι φοιτητές των Αγωνιστικών Κινήσεων 
απαξίωναν τη δυναμική αντίδραση (φαί¬ 
νεται πιστεύουν ότι οι αγώνες κερδίζονται 
με προκηρύξεις). 

Ο έλεγχος και η επίδειξη πάσο στα¬ 
μάτησαν προς το παρόν, αλλά η επιχεί¬ 
ρηση της ιδιωτικοποίησης δεν πρόκειται 
να σταματήσει έτσι απλά. Σαν ΣΣΠ πι¬ 
στεύουμε ότι πρέπει ν’ ανοίξει μια μεγά¬ 
λη καμπάνια, μέσα στους φοιτητές αλλά 
και στους εργαζόμενους και τη νεολαία 
της Θεσσαλονίκης, για ν’ ακυρώσου- 
με την ιδιωτικοποίηση. Δυστυχώς, ακόμη 
και όσες παρατάξεις της άκρας αριστεράς 
ή αυτόνομα σχήματα συμμετείχαν στις κι¬ 
νητοποιήσεις, δεν θεωρούν σημαντικό το 
θέμα, ούτε αναγκαία την οργάνωση και 
συντονισμό του αγώνα, λόγω των πολιτι¬ 
κών αδυναμιών τους. Αλλά είναι προφα¬ 
νές ότι η επίθεση δεν είναι απλή, ούτε πρό¬ 
σκαιρη, ούτε μισοαυθόρμητη - και συνε¬ 
πώς χρειάζεται μαχητικός, μακροχρόνιος, 
καλά σχεδιασμένος-συντονισμένος αγώ¬ 
νας, με απεύθυνση στην κοινωνία. Χρειά¬ 
ζεται μια ανασύνθεση του φοιτητικού κι¬ 
νήματος, μια ενίσχυση της επαναστατικής 
πολιτικής (και της ΣΣΠ) στο εσωτερικό 
του, ώστε ν’ αρχίσει να απαλλάσσεται από 
πολιτικές σήμερα αποδεικνύονται όλο και 
πιο αναποτελεσματικές. 

Σε παροξυσμό η κρίση 

Τη παραμύθια δεν σώζουν τον Σι 



ευρώ. Ωστόσο, αυτό είναι μόνο το χρέος 
της κεντρικής διοίκησης, που μαζί με το 
χρέος οργανισμών (το λεγόμενο «κρυ¬ 
φό χρέος») φτάνει τα 470 δις. Το χρέος 
των τραπεζών είναι περίπου 250 δις. Αν 
υπολογιστεί το χρέος των επιχειρήσεων, 
των ιδιωτών προς τράπεζες, δημόσιο, το 
αναλογιστικό χρέος των ασφαλιστικών 
ταμείων κ.λπ., φθάνουμε σε αστρονομι¬ 
κά ποσά που ξεπερνούν κατά πολύ το 1 
τρις ευρώ! 

- Σύμφωνα με το Γραφείο Προϋπο¬ 
λογισμού της Βουλής (που είναι πάντο¬ 
τε συντηρητικό και τα τελευταία χρόνια 
νεοφιλελεύθερο): Ο φόρος εισοδήματος 
στην τετραετία του μνημονίου (2010- 
2013) για τους μισθωτούς και τους συ¬ 
νταξιούχους αυξήθηκε, έως και 700% (!), 
ενώ για τους ελεύθερους επαγγελματί- 
ες κατά 900%! Ο φόρος ακίνητης περι¬ 
ουσίας (σπίτια, οικόπεδα, χωράφια κ.λπ.) 
αυξήθηκε κατά 700%! Ο ΦΠΑ αυξήθηκε 
τέσσερις φορές από το 2010, ενώ ο φό¬ 
ρος στο πετρέλαιο θέρμανσης αυξήθηκε 
κατά 450%! 

- Το 1/3 των Ελλήνων είναι ανασφά¬ 
λιστοι. 

- Σύμφωνα με μια έρευνα του ΙΜΕ/ 
ΓΣΕΒΕΕ (μικρομεσαίοι), η υποβάθμιση 
του βιοτικού επιπέδου καταγράφεται ως 
εξής: Το 63,7% του πληθυσμού έχει κάνει 
περικοπές στα είδη διατροφής, το 75% 
περιόρισε τις δαπάνες θέρμανσης και με¬ 
ταφορών, 9 στους 10 έχουν μειώσει τις 
δαπάνες ρουχισμού και διασκέδασης (τα¬ 
βέρνες, μπαρ, σινεμά κ.α.), 1 στα 3 νοικο¬ 
κυριά καθυστερεί τις οφειλές του προς 
το Δημόσιο, τα ασφαλιστικά ταμεία, τις 
ΔΕΚΟ και τις τράπεζες, καθώς είτε δεν 
μπορεί να αποπληρώσει αυτούς τους λο¬ 
γαριασμούς (41,7%), είτε με τα χρήματα 
αυτά καλύπτει άλλες πιο ζωτικές ανάγκες 
για την επιβίωσή του (34,8%). 


Όσο πλησιάζουν οι 
εκλογές τον Μαΐον, που 
κατά πάσα πιθανότητα 
θα σημάνονν και το 
τέλος της μνημονιακής 
συμμορίας Σαμαρά- 
Βενιζέλον, τόσο η 
επιχείρηση εξαπάτησης 
των εργαζομένων, 
των φτωχών λαϊκών 
στρωμάτων και της 
νεολαίας, ιδιαίτερα 
από τον Σαμαρά, την 
ακροδεξιά ομάδα τον και 
τα ΜΜΕξαπάτησης θα 
μεγαλώνει. 

•Σωφρόνης Παπαδόπονλος 


[ V ^ τσι, στις 29/1 ο Σαμαράς ανα- 
λ κοίνωσε το κυβερνητικό πρό- 
* γραμμα «καταπολέμησης» της 
Μ λ ανεργίας, που σ’ αυτή τη φάση 
θα αφορά τη δημιουργία 440.000 θέσε¬ 
ων εργασίας (οι περισσότερες είναι θέ¬ 
σεις ευκαιρίας!) με κύριο προσανατολι¬ 
σμό, όπως δήλωσε, τους άνεργους νέους! 
Βέβαια, αυτό είναι ακόμη ένα παραμύθι, 
παρόμοιο μ’ αυτά που λέει από τότε που 
εμφανίστηκε στην πολιτική ζωή. Γιατί σ’ 
ένα οικονομικό περιβάλλον όπου οι τρά¬ 
πεζες δεν χορηγούν δάνεια, χιλιάδες επι¬ 
χειρήσεις μικρές και μεγάλες συνθλίβο- 
νται από την κρίση και οδηγούνται μαζι¬ 
κά σε «λουκέτο» και απολύσεις, την ίδια 
στιγμή που ετοιμάζεται η απελευθέρω¬ 
ση των απολύσεων και έχει ανακοινωθεί 
η απόλυση/διαθεσιμότητα 25.000 εργα¬ 
ζομένων στο δημόσιο, ο Σαμαράς προκα- 
λεί τη νοημοσύνη όλων μας με εκατοντά¬ 
δες χιλιάδες θέσεις ευκαιρίας. Πέρα όμως 
από αυτό, αυτές οι θέσεις «εργασίας» του 
Σαμαρά είναι τα γνωστά 5μηνα «προ¬ 
γράμματα», όπου οι εργαζόμενοι πληρώ¬ 
νονται με καθυστέρηση μηνών, με εξευ¬ 
τελιστικά ποσά της τάξης των 400 ευρώ, 
που δεν αρκούν ούτε για τα ατομικά βα¬ 
σικά είδη πρώτης ανάγκης. Ο ακροδεξι¬ 
άς Σαμαράς - εκμεταλλευόμενος την τε¬ 
ράστια ανεργία, ιδιαίτερα στους νέους 
- με αυτά τα «προγράμματα» δεν φροντί¬ 
ζει για τους νέους αλλά για τους φίλους 
του καπιταλιστές και κερδοσκόπους, πα- 
ρέχοντάς τους πάμφθηνη, ειδικευμένη 
και ανειδίκευτη εργασία. Ακόμη, χρησι¬ 
μοποιεί αυτούς τους εργαζόμενους, που 
είναι αναλώσιμοι, ανασφαλείς και ασυν- 
δικάλιστοι, ως μοχλό πίεσης προς τους 
υπόλοιπους (παλαιούς) εργαζόμενους, 
τους οποίους οι πρώτοι συνήθως αντι¬ 
καθιστούν, ώστε να ακυρώσει τις συλλο¬ 
γικές συμβάσεις και τις κατακτήσεις και 
να διαιρέσει τους εργαζόμενους (παλιοί- 
νέοι, χαμηλόμισθοι-«υψηλόμισθοι», συν- 
δικαλισμένοι-ασυνδικάλιστοι, με συμβά¬ 
σεις-με προγράμματα, σταθερές εργασι¬ 
ακές σχέσεις-ελαστικές και μερικής απα¬ 
σχόλησης κ.λπ.). 

Η κατάσταση είναι τραγική 

Στις 30/1 ο Σαμαράς στην κοινοβου¬ 
λευτική ομάδα της ΝΔ, σε μια προσπά¬ 


θεια να «ενθαρρύνει» τους βουλευτές 
του, μίλησε πάλι για «8000688 8ΐθΓγ», επα¬ 
νέλαβε τα παραμύθια για ανάπτυξη και 
πρωτογενές πλεόνασμα, που το ανέβα¬ 
σε στο 1 δις ευρώ και κάτι και το 70% 
του οποίου, όπως επανέλαβε, θα πάει σε 
υγεία, παιδεία και ευπαθείς ομάδες της 
κοινωνίας! Είναι προφανές ότι ο Σαμα¬ 
ράς τα λέει όλα αυτά ενόψει εκλογών, μή¬ 
πως κάπως το αποτέλεσμα είναι «καλό», 
ώστε να παραμείνει στην εξουσία όσο 
καιρό περισσότερο μπορέσει. Δεν ζει σε 
άλλο κόσμο, το γνωρίζει και ο ίδιος, του 
το λένε ακόμη και οι ευρωπαίοι ιμπερια¬ 
λιστές που τον στηρίζουν, ότι η κατάστα¬ 
ση, οικονομική και κοινωνική, είναι κυ¬ 
ριολεκτικά τραγική. Σε γενικές γραμμές, 
έχει ως εξής, πράγμα που καθιστά πολύ 
πιο πιθανή την τυπική χρεοκοπία παρά 
την ανάπτυξη: 

- Το 2014, για έβδομο χρόνο (!), θα 
συνεχιστεί η ύφεση (σύμφωνα με το ΙΝΕ/ 
ΓΣΕΕ). Έτσι, μετά από έξι συνεχόμενα 
χρόνια ύφεσης (2008-2013), η σωρευτική 
μείωση του ΑΕΠ προσεγγίζει το 25% και 
προβλέπεται να υπερβεί το 26% στα τέλη 
του 2014. 

- Οι ιδιωτικές επενδύσεις, όπως και οι 
δημόσιες, συνεχίζουν να μειώνονται, με 
αποτέλεσμα να συνεχίζεται η πτώση της 
παραγωγής. 

- Η βιομηχανική παραγωγή τον περα¬ 
σμένο Νοέμβριο είχε πτώση κατά 6,1% 
(την 5ετία 2008 - 2012 η μείωση της βιο¬ 
μηχανικής παραγωγής ήταν 28,7%, υψη¬ 
λότερη και από την πτώση του ΑΕΠ στην 
ίδια περίοδο, που ήταν 20,1%), όπως και 
οι εξαγωγές και η οικοδομική δραστηριό¬ 
τητα (στο πρώτο ΙΟμηνο του 2013 η πτώ¬ 
ση ήταν 31,4%). 

- Η ζήτηση προϊόντων γενικά όπως 
και καταναλωτικών προϊόντων μειώνεται 
και δεν εμφανίζεται στον ορίζοντα αντι¬ 
στροφή της τάσης. 

- Η ανεργία τον Οκτώβριο σύμφωνα 
με την ΕΛΣΤΑΤ έφτασε το 27,8% και μό¬ 
λις το 9,5% των ανέργων παίρνει επίδο¬ 
μα ανεργίας (330 ευρώ). Η ανεργία στους 
νέους έως 25 ετών βρίσκεται στο 60,6%. 
Το ΙΝΕ/ΓΣΕΕ προβλέπει αναρρίχηση της 
ανεργίας στο 34% έως το 2016! 

- Το δημόσιο χρέος έφτασε στο 
175,5% του ΑΕΠ, δηλαδή περίπου 320 δις 


Αυτή την τρομερή οικονομική, κοινω¬ 
νική και ανθρωπιστική καταστροφή, που 
δείχνουν τα λίγα στοιχεία που παραθέσα¬ 
με παραπάνω, ο Σαμαράς την ονομάζει 
«8000688 8ΐ0Γγ», πρωτογενές πλεόνασμα, 
ανάπτυξη κ.λπ. 

Αν μάλιστα λάβουμε υπόψη, όπως 
άλλωστε απαιτείται, την κατάσταση που 
επικρατεί στην ΕΕ και παγκόσμια (στα 

πρόθυρα μιας νέας τεράστιας κρίσης), 
τότε το μέλλον του ελληνικού καπιταλι¬ 
σμού γίνεται ακόμη πιο δυσοίωνο και ο 
Σαμαράς αποδεικνύεται ένας άθλιος σπε¬ 
κουλαδόρος της δυστυχίας του ελληνικού 
λαού. 

Η πολιτική κρίση σε παροξυσμό 

Όσο πλησιάζουμε στις εκλογές και θα 
φανεί η πολύ μεγάλη συρρίκνωση των δύο 
αστικών κομμάτων, ενδεχόμενα και η ολο¬ 
κληρωτική εξαφάνιση του ΠΑΣΟΚ, τόσο η 
πολιτική κρίση οξύνεται, οι σπασμοί της πο¬ 
λιτικής σκηνής και του πολιτικού προσωπι¬ 
κού μεγαλώνουν και η παράλυση εξαπλώ¬ 
νεται στα πάντα (οικονομία, πολιτική, κοι¬ 
νωνία κ.λπ.). Στην πραγματικότητα αυτές οι 
εξελίξεις σηματοδοτούν: 

α) Η συρρίκνωση ή και εξαφάνιση των 
δυο αστικών κομμάτων θα πρόκειται για 
τους επιθανάτιους σπασμούς (και πολιτι¬ 
κά) του καθεστώτος της Μεταπολίτευσης, 
πράγμα που θα σημαίνει μια τεράστια πολι¬ 
τική αλλαγή.Ίσως αυτό θα αφορά την κλί¬ 
μακα όχι μόνο της Μεταπολίτευσης, αλλά 
συνολικά της πολιτικής ιστορίας της χώρας, 
ιδιαίτερα μετά τον Πρώτο Παγκόσμιο Πό¬ 
λεμο, μια που αυτά τα δύο αστικά κόμματα 
(ΝΔ και ΠΑΣΟΚ) είχαν την εξουσία κατά 
περιόδους με διάφορες ονομασίες. 

β) Η τεράστια κρίση αντιπροσώπευσης 
των μαζών, τουλάχιστον ως προς τα δύο 
αστικά κόμματα, πράγμα που μεγαλώνει 
την πολιτική κρίση, διαιρεί και θρυμματίζει 
διαρκώς το πολιτικό προσωπικό της αστι¬ 
κής τάξης. 

γ) Η κοινωνική κρίση δεν αφορά μόνο 
τις εργατικές και λαϊκές μάζες αλλά και την 
αστική τάξη, τα κέντρα ελέγχου της εξουσί¬ 
ας της, τα κόμματά της, το κράτος της, τους 
μηχανισμούς της κ.λπ. Το συχνό ξέσπασμα 
σκανδάλων δεν δείχνει μόνο πόσο διεφθαρ¬ 
μένο είναι το καπιταλιστικό και αστικό κα¬ 
θεστώς, ιδιαίτερα σε περιόδους κρίσης, σή¬ 
ψης και παρακμής, αλλά και κάτι άλλο πολύ 
σημαντικό: ότι η αστική τάξη και γενικότε¬ 
ρα το καθεστώς δεν έχουν ένα ενιαίο κέ¬ 
ντρο ελέγχου ώστε να μπορεί να ελέγχει 
την κατάσταση, να επιβάλλει μια γενική 
«κοινή» γραμμή για να μην βγαίνουν στη 
«φόρα» πράγματα (σκάνδαλα, λοβιτούρες, 
δωροδοκίες, μίζες, φωτογραφικοί νόμοι και 
διατάξεις) που δυσφημούν το καθεστώς, 
που ξυπνούν τις μάζες, που δείχνουν πόσο 
ψέματα είναι ότι «μαζί τα φάγαμε», «φταί¬ 
με όλοι», «φταίνε οι δημόσιοι υπάλληλοι» 
κ.λπ. 

Το καθεστώς των μνημονίων που επέ¬ 
βαλαν στον ελληνικό λαό τα αστικά κόμ¬ 
ματα, η ΕΕ και το ΔΝΤ βρίσκεται σε κρίση. 
Οι εργαζόμενοι, τα φτωχά λαϊκά στρώμα¬ 
τα και η νεολαία όλοι μαζί πρέπει να τους 
ξεφορτωθούμε όσο πιο γρήγορα γίνεται 
για να μπορέσουμε να ανορθώσουμε την 
οικονομία πριν είναι πολύ αργά. Γιατί κάθε 
μέρα που μένει στην εξουσία η συγκυβέρ¬ 
νηση Σαμαρά-Βενιζέλου η αναστροφή την 
οικονομικής, πολιτικής και κοινωνικής κα¬ 
τάστασης γίνεται όλο και δυσκολότερη. 


Εκδηλώσεις τηο ΟΚΔΕ 

Μ ε αφορμή την ανάληψη της προεδρίας 
της Ευρωπαϊκής Ένωσης και ενόψει 
των Ευρωεκλογών του Μαΐου, η 
Ο.Κ.Δ.Ε. διοργανώνει κύκλο εκδηλώσεων σε 
διάφορες πόλεις της Ελλάδας. Στόχος των 
εκδηλώσεων είναι να αναδειχτεί η ανάγκη 
να βγει η Ελλάδα απ'το ζουρλομανδύα του 
Ευρώ και της Ε.Ε., να διαλυθεί η αντιδραστική 
Ε.Ε., για να εφαρμόσουμε μια πολιτική υπέρ 
των εργαζομένων και των φτωχών λαϊκών 
στρωμάτων, για να σπάσουμε με την αναρχία 
και την αναποτελεσματικότητα της αγοράς και 
του κέρδους, για να παλέψουμε για μια Ευρώπη 
των Εργαζομένων, δημοκρατική, ριζοσπαστική, 

ΣΟΣΙΑΛΙΣΤΙΚΉ. 

► ΑΘΗΝΑ Τρίτη 25 Φεβρουάριου, 6:30μμ, Πολυτεχνείο Πατησίων 
► ΠΕΡΙΣΤΕΡΙ Τρίτη 1 1 Μαρτίου 6:00μμ στο ΚΥΒΕ (Εθνάρχου Μακαρίου Ί) 
► ΓΙΑΝΝΕΝΑ Πέμπτη 6 Μαρτίου στο Πανεπιστήμιο Ιωαννίνων 
► ΧΑΛΚΙΔΑ Πέμπτη 6 Μαρτίου στο ΤΕΙ 
► ΠΑΤΡΑ Πέμπτη 27 Φεβρουάριου στο πανεπιστήμιο 

Ακόμη πολιτικές εκδηλώσεις θα πραγματοποιηθούν στη Θεσσαλονίκη (στο κέντρο 
στα πανεπιστήμια και στις περιοχές των Αμπελοκήπων, της Καλαμαριάς και της 
Τούμπας), στην Αλεξανδρούπολη, στα Τρίκαλα, στη Φλώρινα, στη Δράμα, στον Βόλο 
και στην Ιεράπετρα. 


ΕΙΠ ΑΠ ΤΟ ΕΙίΙ 
& ΤΗΝ Ε.Ε* 


της ανεργίας, φτώχειας 
και εξαθλίωσης __ 

“ των τραπεζιτών και του ^ 
κεφαλαίου 

■· του ρατσισμού, της 
καταστολής & του πολεμά 



^ ΚΑΤΠ Η ΚΗΔΕΜΟΝΙΑ 


ΤΡΟΙΚΑΣ ΜΝΗΜΟΝΙΠΝ 

Απαγόρευση της διαδήλωσης ενάντια στην Ε.Ε. 


Τ ην Τετάρτη 8/1, οργα¬ 
νώσεις της άκρας αρι¬ 
στερός (ΑΝΤΑΡΣΥΑ, 
ΕΕΚ, ΟΚΔΕ και η αναρ- 
χοσνδικαλιστική Ροσι- 
νάντε) πραγματοποίησαν συγκέντρω¬ 
ση με αφορμή την ανάληψη της προε¬ 
δρίας της Ε.Ε. απ’ την Ελλάδα. Η δο- 
σίλογη συγκυβέρνηση αποφάσισε την 
απαγόρευσή της, επιστρατεύοντας όλο 
τον αυταρχισμό και την τρομοκρατία 
που την χαρακτηρίζουν. Ο αστυνομι¬ 
κός διευθυντής Αττικής ανήγγειλε ότι 
δεν επιτρέπονται στο κέντρο της Αθή¬ 
νας οι συγκεντρώσεις και πορείες δια¬ 
μαρτυρίας με αφορμή την επίσημη τε¬ 
λετή ανάληψης της προεδρίας. Στην 
τελετή βρίσκονταν μεταξύ άλλων οι 
Ρομπάι και Μπαρόζο, εκφραστές της 
καταστροφικής πολιτικής των Μνημο¬ 
νίων. Το κέντρο της Αθήνας ήταν οχυ¬ 
ρωμένο απ’ το πρωί της Τετάρτης, με 
χιλιάδες αστυνομικούς και ασφαλί¬ 
τες. Πολλοί σταθμοί του Μετρό ήταν 
κλειστοί. Όποιος προσέγγιζε τα Προ¬ 
πύλαια την ώρα της συγκέντρωσης, 
απωθούνταν βίαια ή συλλαμβάνονταν. 
Μέλη οργανώσεων που επιχείρησαν να 
δώσουν συνέντευξη τύπου στα Προπύ¬ 
λαια, απωθήθηκαν στην Ομόνοια.Ένας 


απ’ αυτούς ήταν και ο εκπαιδευτικός 
Παύλος Αντωνόπουλος, συνδικαλι¬ 
στής εκλεγμένος στην ΑΔΕΔΥ και μέ¬ 
λος της ΑΝΤΑΡΣΥΑ, που συνελήφθη 
με την κατηγορία της «συμμετοχής σε 
απαγορευμένη πορεία» και «αντίσταση 
κατά της αρχής». 

Η διαδήλωση μεταφέρθηκε στην 
Ομόνοια αλλά ο δρόμος προς τη Στα¬ 
δίου ήταν κλειστός απ’ τα ΜΑΤ. Λίγο 
πριν τις 7 μμ, η αστυνομία «έσπρω¬ 
ξε» με το γνωστό τρόπο (χημικά και 
γκλομπ) προς την Πατησίων τους δια¬ 
δηλωτές, οι οποίοι κατέληξαν στο Πο¬ 
λυτεχνείο. 

Η Ελλάδα είναι η μοναδική χώρα 
όπου καλέστηκε διαδήλωση με αφορ¬ 
μή την προεδρία της Ε.Ε. Αυτό είναι 
σημαντικό. Πρέπει όμως να σημειώ¬ 
σουμε και τα προβλήματα. Καταρχάς, 
η διαδήλωση ήταν πολύ μικρή (μόλις 
500 άτομα), πράγμα που δείχνει (πέρα 
απ’ τα αντικειμενικά προβλήματα, τα 
αντανακλαστικά και την πολιτική προ¬ 
ετοιμασία των εργαζομένων και της νε¬ 
ολαίας για το θέμα, τους περιορισμούς 
στη μετακίνηση εκείνη τη μέρα κ.λπ.) 
μια ανεπίτρεπτα «χαλαρή» κινητοποίη¬ 
ση, ιδιαίτερα της ΑΝΤΑΡΣΥΑ. 

Επίσης, πρέπει ν’ αναφέρουμε την 


στάση του ΣΥΡΙΖΑ, που δεν συμμε¬ 
τείχε στη διαδήλωση (ούτε είχε καλέ- 
σει σε κάποια κινητοποίηση) και αρκέ- 
στηκε σε ανακοινώσεις για την απαγό¬ 
ρευση. Η στάση αυτή είναι στα πλαί¬ 
σια μιας δεξιάς στροφής που πραγμα¬ 
τοποιεί ενόψει της επικείμενης ανά¬ 
ληψης της εξουσίας («πάση θυσία στο 
Ευρώ» κ.λπ.). Το ΚΚΕ, παρά τα παχιά 
αντι-Ε.Ε. λόγια, δεν κάλεσε επίσης σε 
καμία κινητοποίηση. 

Οι απαγορεύσεις των πορειών, οι 
διώξεις αγωνιστών και συνδικαλιστών, 
οι κατασκευασμένες κατηγορίες, οι κα¬ 
ταδίκες, το ξύλο και τα χημικά στις δι¬ 
αδηλώσεις, όσο και αν προσπαθούν να 
μαντρώσουν το εργατικό κίνημα, δεν 
μπορούν να αποτρέψουν τις κοινωνι¬ 
κές εκρήξεις. Η επικίνδυνη κλίκα που 
μας κυβερνάει μπορεί και πρέπει ν’ 
ανατραπεί. Πρέπει ν’ απαλλαγούμε απ’ 
τον μνημονιακό φασισμό και την Ε.Ε. 
όσο πιο γρήγορα γίνεται, να προστα¬ 
τεύσουμε τα δημοκρατικά δικαιώματα 
και τις ελευθερίες μας, μ’ ένα μαχητικό 
ταξικό μέτωπο της εργατικής τάξης και 
όλων των θυμάτων των μνημονιακών 
πολιτικών, μ’ ένα κίνημα που θα επι¬ 
βάλλει και θα κερδίσει στο δρόμο όλα 
όσα μας έχουν στερήσει. 


$ 

Τρομοϋστερία : Νεομακαρθισμός 



Υ στερα απ’ τη μη επιστροφή του 
Χριστόδουλου Ξηρού στη φυλακή απ’ 
την άδεια που είχε πάρει και το τηλεοπτι¬ 
κό «διάγγελμα» του, γίναμε θεατές ενός 
τρομοσίριαλ και μιας εκστρατείας τρομοϋστερίας άνευ 
προηγουμένου. Με μια ανάσα και μια πνοή, όλα τα 
Μέσα Μαζικής Εξαπάτησης ξέχασαν ως διά μαγείας τα 
πρωτοφανή σκάνδαλα (ΤΤ, Εξοπλιστικά Προγράμματα 
κ.λπ.) και ευθυγραμμίστηκαν αστραπιαία: Ο μεγαλύτε¬ 
ρος κίνδυνος για την ελληνική κοινωνία είναι η τρομο¬ 
κρατία και τρομοκράτες είναι όλοι όσοι δεν αποδέχο¬ 
νται τη «Νέα Τάξη Πραγμάτων» του Κράτους Έκτακτης 
Ανάγκης, της νεοφιλελεύθερης ανθρωποφαγικής δι¬ 
κτατορίας των Μνημονίων, του κεφαλαίου, των ντό¬ 
πιων και διεθνών τοκογλύφων. Δηλαδή το 70% της ελ¬ 
ληνικής κοινωνίας. 


Τον «πόλεμο ευθυ¬ 
νών» (που αυτή τη φορά 
είχε διευρυμένη συμμε¬ 
τοχή, με την πρωτοφανή 
για αριστερό κόμμα θέση 
του ΣΥΡΙΖΑ «να παραιτη¬ 
θεί ο υπουργός δικαιοσύ¬ 
νης Αθανασίου») ακολού¬ 
θησαν οι σκληρές εξαγγε¬ 
λίες για φυλακές υψίστης 
ασφαλείας (Δομοκός) 
μέσα σε 100 ημέρες και για 
ανατροπή όλων των δικαι¬ 
ωμάτων των εγκλείστων 
(ποινικών και πολιτικών) 
όπως η χορήγηση αδειών, 
και κορυφώθηκαν με την 
επικήρυξη για 4 εκ. ευρώ 
(!) των Ξηρού, Μαζιώτη, Ρούπα. 

Όσο αφορά τις άδειες, οι παραβάσεις της νομοθε¬ 
σίας ως προς τη χορήγηση τους είναι πολύ συχνές. Άλ¬ 
λωστε είναι συχνές και οι καταγγελίες των κρατουμέ¬ 
νων για αφαιρέσεις και μειώσεις αδειών, του μοναδικού 
μέτρου που τους συνδέει με τον έξω κόσμο. Παρά τις 
απάνθρωπες συνθήκες των ελληνικών φυλακών, οι πα¬ 
ραβιάσεις αδειών μετά βίας αγγίζουν το 4% την τριε¬ 
τία 2010-2012 (από τις 12.004 τακτικές άδειες που εκ- 
δόθηκαν παραβιάστηκαν μόλις 324), πολύ κάτω απ’ τον 
μέσο όρο της Ε.Ε. Πέρα λοιπόν απ’ την εκδικητική μα¬ 
νία και το μίσος για τους απόκληρους αυτής της κοινω¬ 
νίας, στόχος είναι η συνειδητή ενίσχυση του κατασταλ¬ 
τικού οπλοστασίου, η εντατική μετατροπή των κατα¬ 
σταλτικών μηχανισμών σε αδίστακτες κρεατομηχανές 


«μηδενικής ανοχής» στην τυφλή υπηρεσία του Κράτους 
Έκτακτης Ανάγκης. 

Οι συχνές δηλώσεις του τύπου «η δικαιοσύνη πρέ¬ 
πει να κάνει τη δουλειά της» ενάντια σε μέρος του δι¬ 
καστικού σώματος, όχι μόνο δεν είναι τυχαίες αλλά επι¬ 
βεβαιώνουν την τακτική της κυβέρνησης να υποτάξει 
απόλυτα στα σχέδια της το σύνολο της «τρίτης εξου¬ 
σίας», εκκαθαρίζοντας την από κάθε στοιχείο εμμονής 
σε «δημοκρατικές» και συνταγματικές «αγκυλώσεις του 
παρελθόντος». 

Το κυνήγι μαγισσών που εξαπολύθηκε σε Αθήνα και 
Θεσσαλονίκη, με εισβολές σε σπίτια συγγενών, φίλων, 
αγωνιστών του αναρχικού και αντιεξουσιαστικού χώ¬ 
ρου και όχι μόνο (συνολικά 28 περιπτώσεις), είναι πραγ¬ 
ματικά πρωτοφανές. Με πρόσχημα ανώνυμες «πληρο¬ 
φορίες» μαϊμού για την ύπαρξη οπλισμού σ’ αυτά(!), χω¬ 
ρίς ακόμα και τυπική νομική κάλυψη (χωρίς εισαγγελέα 
σε πολλές περιπτώσεις), μπούκαραν σε δεκάδες σπίτια 
βανδαλίζοντας και τρομοκρατώντας δεκάδες κοινωνι¬ 
κούς αγωνιστές και το οικογενειακό τους περιβάλλον. 

Η γκεμπελική προπαγάνδα των μίντια, όμως, παίρ¬ 
νοντας απευθείας γραμμή απ’ το υπουργείο Προστασί¬ 
ας του Πολίτη, προχώρησε πολύ περισσότερο. Μετά την 
«εκκαθάριση» στεκιών, κοινωνικών χώρων και καταλή¬ 
ψεων, είμαστε αντιμέτωποι με μια ευθεία στοχοποίηση 
της πολιτικής δράσης, με την ποινικοποίηση των πολι¬ 
τικών πεποιθήσεων και τη δίωξη του φρονήματος. Σε 
κάθε ευκαιρία τηλεοπτικοί σαλτιμπάγκοι και πολιτικοί 
μανδαρίνοι βγάζουν αφρούς ενάντια στην «αριστερή 
τρομοκρατία των κινητοποιήσεων», στις «μεταπολι¬ 
τευτικές υπερβολές» των πολιτικών ελευθεριών, στην 
«υπερβάλλουσα ανοχή του κράτους», τον «κίνδυνο 
της Δημοκρατίας από τον αριστερίστικο λαϊκισμό». 


Σωρεία διώξεων ενάντια σε εργαζόμενους, φοιτητές, συνδικαλιστές 



Ε νώ η ανεργία θερίζει και η 
εξαθλίωση εξαπλώνεται, η 
«δικαιοσύνη» παραμένει 
αρκετά απασχολημένη, με 
εισαγγελείς και δικαστές 
να δουλεύουν πυρετωδώς εν ονόμα- 
τι του νόμου... Στο ημερολόγιο των δι¬ 
ώξεων για το 2014 αναγράφονται νέες 
υποθέσεις αλλά και παλιές. Φωτιά πή¬ 
ραν τα εδώλια την Παρασκευή 10/1 
στα δικαστήρια της Ευελπίδων: 

- Ο Παύλος Αντωνόπουλος, συνδι¬ 
καλιστής εκπαιδευτικός και μέλος του 
ΔΣ της ΑΔΕΔΥ, βρισκόταν στο κτήριο 
7. Είχε συλληφθεί σε «απαγορευμένη 
διαδήλωση» στις 8/1, ημέρα ανάληψης 
της ελληνικής προεδρίας της Ε.Ε. (βλ. 
σχετικό άρθρο). Οι κατηγορίες που 
του προσάπτουν είναι συμμετοχή σε 
απαγορευμένη συγκέντρωση και αντί¬ 
σταση κατά της αρχής, ενώ σε ενδεχό¬ 
μενη καταδίκη του -βάσει του ν.187α 
(που είχε ψηφίσει και ο ΣΥΡΙΖΑ)- κιν¬ 
δυνεύει με απόλυση. Ο ίδιος σε δή¬ 
λωσή του έκανε λόγο για «στοχευμέ- 
νη σύλληψη». Η ΑΔΕΔΥ προκύρηξε 
3ωρη παναττική στάση εργασίας και 
συγκέντρωση στα δικαστήρια. Εκπαι¬ 
δευτικοί, σωματεία, οργανώσεις, φοι¬ 
τητές κ.α. είχαν συγκεντρωθεί από νω¬ 
ρίς στα δικαστήρια για να του συμπα¬ 
ρασταθούν. Ισχυρή δύναμη της αστυ¬ 
νομίας φρουρούσε την είσοδο του κτη¬ 
ρίου, χτυπώντας και βρίζοντας όποιον 
ήθελε να περάσει (μπάτσοι τραυμάτι¬ 
σαν στο κεφάλι τον Π. Κωνσταντίνου, 
στέλεχος του ΣΕΚ). Η δίκη διακόπηκε 
τελικά αναβλήθηκε για τις 4/6. 


- Στο κτήριο 2, την ίδια ώρα και 
μέρα, βρίσκονταν 35 μέλη της ΠΟΕ- 
ΟΤΑ, για δεύτερη φορά, με την κατη¬ 
γορία της ρύπανσης περιβάλλοντος 
(!) κατά τη διάρκεια των κινητοποιή¬ 
σεων των δημοτικών υπαλλήλων τον 
Οκτώβριο του 2011 ενάντια στις μει¬ 
ώσεις των μισθών τους. Η ΠΟΕ-ΟΤΑ 
προκύρηξε πανελλαδική στάση από τις 
11 πμ ως τη λήξη της πρωινής βάρδι¬ 
ας και συγκέντρωση στις 12 πμ στα δι¬ 
καστήρια, προκειμένου οι εργαζόμε¬ 
νοι στους δήμους να δώσουν εκεί το 
παρόν, όπως και έγινε. Μαζικές συ¬ 
γκεντρώσεις πραγματοποιήθηκαν και 
στην επαρχία. Η δίκη αναβλήθηκε για 
τις 6/2/2015. 

- Ταυτόχρονα μ’ αυτές τις δύο υπο¬ 
θέσεις εκδικάζεται και μια τρίτη, στο 
κτήριο 8. Στο εδώλιο του κατηγορου¬ 


μένου βρίσκεται η δημοσιογράφος της 
ΕΡΤ Εύα Μαυρογένη, η οποία απλά 
κάλυπτε το ρεπορτάζ της διαματυρίας 
στις κεραίες εκπομπής του Υμηττού, 
τον περασμένο Αύγουστο, για τη μη 
εφαρμογή της απόφασης του ΣτΕ, που 
διέτασσε την επαναφορά του ραδιοτη¬ 
λεοπτικού σήματος της ΕΡΤ. Μαζί της 
κατηγορούνται και άλλοι 6 αλληλέγ¬ 
γυοι. Η δίκη αναβλήθηκε για τις 9/12. 

Στις 24/1 ήταν προγραμματισμένη 
και η δίκη των 16 αγωνιστών που εί¬ 
χαν συλληφθεί στη Θεσσαλονίκη στις 
17/11/2012, όταν τα ΜΑΤ είχαν ει¬ 
σβάλλει στο ΑΠΘ μετά το τέλος της 
διαδήλωσης του Πολυτεχνείου και εί¬ 
χαν επιτεθεί στους φοιτητές και αλ¬ 
ληλέγγυους που περιφρουρούσαν την 
απεργία και κατάληψη των εργολαβι¬ 
κών εργαζόμενων. Οι συλληφθέντες 


αντιμετωπίζουν εντελώς ανυπόστατες 
κατηγορίες για διατάραξη κοινής ειρή¬ 
νης, αντίσταση κατά της αρχής, παρά¬ 
νομη οπλοκατοχή και απείθεια. Μετά 
από αίτημα κάποιων απ’ τους κατηγο¬ 
ρούμενους, η δίκη αναβλήθηκε για τις 
14/10/2014. 

Οι διώξεις δεν έχουν τέλος... Αυτή 
η άθλια κυβέρνηση δεν κάνει διακρί¬ 
σεις ανάμεσα σε απλούς εργαζόμενους, 
φοιτητές, συνδικαλιστές, διαδηλωτές, 
ακόμη και μαθητές (βλ. Λαμία, όπου 
τον Οκτώβιο 6 μαθητές καταδικάστη¬ 
καν για κατάληψη σε ΕΠΑΛ). Η «ανά¬ 
πτυξη» που υπόσχεται ο Σαμαράς, φέρ¬ 
νει ακόμα χειρότερη εξαθλίωση στους 
εργαζόμενους, τη νεολαία και τα φτω¬ 
χά λαϊκά στρώματα, φέρνει ακόμα χει¬ 
ρότερο εργασιακό μεσαίωνα και διώ¬ 
ξεις, για να τσακίσουν το εργατικό κί¬ 
νημα. Το σύστημα αυτό πλέον έχει κυ¬ 
ριολεκτικά σαπίσει και βασίζεται απο¬ 
κλειστικά και μόνο στη βία για να επι¬ 
βάλλει «νόμο και τάξη». Από τη μια με¬ 
ριά, ο μηχανισμός της αστυνομίας που 
ξυλοφορτώνει, ρίχνει χημικά, συλλαμ¬ 
βάνει, απαγορεύει - και από την άλλη 
ο μηχανισμός της αστικής δικαιοσύνης, 
που καταδικάζει αγωνιστές με τρόπο 
που θυμίζει έκτακτα στρατοδικεία, ενώ 
κάνει τα στραβά μάτια σε όσους εξυπη¬ 
ρετούν τα συμφέροντά του καθεστώ¬ 
τος, από μεγαλοεπιχειρη ματιές και πο¬ 
λιτικούς μέχρι χρυσαυγίτες. Είναι ζή¬ 
τημα ζωής ή θανάτου να παλέψουμε 
για την ανατροπή αυτού του ζοφερού 
ΚράτουςΈκτακτης Ανάγκης, αυτής της 
Νέας Χούντας. 

Εκτακτης Ανάγκης 


Καθαρός και ομολογημένος τους στό¬ 
χος είναι η ενίσχυση των κατασταλτικών 
μηχανισμών, η ιδεολογική εξύψωση τους 
και η μονιμοποίηση της παρέμβασης τους 
στην κοινωνική και πολιτική ζωή. Προσα¬ 
νατολίζονται σταδιακά σε περαιτέρω πε¬ 
ριορισμό των διαδηλώσεων και σταδιακή 
επιβολή της απαγόρευσης που ήδη συμβαί¬ 
νει σε πλήθως περιπτώσεων το τελευταίο 
διάστημα (βλ ανάληψη ευρωπαϊκής προε¬ 
δρίας). Σ’ αυτή την κατεύθυνση και η ανα¬ 
διάρθρωση της αστυνομίας, που σύμφω¬ 
να με τα λόγια του Δένδια γίνεται «με το 
βλέμμα στραμμένο προς την τρομοκρατία 
και τις μεταλλάξεις της». Έτσι, στο σχετικό 
σχέδιο νόμου που κατατέθηκε προς συζή¬ 
τηση στην αρμόδια επιτροπή της Βουλής, η 
ΕΛΑΣ διαχωρίζεται σε τρεις κλάδους: Τά- 
ξης-Ασφάλειας, Αλλοδαπών, Προστασίας 
Συνόρων. Σαν επιβράβευση για τις δολο¬ 
φονίες στο Φαρμακονήσι, ο Δένδιας ανα¬ 
κοινώνει τη σύσταση Εθνικού Συντονιστι¬ 
κού Κέντρου Ελέγχου Συνόρων. 

Το σχέδιο νόμου περιλαμβάνει την 
κατά 50% ενίσχυση με προσωπικό της Ει¬ 
δικής Κατασταλτικής Αντιτρομοκρατικής 
Μονάδας (ΕΚΑΜ), την αναβάθμιση των 
Ομάδων Πρόληψης Καταστολής Εγκλη¬ 
ματικότητας (ΟΠΚΕ), ενσωματώνεται η 
Μονάδα Υποβρυχίων Αποστολών του Λι¬ 
μενικού σε «αντιτρομοκρατικές αποστο¬ 
λές», ενώ γίνεται λόγος και για «αναβάθ¬ 
μιση του τρόπου συλλογής και διαχείρισης 


πληροφοριών για την πρόληψη και αντιμε¬ 
τώπιση κινδύνων από εγκληματικές ενέρ¬ 
γειες». Μέσα σε όλα αυτά επανέρχεται και 
η θεωρία περί σχέσης «μεταναστών-τρο- 
μοκρατών». Είναι γνωστό άλλωστε ότι αυ¬ 
τός ο κίνδυνος είναι ορατός... μιας και «η 
Ελλάδα είναι άτυχη γιατί δέχεται χαμηλής 
ποιότητας μετανάστες» (τάδε έφη Δένδι- 
ας). Υπάνθρωπος ρατσισμός σε όλο του το 
μεγαλείο! 

Ενάντια σ’ αυτό το ατέλειωτο κυνήγι 
κεφαλών, χρειάζεται ένα ενιαίο ταξικό μέ¬ 
τωπο για την προστασία των πολιτικών δι¬ 
καιωμάτων και των ατομικών ελευθεριών, 
για την ελεύθερη πολιτική έκφραση και 
δράση του εργατικού κινήματος, για την 
προστασία από τις ορδές των κατασταλ¬ 
τικών συμμοριών (ΜΑΤ, ΔΙΑΣ, ΔΕΛΤΑ) 
που προπηλακίζουν και δέρνουν όποιον 
αντιδρά, διαμαρτύρεται, αγωνίζεται. Για να 
σπάσουμε το κλίμα ζόφου και τρόμου που 
προσπαθούν να ενσταλάξουν στην εργατι¬ 
κή τάξη, τα φτωχά λαϊκά στρώματα και τη 
νεολαία. Πρέπει να σπάσουμε στην πρά¬ 
ξη το νεομακαρθισμό της επικίνδυνης και 
αδίστακτης κυβέρνησης Σαμαρά-Βενιζέ- 
λου, αυτής της οικτρής κοινωνικής μειο¬ 
ψηφίας που γατζωμένη στην εξουσία παρά 
και ενάντια στη λαϊκή βούληση, κυβερνά 
με Πράξεις Νομοθετικού Περιεχομένου, με 
τρομονόμους και σύγχρονα Αλκατράζ. 

Ρ.Β 





ΠΥΡΓΟΣ ΗΛΕΙΑΣ 

Να τιμωρηθούν οι αυτουργοί των νεοναζιστικών 
επιθέσεων ενάντια σε αντιφασίστες φοιτητές! 

Τ ην Πέμπτη 5 Σεπτεμβρίου ομάδα 
3 τουλάχιστον νεοναζί του Πύρ¬ 
γου, μέλη της φασιστικής Εθνικής 
Δράσης Ηλείας (ΕΔΗ), επιτέθη¬ 
καν πισώπλατα και τραυμάτισαν στο πρόσω¬ 
πο και στο σώμα φοιτητή του Πύργου Ηλεί¬ 
ας, γνωστό για την αντιφασιστική του δρά¬ 
ση. 

Μόλις πριν ένα χρόνο, τον Φεβρουάριο του 
2013, οι συγκεκριμένοι νεοναζί είχαν εμπλα- 
κεί και σε άλλη επίθεση ενάντια σε αντιφα¬ 
σίστες φοιτητές του Πύργου, σε συνεργα¬ 
σία με εν ενεργεία αστυνομικό, επίσης γνωστό για τις νεοναζιστικές του αντιλήψεις. 
Ενθαρρυμένοι από την κάλυψη της αστυνομίας και την ατιμωρησία προχώρησαν 
και στη νέα επίθεση τον περασμένο Σεπτέμβριο. 

Την Παρασκευή 7 Φεβρουάριου θα γίνει η πρώτη δίκη για την επίθεση στις 5 Σε¬ 
πτεμβρίου, και εκκρεμούν άλλες δύο δίκες (η μια παραγράφηκε και η άλλη με διά¬ 
φορες κωλυσιεργίες της αστυνομίας δεν έχει ολοκληρώσει καν την κατάθεση των 
μαρτύρων) για τις επιθέσεις του Φεβρουάριο του 2013. 

Το Αντιφασιστικό Μέτωπο Πύργου οργάνωσε την Τρίτη 21 Ιανουάριου στο Εργα¬ 
τικό Κέντρο σύσκεψη-συζήτηση για τις δίκες για τις επιθέσεις των φασιστών της 
ΕΔΗ. Σε ανακοίνωσή του γράφει: «Οι δίκες αυτές δεν είναι προσωπικές υποθέσεις 
κάποιων φοιτητών, είναι μέρος του αντιφασιστικού αγώνα και στόχο έχουν να ανα¬ 
δείξουν στην κοινωνία της Ηλείας, τη νεοναζιστική πρακτική της Εθνικής Δράσης 
Ηλείας [...] Είναι πολιτικό βήμα για την καταγγελία των ηθικών αυτουργών που 
καλλιεργώντας τυφλό μίσος ενάντια σε κάθε αριστερό ή αναρχικό αγωνιστή, δήθεν 
στο όνομα της πατρίδας, οπλίζουν το χέρι του κάθε μαχαιροβγάλτη Παπαδόπου- 
λου και της πολιτικής συμμορίας. Είναι η άλλη όψη του αγώνα ενάντια στα μνημό¬ 
νια την κρατική καταστολή και αυθαιρεσία, που μας θέλει φοβισμένους και παθητι- 
κοποιημένους.» 

Να τιμωρηθούν οι φυσικοί και ηθικοί αυτουργοί των φασιστικών νεοναζιστικών 
επιθέσεων 

Να τσακίσουμε τις νεοναζιστικές συμμορίες 
Κάτω η χουντική συγκυβέρνηση 


Συνομιλίες Δίας - ΕΛΑΣ 

Αφησαν τους Χρυσαυγίτες να 
δολοφονήσουν τον Π. Φύσσα 



Η απομαγνητοφώνηση των συνομιλιών της ομάδας Δίας με το 
κέντρο επιχειρήσεων της ΕΛΑΣ το βράδυ της δολοφονίας 
του Παύλου Φύσσα, η οποία είδε το φως της δημοσιότητας, 
επιβεβαιώνει με τον πιο κατηγορηματικό τρόπο το συμπλη¬ 
ρωματικό ρόλο της αστυνομίας στη δράση της Χρυσής Αυγής το βράδυ 
της 17 ης Σεπτεμβρίου. 

Οι εντολές προς την ομάδα Δίας ήταν σαφείς: Να παραμείνουν σε 
απόσταση και να παρακολουθούν, γνωρίζοντας πώς πρόκειται για δολο¬ 
φονική επίθεση. Η εντολή μάλιστα αρχικά είναι να συλλαμβάνονται μόνο 
όσοι διαφεύγουν κυνηγημένοι από χρυσαυγίτες, όπως φαίνεται από συ¬ 
γκεκριμένο απόσπασμα: «... ό,τι άτομο βλέπουμε να τρέπεται σε φυγή 
λαχανιασμένο, μας ενημερώνετε. Το δεσμεύουμε μέχρι να... (ακατάλη¬ 
πτο)...». Τέλος, το κέντρο ζητάει να μάθει αν ο μαχαιρωμένος είναι αλ¬ 
λοδαπός ή ημεδαπόςΙΗ ανακοίνωση της ΕΛΑΣ, μετά τη δημοσίευση των 
ντοκουμέντων, επιβεβαιώνει την προνομιακή της σχέση με τη ΧΑ: «οι 
αστυνομικοί ενήργησαν με βάση τους διεθνώς παραδεκτούς κανόνες επι¬ 
χειρησιακής εμπλοκής». 

Χωρίς την ανοχή και ασυλία από τους κρατικούς μηχανισμούς, οι χρυ¬ 
σαυγίτες ποτέ δε θα μπορούσαν να έχουν οργανώσει τις επιθέσεις τους. 
Το «παιχνίδι» ήταν στημένο: Η αστυνομία αφήνει τη ΧΑ να κάνει «τη 
δουλειά της», τη διευκολύνει ή και της κάνει πλάτες - το πολύ πολύ, αν 
υπάρχει κανένας αυτόπτης μάρτυρας, αρκείται στο να καταγράφει το γε¬ 
γονός, το οποίο συνήθως δεν οδηγεί σε δίωξη λόγω «έλλειψης στοιχεί¬ 
ων». Για αυτό π.χ. η αστυνομία φαίνεται στην απομαγνητοφώνηση να ψά¬ 
χνει για «αλλοδαπούς» και όχι για χρυσαυγίτες με σιδηρολοστούς. 

Βέβαια, μετά τη δολοφονία Φύσσα, στο «παιχνίδι» άλλαξαν κάποιοι 
κανόνες και η ΧΑ πήρε το ρόλο του «ενός άκρου» στη «θεωρία των δύο 
άκρων», οπότε δέχτηκε κάποια πολιτικά και κατασταλτικά πλήγματα απ’ 
την κυβέρνηση. Όμως μέχρι ενός ορισμένου σημείου πάντα. Δεν ξέρουμε 
για παράδειγμα ακόμα -και ίσως δεν μαθευτεί ποτέ- που βρίσκεται ο βα¬ 
ρύς οπλισμός της φασιστικής συμμορίας. 

Εκείνο όμως που έμεινε σχεδόν ανέπαφο, είναι η ίδια η σχέση αστυ¬ 
νομίας και ΧΑ, το βάθος εμπλοκής της αστυνομίας με τη φασιστική συμ¬ 
μορία (πόσο μάλλον με δικαστές ή τον στρατό). Η «αυτοκάθαρση» της 
ΕΛΑΣ σε διάστημα λίγων εβδομάδων μετά τη δολοφονία Φύσσα, οδή¬ 
γησε στον αστρονομικό αριθμό των... δέκα αστυνομικών που σχετίζο¬ 
νται με τη ΧΑ και που οι περισσότεροι απλώς μετατέθηκαν! Την ίδια 
στιγμή, και μόνο για το διάστημα 1/1/2012 - 30/4/13, ο Συνήγορος του 
Πολίτη κατέγραψε και διερεύνησε 281 καταγγελίες για ρατσιστικές επι¬ 
θέσεις, στις οποίες σχεδόν το 20% των δραστών υπηρετούν στα σώματα 
ασφαλείας. 

Η πιο επικίνδυνη ακροδεξιά κρύβεται στην αντίληψη και πρακτι¬ 
κή της συγκυβέρνησης, των επιτελείων γύρω απ’ το Σαμαρά και το Βε- 
νιζέλο. Στις διαπιστώσεις ότι: «ο αριθμός των ανέργων στην Ελλάδα εί¬ 
ναι τόσο μεγάλος όσο κι εκείνος των παράνομων μεταναστών». Στις μα¬ 
νιασμένες επιθέσεις στα δημοκρατικά δικαιώματα και ελευθερίες, στο νέο 
γύρο σκληρών επιθέσεων στους εργαζόμενους και τη νεολαία. Η συγκυ¬ 
βέρνηση και οι δυνάμεις που συσπειρώνονται γύρω της, οι σύγχρονοι 
μαυραγορίτες και φασίστες χωρίς σβάστικα, έχουν απόλυτη ανάγκη απ’ 
τους μηχανισμούς καταστολής για να επιβιώσουν και να επιβάλλουν την 
πολιτική τους - και δεν έχουν σκοπό να τους θυσιάσουν στο βωμό κα- 
νενός είδους «συνταγματικού τόξου» ή και των ανθρώπινων δικαιωμά¬ 
των. Ο ένστολος, «νόμιμος» φασίστας, που δεν έχει απλά «τις πλάτες» του 
κρατικού μηχανισμού αλλά ΕΙΝΑΙ το αστικό κράτος, είναι ακόμα πιο επι¬ 
κίνδυνος απ’ τη ΧΑ (που το κίνημα πρέπει να χτυπάει παντού και με κάθε 
μέσο), πιο αναγκαίος για τη διατήρηση του σημερινού σάπιου πολιτικού 
καθεστώτος και οικονομικού συστήματος. 

Καυτός Γενάρης στην Ουκρανία 



Τ ην παραίτηση του πρωθυπουργού της 
Ουκρανίας Αζάροφ έκανε δεκτή στις 
28/1 ο πρόεδρος Γιανουκόβιτς, προ¬ 
σθέτοντας ένα ακόμη κομμάτι στο 
περίπλοκο παζλ που έχει στηθεί στη 
χώρα. Είχε προηγηθεί η κλιμάκωση των κινητοποιή¬ 
σεων από τα τέλη Δεκέμβρη, με συνεχείς καταλήψεις 
και αποκλεισμούς δημοσίων κτιρίων από τους διαδη¬ 
λωτές, με αποκορύφωμα την κατάληψη του υπουρ¬ 
γείου Δικαιοσύνης. Η κυβέρνηση απαντάει με πρω¬ 
τοφανή καταστολή (ήδη πέντε νεκροί επίσημα και 
εκατοντάδες τραυματίες), ενώ στα μέσα Γενάρη ψη¬ 
φίζει περιοριστικά μέτρα, ποινικοποιώντας τους απο¬ 
κλεισμούς κτιρίων και την απόκρυψη των χαρακτηρι¬ 
στικών του προσώπου. 

Στις 24/1, ο Γιανουκόβιτς έρχεται σε συμφωνία με 
την αντιπολίτευση (εκπροσωπείται από μια τριαν¬ 
δρία φιλοευρωπαϊκών κομμάτων: «Πατρίδα», «Γρο¬ 
θιά», «Ελευθερία») για ολιγόωρη εκεχειρία, ενώ τους 
προσφέρει τη θέση του πρωθυπουργού, την οποία 
αρνούνται. Στις 28/1, παράλληλα με την παραίτηση 
Αζάροφ, η Βουλή ψηφίζει την ακύρωση των περιορι¬ 
στικών μέτρων, ενώ ξεκινάει η συζήτηση για χορήγη¬ 
ση αμνηστίας στους φυλακισμένους διαδηλωτές, με 
αντάλλαγμα όμως το σταμάτημα των καταλήψεων 
και ιδιαίτερα της κατάληψης του κέντρου του Κιέβου. 

Δυστυχώς, το «μεγάλο παιχνίδι» δεν παίζεται 
στους δρόμους της Ουκρανίας αλλά στα «σαλόνια» 
των ευρωπαίων και ρώσων ιμπεριαλιστών. Η Ρωσία 
στηρίζει την κυβέρνηση Γιανουκόβιτς, που εξυπηρε¬ 
τεί τη συνέχιση της οικονομικής κυριαρχίας της στην 
Ουκρανία. Απ’ την άλλη, η Ε.Ε. (ως ένα βαθμό και 
οι ΗΠΑ) βασίζεται στα νεοφιλελεύθερα κόμματα της 
αντιπολίτευσης (η «Ελευθερία» είναι ένα ακροδεξι- 
ό-νεοναζιστικό κόμμα), για ν’ αποσπάσουν τη χώρα 
από τη ζώνη επιρροής της Ρωσίας. 

Τα κροκοδείλια δάκρυα των ευρωπαίων και αμε- 
ρικάνων ιμπεριαλιστών για την καταπάτηση των λα¬ 
ϊκών ελευθεριών δεν πρέπει να ξεγελάσουν κανέναν. 
Όσο μισητή, διεφθαρμένη και αυταρχική κι αν είναι 
η «συμμορία» (όπως την αποκαλούν οι διαδηλωτές) 
του Γιανουκόβιτς, άλλο τόσο θα είναι και μια κυβέρ¬ 
νηση-ανδρείκελο των Ευρωπαίων, ειδικά της σημερι¬ 
νής Ε.Ε. 

Είναι αλήθεια ότι το κίνημα αυτό χαρακτηρίζεται 
από μεγάλες αντιφάσεις, που δεν μπορούν να γίνουν 
κατανοητές μέσα απ’ τις «αναλύσεις» των αστικών 
ΜΜΕ. Είναι όντως παράδοξο σήμερα, που ο «ευρω- 
σκεπτικισμός» μεγαλώνει όλο και περισσότερο στις 
εργατικές μάζες της Ευρώπης, η ουκρανική εργατι¬ 
κή τάξη (ή ένα σημαντικό κομμάτι της) να δίνει μάχη 
για την ένταξη της χώρας στην Ε.Ε. Ωστόσο, πρέπει 
να ληφθούν υπόψη κάποια ιδιαίτερα χαρακτηριστικά 
στη χώρα. 

Πρώτον, υπάρχει μεγάλο μίσος για την οικονομι¬ 
κή κυριαρχία και τις συνεχείς πολιτικές αναμίξεις της 
Ρωσίας στα εσωτερικά της Ουκρανίας, πράγμα που 
έχει συνδεθεί και με το χαμηλό βιοτικό επίπεδο. Τα 
τελευταία χρόνια, η κρίση έχει χτυπήσει την Ουκρα¬ 
νία, που βλέπει τους ρυθμούς ανάπτυξής της να εκ¬ 
μηδενίζονται και τους ανέργους ν’ αυξάνονται (πα¬ 


ρόλο που ακόμη θεωρείται από 
τις χώρες με τα μικρότερα ποσο¬ 
στά ανεργίας). Τηρουμένων των 
αναλογιών, ό,τι σηματοδοτεί για 
τους έλληνες εργαζόμενους η κη¬ 
δεμονία της Ε.Ε., κάτι αντίστοιχο 
σημαίνει η κηδεμονία της Ρωσίας 
για τους Ουκρανούς. 

Δεύτερον, το γεγονός ότι οι 
μάζες φαίνεται να κινητοποιού¬ 
νται με κάλεσμα της αντιπολί¬ 
τευσης υπέρ της «ευρωπαϊκής 
πορείας της χώρας», δεν σημαίνει 
ότι αυτός είναι και ο πόθος τους 
- δεν το θεωρούν παρά μόνο ως 
ένα μέσο για να ξεφορτωθούν 
τον Γιανουκόβιτς και να γλιτώ¬ 
σουν από την οικτρή κατάστασή 
τους. Όπως συμβαίνει πάντα, οι επιθυμίες των μαζών 
αφορούν τα δικά τους συμφέροντα (βιοτικό επίπεδο, 
μισθοί, δημοκρατικά δικαιώματα, πολιτική διαφάνεια 
κ.λπ.), τα οποία όμως αδυνατούν πολλές φορές να εκ- 
φράσουν καθαρά και πολύ περισσότερο να βρουν τα 
κατάλληλα μέσα για την ικανοποίησή τους. Οι μάζες 
έχουν σιχαθεί τον Γιανουκόβιτς, ο οποίος εκπροσω¬ 
πεί μια διεφθαρμένη πολιτική ελίτ και υπηρετεί εξί¬ 
σου διεφθαρμένους ολιγάρχες. Οι τελευταίοι, ενδει¬ 
κτικά, παρόλο που κερδίζουν δισεκατομμύρια απ’ τις 
εξαγωγές πρώτων υλών, δεν πληρώνουν κανένα απο¬ 
λύτως φόρο. Απ’ την άλλη, τα κόμματα που σήμερα 
μονοπωλούν την πολιτική έκφραση της εξέγερσης, 
όχι μόνο κρύβονταν και δεν τολμούσαν να βγουν στο 
προσκήνιο στην εξέγερση του 2004, όπου κυριαρχού¬ 
σαν αποκλειστικά τα κοινωνικο-οικονομικά ζητήμα¬ 
τα της εργατικής τάξης, αλλά δεν τολμούν να πειρά¬ 
ξουν τους ολιγάρχες (εκτός από τα παιδιά του Γιανου¬ 
κόβιτς, όλους τους άλλους τους θεωρούν πατριώτες). 
Δεν αναφέρονται καν στους μισθούς, που είναι δύο ή 
δυόμισι φορές κάτω από τους αντίστοιχους ρωσικούς 
και πολύ μικρότεροι των αντίστοιχων ευρωπαϊκών. 

Τρίτον, το εργατικό κίνημα της Ουκρανίας -όπως 
και όλων των χωρών της πρώην ΕΣΣΔ- βρίσκεται σε 
κατάσταση ιστορικής σύγχυσης και δεν έχει επουλώ¬ 
σει τις πληγές του. Η απουσία ανεξάρτητου εργατι¬ 
κού κινήματος, και κυρίως ενός επαναστατικού-κομ- 
μουνιστικού κόμματος, που θα δώσει πρόγραμμα, 
μορφές πάλης και αυτοοργάνωσης στους εργαζόμε¬ 
νους, είναι αυτό που λείπει - και αυτό που εκμεταλ¬ 
λεύονται οι μερίδες της ουκρανικής ολιγαρχίας και οι 
ιμπεριαλιστές, για να χρησιμοποιήσουν τις θυσίες ή 
και τον ηρωισμό των λαϊκών μαζών για τους δικούς 
τους σκοπούς. Αυτό το βασικό καθήκον είναι και το 
πιο δύσκολο σ’ αυτές τις χώρες, που έχουν βιώσει τον 
εφιάλτη του σταλινισμού. Εκεί γίνεται κατανοητό κα¬ 
λύτερα και το μεγαλύτερο έγκλημα του σταλινισμού, 
δηλαδή η δυσφήμιση της εναλλακτικής σοσιαλιστι¬ 
κής προοπτικής. Έτσι άλλωστε εξηγείται και η ανά¬ 
πτυξη σ’ αυτές τις χώρες των φασιστικών ιδεών, ένας 
ακόμη ανασταλτικός παράγοντας για την ταξική ρι- 
ζοσπαστικοποίηση. 

Σε κάθε περίπτωση, ο δρόμος που έχει μπροστά 
του το ουκρανικό προλεταριάτο είναι μακρύς. Αναμ¬ 
φίβολα θα πληρώσει το τίμημα της απουσίας επα¬ 
ναστατικών δυνάμεων, βιώνοντας από πρώτο χέρι 
το αποτέλεσμα που θα έχει η εναπόθεση των ελπί¬ 
δων του στα χέρια των αστών και των ιμπεριαλιστών. 
Ωστόσο, το βάθεμα της κρίσης που θα πλήξει ακό¬ 
μη περισσότερο τη χώρα, καθώς και οι συνεχιζόμενοι 
αγώνες και αντιστάσεις σε όλη την Ευρώπη, που δια¬ 
μορφώνουν προϋποθέσεις για ένα νέο επαναστατικό 
κύμα, αλλά και το εύθραυστο πολιτικό σκηνικό που 
διαμορφώνεται στην Ουκρανία, μπορούν και πρέπει 
να αποτελέσουν μια ώθηση για την ανασυγκρότηση 
του εργατικού κινήματος, αυτή τη φορά για τα δικά 
του ανεξάρτητα ταξικά συμφέροντα. 

■ Γιάννης Σμ. 



στον κόσμο... 


ΒΡΑΖΙΛΙΑ 

Καμπάνια ενάντια στη ΡΙΓΑ και την κυβέρνηση εγκαινί¬ 
ασαν στις 25/1 κοινωνικές οργανώσεις, με διαδηλώσεις σε 
35 πόλεις, ανάμεσά τους και 12 που φιλοξενούν το Παγκό¬ 
σμιο Κύπελλο Ποδοσφαίρου, καταγγέλλοντας ότι η κυβέρ¬ 
νηση κρύβει από τον κόσμο τα οξυμένα προβλήματα: ανα¬ 
σφάλεια στους δρόμους, παιδική πορνεία, κακές συνθήκες 
δημόσιας υγείας και παιδείας, ψηλούς φόρους, καταστολή 
- προβλήματα που το Μουντιάλ οξύνει στο έπακρο. 

Η ΡΙΡΑ υπόσχεται ανάπτυξη, επενδύσεις και απασχόλη¬ 
ση, η πραγματικότητα όμως είναι διαφορετική: η Βραζιλία 
επενδύει 14,ός 5 δις δολάρια σε αεροδρόμια, στάδια, υπο¬ 
δομές (το ακριβότερο Μουντιάλ της ιστορίας), ενώ το 99% 
των δαπανών έχει αναλάβει ο κρατικός προϋπολογισμός. 

Για την κατασκευή σταδίων και έργων υποδομής, πε¬ 
ρισσότεροι από 170.000 πολίτες εκδιώκονται απ’ τα σπίτια 
τους, συχνά χωρίς αποζημίωση, γειτονιές εξαφανίζονται, 
φαβέλες εκκενώνονται. Ειδικές δυνάμεις αναλαμβάνουν 
στρατιωτικές επιχειρήσεις «κάθαρσης» με χημικά, δακρυ- 
γόνα, βία, αφήνοντας πίσω τους δεκάδες τραυματίες. 

Περισσότεροι από 100.000 μικροπωλητές θα χάσουν το 
μόνο μέσο επιβίωσής τους, καθώς επιβλήθηκε γύρω από τα 
γήπεδα ζώνη αποκλειστικής εκμετάλλευσης των χορηγών 
(Αάίιίακ, ΟοοειΟοΙα, ΒικΓννοΠετ, νίκα κ.λπ.), που κέρδισαν 
φορολογική απαλλαγή για μια τετραετία - μόνο μόνο αυτή 
θα στοιχίσει στη Βραζιλία απώλειες τουλάχιστον 680 εκ. 
δολαρίων. Παράλληλα, το Κοινοβούλιο ακύρωσε νόμο που 
απαγόρευε την πώληση αλκοολούχων ποτών στα γήπεδα. 

Οι κινητοποιήσεις ανησύχησαν την πρόεδρο Ντίλμα, 
που προσέλαβε ειδικά στελέχη για να κάνει «διάλογο» με 
τα κινήματα ενόψει. Η έκκληση για «διάλογο» όμως ήρθε 
μάλλον αργά... 

ΙΣΠΑΝΙΑ 

Τη δική μας Κερατέα θύμισε η πόλη του Μπούργκος 
από τις 12/1 και για πάνω από μια βδομάδα, εξαιτίας της 
κατασκευής ενός δαπανηρού έργου. Η ένταση μεταφέρθη¬ 
κε μέχρι τη Μαδρίτη, όπου σημειώθηκαν συγκρούσεις και 
συλλήψεις, στο πλαίσιο διαδηλώσεων συμπαράστασης. Το 
«αντάρτικο» ξέσπασε στο εργατικό προάστιο του Γαμο- 
νάλ, που έχει τα υψηλότερα ποσοστά φτώχειας και ανερ¬ 
γίας στην πόλη. 

Σ’ έναν δήμο όπου οι Αρχές δεν διαθέτουν 187 χιλ. Ευρώ 
για τη συντήρηση δύο παιδικών σταθμών που κινδυνεύουν 
με κλείσιμο, ο δεξιός δήμαρχος Χαβιέρ Λακάγε ήθελε να ξο¬ 
δέψει 8 εκ. για την κατασκευή μιας λεωφόρου και άλλα 5 
για ένα υπόγειο ιδιωτικό πάρκινγκ. Πίσω απ’ αυτά βρίσκε¬ 
ται ο ιδιοκτήτης μεγάλης κατασκευαστικής, πρόεδρος του 
τοπικού Εμπορικού Επιμελητηρίου και καναλάρχης, που δι¬ 
ατηρεί στενές σχέσεις με το κυβερνών Λαϊκό Κόμμα, έχει 
καπαρώσει όλα τα κατασκευαστικά έργα στην πόλη και έχει 
καταδικαστεί σε 7ετή κάθειρξη για ένα σκάνδαλο. 

Ο δήμαρχος αναγκάστηκε ν’ αναστείλει τα έργα για δύο 
βδομάδες. Οι κάτοικοι βρίσκονται σε ετοιμότητα και δηλώ¬ 
νουν πως ο αγώνας συνεχίζεται μέχρι την οριστική ματαίω¬ 
ση του έργου, δημιουργώντας ένα επιπλέον πρόβλημα στην 
κυβέρνηση Ραχόι. 

ΒΡΕΤΑΝΙΑ 

Πάνω από 500 διαδηλωτές συμμετείχαν σε διαμαρτυ¬ 
ρία έξω απ’ τον αστυνομικό σταθμό του Τότεναμ, στις 11/1, 
απαιτώντας δικαιοσύνη για τον Μαρκ Ντουγκάν, που δολο¬ 
φονήθηκε απ’ την αστυνομία τον Αύγουστο του 2011, πυ¬ 
ροδοτώντας μια εξέγερση που συγκλόνισε όλη την χώρα. 
Την κινητοποίηση προκάλεσε απόφαση του δικαστηρίου 
του Λονδίνου, ότι η δολοφονία ήταν «νόμιμη». Το δικαστή¬ 
ριο έκρινε ότι ο Ντουγκάν δεν είχε μαζί του όπλο όταν πυ- 
ρολβολήθηκε, αλλά το είχε... πετάξει νωρίτερα! Οι αρχές 
υποστηρίζουν ότι ήταν μέλος συμμορίας με στόχο να προ- 
καλέσει επεισόδια - μια εικόνα που παπαγάλιζαν διαρκώς 
τα ΜΜΕ. Στη διαμαρτυρία συμμετείχαν και συγγενείς του 
Ντουγκάν. Η θεία του Κάρολ, δήλωσε: «Όσοι περισσότε¬ 
ροι βρισκόμαστε να υποστηρίξουμε ο ένας τον άλλο, ίσως 
να φτιάξουμε μια καλύτερη ζωή για τα παιδιά μας που ανα¬ 
γκάζονται να ζουν σε κοινότητες υπό την κατοχή της αστυ¬ 
νομίας». 

ΑΙΓΥΠΤΟΣ 

Νόθο δημοψήφισμα 
υπέρ της στρατιωτικής χούντας 



Σ ε ποσοστό 98% εγκρίθηκε το 
προτεινόμενο απ’ τη στρατιωτι¬ 
κή χούντα νέο σύνταγμα της Αι- 
γύπτου στο δημοψήφισμα στις 
14-15/1. Ωστόσο, στις κάλπες 
προσήλθε μόλις το 38% των ψηφοφόρων, 
σε κλίμα απόλυτης τρομοκρατίας και σκλη¬ 
ρής καταστολής οποιοσδήποτε διαδήλωσης 
ή διαμαρτυρίας, με 360 χιλ. αστυνομικούς 
και στρατιωτικούς να επιτηρούν τη διαδικα¬ 
σία, όλη την ηγεσία των Αδελφών Μουσουλ¬ 
μάνων και χιλιάδες μέλη και στελέχη τους 
στη φυλακή και σε καθεστώς πλήρους λογο¬ 
κρισίας και φίμωσης των αντιπολιτευόμενων 
ΜΜΕ. 

Ήταν ένα αποτέλεσμα που η στρατιωτι¬ 
κή χούντα, ο νυν αντιπρόεδρος της κυβέρ¬ 
νησης και Υπουργός Άμυνας Αμπντέλ Φα- 
τάχ αλ Σίσι, που προαλείφεται για νέος πρό¬ 
εδρος, ήθελε -και φρόντισε- πάση θυσία να 
πετύχει: πέρα απ’ την αστυνομοκρατία, τη 
λογοκρισία, την άγρια καταστολή και τις φυ¬ 
λακίσεις (για 10.000 κάνουν λόγο οι Αδελφοί 
Μουσουλμάνοι), ήδη από το Σεπτέμβρη έχει 
απαγορευτεί κάθε δραστηριότητα των Αδελ¬ 
φών Μουσουλμάνων και έχουν παγώσει τα 
περιουσιακά στοιχεία τους, ενώ απ’ τις 25/12 
έχουν επιπλέον χαρακτηριστεί «τρομοκρατι¬ 
κή οργάνωση», γεγονός που επιτρέπει ακόμα 
και την καταδίκη σε θάνατο των μελών τους, 
κατασχέσεις περιουσιών και πάγωμα λογα¬ 
ριασμών, ακόμα και φιλανθρωπικών οργανώ¬ 
σεων που σχετίζονται μαζί τους. Ταυτόχρο¬ 
να, καθώς το στρατιωτικό καθεστώς ελέγχει 
σχεδόν απόλυτα την ενημέρωση (μόνο το Αλ 
Τζαζίρα δεν έχει καταφέρει ακόμα να εξαλεί¬ 
ψει), προσπάθησε να δημιουργήσει ένα φι¬ 
λολαϊκό προφίλ, να παρουσιαστεί ως εγγυη¬ 
τής της σταθερότητας, της ανάπτυξης και της 


κοινωνικής ισότητας που απέτυχαν να φέ¬ 
ρουν οι Αδελφοί Μουσουλμάνοι.Έτσι, δεν δί¬ 
στασε να υποσχεθεί διπλασιασμό των μισθών 
στο δημόσιο τομέα, περιορισμό των υπέ¬ 
ρογκων ανώτερων μισθών, τερματισμό των 
στρατοδικείων ενάντια σε πολίτες και της λο¬ 
γοκρισίας στα ΜΜΕ, αναγνώριση των νέων 
ανεξάρτητων συν-λο έλεγχο, και η διατήρη¬ 
ση των προνομίων που απολάμβανε επί Μου- 
μπάρακ. Μπορεί, λοιπόν, να αφαίρεσε τα άρ¬ 
θρα του συντάγματος της κυβέρνησης Μόρσι 
που επέβαλλαν τον ισλαμικό νόμο και να πε¬ 
ριέλαβε άρθρα για τα δικαιώματα των γυναι¬ 
κών, όμως αυτά απλά χρυσώνουν το χάπι της 
απόλυτης εξουσίας του στρατού, που θεσμο¬ 
θετείται πάνω στις αποφάσεις για τις στρα¬ 
τιωτικές δαπάνες από τον κρατικό προϋπο¬ 
λογισμό, τον ορισμό του υπουργού Άμυνας, 
καθώς και τη συνταγματική κατοχύρωση 
των έκτακτων στρατοδικείων για τους πολί¬ 
τες που επιτίθενται εναντίον του στρατού και 
μιας σειράς αντεργατικών και αντιλαϊκών δι¬ 
ατάξεων. 

Το 38% που οδηγήθηκε στις κάλπες -οι 
Αδελφοί Μουσουλμάνοι κάλεσαν σε αποχή- 
υπερβαίνει το 33% που είχε συμμετάσχει στο 
δημοψήφισμα της κυβέρνησης Μόρσι, γεγο¬ 
νός που επιτρέπει στο στρατιωτικό καθεστώς 
να παρουσιάζει το νέο σύνταγμα ως δημο¬ 
κρατικά επικυρωμένο, τη μεταβατική κυβέρ¬ 
νηση ως νόμιμη, να προγραμματίζει βουλευ¬ 
τικές και προεδρικές εκλογές (τις δεύτερες 
μέσα στο επόμενο εξάμηνο) και να περιμένει 
την ανάδειξη του Σίσι στο προεδρικό αξίωμα. 
Δίνει επίσης την πρόφαση που χρειάζονταν 
Ε.Ε. και ΗΠΑ να άρουν τις τυπικές αντιρρή¬ 
σεις τους και ν’ αποκαταστήσουν διπλωματι¬ 
κές και οικονομικές σχέσεις με το στρατιωτι¬ 
κό καθεστώς. Άμεσα αναμένεται να εγκρίνει 


το Κογκρέσο τη χορήγηση του 1,5 δις δολα¬ 
ρίων αμερικανικής βοήθειας, που είχε παγώ¬ 
σει μετά την ανατροπή Μόρσι τον Ιούλιο. 

Η αλήθεια δεν μπορεί να κρυφτεί για πολύ 

Η ανατροπή του φιλολαϊκού προφίλ του 
χουντικού καθεστώτος έχει ήδη αρχίσει, κα¬ 
θώς οι υποσχέσεις τους αναιρούνται η μια 
μετά την άλλη: οι αυξήσεις των μισθών στο 
δημόσιο είναι πολύ μικρότερες απ’ ό,τι έτα¬ 
ξαν, ενώ εξαιρέθηκε εντελώς ο ιδιωτικός το¬ 
μέας. Οι μειώσεις στους εξωφρενικούς μι¬ 
σθούς των υψηλόμισθων αποδείχτηκαν μι¬ 
κρές, η θρησκευτική ανοχή που διακήρυξαν 
είναι εξαιρετικά περιορισμένη στο νέο σύ¬ 
νταγμα και η ισότητα των φύλων παραμέ¬ 
νει στα πλαίσια της Σαρία (ισλαμικός νόμος). 
Επίσης, η ανεξαρτησία των συνδικάτων ξεχά- 
στηκε (ούτε καν εκπροσωπήθηκαν στην επι¬ 
τροπή διαβούλευσης). Κάθε μέρα που περ¬ 
νάει γίνεται πιο ξεκάθαρο ότι δεν αποτελούν 
κανένα σταθεροποιητικό και ουδέτερο παρά¬ 
γοντα, παρά τη ραχοκοκαλιά του προηγού¬ 
μενου καταπιεστικού καθεστώτος, που συ¬ 
νεργάζεται με τις ελίτ και μαζί πλουτίζουν σε 
βάρος των εργαζομένων και των φτωχών λα¬ 
ϊκών στρωμάτων (ο στρατός ελέγχει το 1/3 


περίπου της οικονομίας). Για όλο και μεγα¬ 
λύτερο μέρος του λαού, η αντίθεση στους 
Αδελφούς Μουσουλμάνους και την αλαζονι- 
κή τους διακυβέρνηση δεν συνεπάγεται πια, 
αυτόματα, στήριξη του στρατιωτικού καθε¬ 
στώτος, που εκμεταλλεύτηκε για ακόμα μια 
φορά το κίνημα, όπως είχε κάνει και το 2011. 
Η στήριξη ή έστω ανοχή που φάνηκε ν’ απο¬ 
λαμβάνει το στρατιωτικό καθεστώς μετά την 
απομάκρυνση του Μόρσι, καταρρέει γορ¬ 
γά. Ήδη κομμάτια του κινήματος αποστασι¬ 
οποιούνται (μέλη του Ταμαρόντ και του Τα- 
γκαμού επιστρέφουν στους δρόμους), οι δια¬ 
δηλώσεις -όχι των ισλαμιστών αλλά της νε¬ 
ολαίας και των εργαζομένων- έχουν ξαναρ¬ 
χίσει απ’ τον Οκτώβρη μαζί με τις απεργίες. 
Και δεν θα μπορούσε να είναι διαφορετικά, 
όταν τα κοινωνικά και οικονομικά ζητήματα 
στη χώρα παραμένουν άλυτα και η μόνη απά¬ 
ντηση των στρατιωτικών είναι η καταστολή. 
Οι διεργασίες της επανάστασης που ξεκίνη¬ 
σε τον Ιανουάριο του 2011 συνεχίζονται και 
βαθαίνουν, παλεύοντας με τις αδυναμίες του 
κινήματος που ανέτρεψε τον Μουμπάρακ. Η 
οργάνωση, ο συντονισμός και η δημιουργία 
ενός επαναστατικού προγράμματος και κόμ¬ 
ματος παραμένουν το ζητούμενο. 



Γ I 1 κρυθμη παραμένει η κατάσταση στο 
γΗ Μπανγκλαντές μετά τις βουλευτικές 
I ^ εκλογές στις 5 Ιανουάριου. Οι εκλο¬ 
γές, καθώς και η προεκλογική περίοδος, χα¬ 
ρακτηρίστηκαν ως οι πιο βίαιες και αιματη¬ 
ρές από την ανεξαρτησία της χώρας το 1971. 

Αν και η θητεία της κυβέρνησης είχε λήξει, 
η πρωθυπουργός Σέιχ Χασίνα Ουαζέντ αρ- 
νούνταν να προκηρύξει νέες εκλογές. Η αντι¬ 
πολίτευση κατήγγειλε την κυβέρνηση για αυ- 
ταρχισμό και διαφθορά, ζητώντας την παραί¬ 
τησή της και διορισμό ανεξάρτητης υπηρε¬ 
σιακής κυβέρνησης, όπου δεν θα συμμετείχε 
μέλος κανενός κόμματος και η οποία θ’ ανα¬ 
λάμβανε την προκήρυξη και διεξαγωγή εκλο¬ 
γών. Κάτω και από την πίεση της λαϊκής δυ¬ 
σαρέσκειας, η Ουαζέντ, προσπαθώντας ν’ 
αποφύγει τον σκόπελο μιας υπηρεσιακής κυ¬ 
βέρνησης, προκήρυξε εκλογές. 

Η αντιπολίτευση κατήγγειλε την κυβέρ¬ 
νηση ότι προσπαθεί να ελέγξει την εκλογική 
διαδικασία, για να εξασφαλίσει την παραμονή 
της στην εξουσία. Ανήγγειλε ότι δεν θα συμ- 
μετάσχει σ’ αυτές και ότι θα τις μποϋκοτάρει. 
Μέσω των συνδικάτων που ελέγχει, οργάνω¬ 
σε τριήμερες επαναλαμβανόμενες απεργίες 
κλείνοντας δημόσιες υπηρεσίες και σχολεία, 
προχωρώντας σε αποκλεισμούς δρόμων και 
σιδηροδρομικών σταθμών. Κάλεσε στο κλεί¬ 
σιμο των καταστημάτων και οργανωμένες 
ομάδες οπαδών της επιτίθονταν σε οπαδούς 
του κυβερνώντος κόμματος ή σε τυχαίους πε¬ 
ραστικούς. Τις μέρες των εκλογών προκήρυ¬ 


ξε 48ωρη απεργία, ενώ οι οπαδοί της επιτέ¬ 
θηκαν σε τουλάχιστον 400 εκλογικά τμήματα 
καταστρέφοντάς τα ολοσχερώς. 

Απ’ τη μεριά της η κυβέρνηση κατήγγει¬ 
λε την αντιπολίτευση για τη δημιουργία ανα¬ 
ταραχής και ότι προσπαθεί ν’ ακυρώσει τις 
εκλογές προς όφελος της. Στρατιωτική δύ¬ 
ναμη 50.000 ανδρών αναπτύχθηκε σ’ όλη τη 
χώρα για τον περιορισμό των επεισοδίων, χω¬ 
ρίς όμως σημαντικά αποτελέσματα. Οι ένο¬ 
πλες συγκρούσεις μεταξύ στρατού, αστυνο¬ 
μίας, οπαδών της κυβέρνησης και αντιπολι¬ 
τευόμενων ήταν καθημερινές, με δεκάδες νε¬ 
κρούς και χιλιάδες τραυματίες. 

Η κατάσταση εντάθηκε ακόμα περισσό¬ 
τερο με την εντολή για κατ’ οίκον περιορι¬ 
σμό της ηγέτιδας της αντιπολίτευσης Χαλέ- 
ντα Ζία και την απαγόρευση να συμμετάσχει 
στις εκλογές το Ισλαμικό Κόμμα. Μέλη του 
προσήχθησαν σε δίκη και καταδικάστηκαν σε 
θάνατο με την κατηγορία ότι διέπραξαν αγρι¬ 
ότητες κατά του λαού και υπέρ του Πακιστάν 
κατά τη διάρκεια του πόλεμου της ανεξαρτη¬ 
σίας. 

Το αποτέλεσμα ήταν μόλις το 40% του 
εκλογικού σώματος να συμμετάσχει στις 
εκλογές. Μερικοί αναλυτές αναφέρουν ότι εί¬ 
ναι πιθανόν να ψήφισε λιγότερο απ’ το 30%. 
Απ’ τις 300 εκλογικές περιφέρειες, εκλογές 
διεξήχθησαν μόλις στις 147. Οι επιθέσεις στα 
εκλογικά τμήματα, η παρεμπόδιση των ψη¬ 
φοφόρων να προσέλθουν στις κάλπες αλλά 
και η απόφαση της ίδιας της κυβέρνησης να 


μην διεξαχθούν εκλογές εκεί όπου κατέβαινε 
μόνο δικός της υποψήφιος, έριξαν τα ποσο¬ 
στά της συμμετοχής και κατέστησαν τα απο¬ 
τελέσματα αμφισβητούμενα. Οι ΗΠΑ, η Ευ¬ 
ρωπαϊκή Ένωση, ο ΟΗΕ, άλλες χώρες και διε¬ 
θνείς οργανισμοί αρνήθηκαν να στείλουν πα¬ 
ρατηρητές χαρακτηρίζοντας την εκλογική δι¬ 
αδικασία «διάτρητη» και τις συνθήκες διεξα¬ 
γωγής «ανώμαλες». 

Όπως ήταν αναμενόμενο, πρώτο κόμμα 
αναδείχθηκε η Λαϊκή Ένωση, το κόμμα της 
Ουαζέντ, με ποσοστό 77% και προχώρησε 
στο σχηματισμό νέας κυβέρνησης. Η νέα κυ¬ 
βέρνηση είναι έωλη και απονομιμοποιημένη 
λόγω όχι τόσο του μποϊκοτάζ όσο κυρίως της 
δικής της στάσης - και είναι ζήτημα χρόνου 
προτού προκηρυχθούν νέες εκλογές. 

Η αστική πολιτική σκηνή του Μπαγκλα¬ 
ντές τα τελευταία 22 χρόνια χαρακτηρίζεται 
από την εναλλαγή στην εξουσία δύο αστι¬ 
κών κομμάτων. Της Λαϊκής Ένωσης (Ανναιπί 
Εεα^πε), που θεωρείται «κεντροαριστερή» 
και έπαιξε ρόλο στον απελευθερωτικό αγώ¬ 
να. Ηγέτης της και πρώτος πρόεδρος του 
ανεξάρτητου Μπαγκλαντές ήταν ο Σέιχ Μου- 
τζιμπάρ Ραχμάν, πατέρας της σημερινής πρω¬ 
θυπουργού. Το άλλο κόμμα είναι η Εθνική 
Ένωση (ΒΝΡ), που θεωρείται δεξιό κόμμα και 
ιδρύθηκε από τον πρώην πρωθυπουργό Ζιάρ 
Ραχμάν, σύζυγο της σημερινής ηγέτιδας του 
κόμματος Χαλίντα Ζία. Και οι δύο άντρες δο¬ 
λοφονήθηκαν. 

Τα δύο κόμματα εναλλάσσονται στην 
εξουσία και μόνο τέσσερις φορές έχουν διε- 
ξαχθεί εκλογές, ενώ συχνή είναι η παρέμβα¬ 
ση και κατάληψη της εξουσίας απ’ τον στρα¬ 


τό. Κάθε φορά που το ένα κόμμα βρίσκεται 
στην εξουσία επιτίθεται, συλλαμβάνει, βασα¬ 
νίζει τους οπαδούς του άλλου και καταστρέ¬ 
φει τις περιουσίες τους. Τα δύο κόμματα είναι 
βαθιά διεφθαρμένα και το ίδιο ισχύει για όλο 
τον κρατικό μηχανισμό, δικαστικούς, στρατό, 
αστυνομία. Μέλη του στενού οικογενειακού 
περιβάλλοντος των δύο ηγέτιδων έχουν κα- 
τηγορηθεί για διαφθορά και χρηματισμό και 
έχουν οδηγηθεί σε δίκη. 

Ωστόσο και τα δύο κόμματα είναι πολύ 
αδύναμα και σε καμία περίπτωση δεν μπο¬ 
ρούν να διεκδικήσουν αυτόνομα την εξου¬ 
σία. Είναι αναγκασμένα να ηγούνται συνα¬ 
σπισμών. Ουσιαστικά αυτό που τα κρατάει 
στην εξουσία είναι οι ιδιαίτερες σχέσεις τους 
με τις ΗΠΑ και την Ευρωπαϊκή Ένωση, κα¬ 
θώς το Μπανγκλαντές αποτελεί τη δεύτε¬ 
ρη κατασκευάστρια και εξαγωγό χώρα στον 
κόσμο έτοιμων ενδυμάτων για λογαριασμό 
γνωστών εταιριών των δυτικών χωρών. 

Το σκηνικό βίας και φόβου είναι ως ένα 
βαθμό τεχνητό και λειτουργεί αποτρεπτικά 
ώστε οι πλατιές εργαζόμενες και λαϊκές μά¬ 
ζες, που ζουν στη φτώχεια και εξαθλίωση και 
δεν πιστεύουν ότι στα αστικά κόμματα, να 
μην εκφράσουν την αηδία και απόρριψη των 
αστικών πολιτικών έστω με την ψήφο τους 
και να κρατιούνται στο περιθώριο της πολιτι¬ 
κής ζωή. Ο φόβος των αστών πολιτικών είναι 
δικαιολογημένος. Η νέα άνοδος των εργατι¬ 
κών αγώνων, με σκληρό πυρήνα τον κλάδο 
της κλωστοϋφαντουργίας, δείχνει ότι γίνο¬ 
νται σημαντικές διεργασίες στο εργατικό κί¬ 
νημα της χώρας, που σύντομα μάλλον θα εκ¬ 
φραστούν και πολιτικά. 






























14 Εργατική Πάλη 


ΙΣΤΟΡΙΑ 


Φεβρουάριος 2014 


55 χρόνια από τη νίκη 
της Κουβανέζικης 
Επανάστασης 



Τ ην 1η του περασμένου Γενάρη συμπληρώ¬ 
θηκαν 55 χρόνια απ’ τη νίκη της κουβανέ¬ 
ζικης επανάστασης, της πρώτης νικηφό¬ 
ρας σοσιαλιστικής επανάστασης στο δυ¬ 
τικό ημισφαίριο. 

Η Κούβα, μετά από τέσσερις αιώνες ισπανικής κυ¬ 
ριαρχίας, πέρασε στον έλεγχο του αμερικάνικου ιμπε¬ 
ριαλισμού το 1898, μετά τον ισπανοαμερικανικό πόλε¬ 
μο. Ως το 1959, οι αμερικανικές πολυεθνικές έλεγχαν 
σχεδόν το σύνολο του πλούτου της χώρας αλλά και τα 
τρία τέταρτα των πιο εύφορων εκτάσεων. Καθώς βρί¬ 
σκεται σε ελάχιστη απόσταση απ’ τις ακτές της Φλόρι- 
ντα, το νησί είχε μετατραπεί σε προνομιακό πεδίο δρά¬ 
σης της αμερικάνικης μαφίας και η πρωτεύουσα Αβά¬ 
να κατακλυζόταν από καζίνο και οίκους ανοχής. Η οι¬ 
κονομία ήταν σχεδόν αποκλειστικά αγροτική, με τερά¬ 
στια εξάρτηση απ’ τις εξαγωγές ζάχαρης. Το μεγαλύτε¬ 
ρο μέρος του πληθυσμού ζούσε κάτω από άθλιες συν¬ 
θήκες, που συνδυάζονταν με πολύ μεγάλα ποσοστά 
αναλφαβητισμού. 

Η επιβολή στρατιωτικών δικτατοριών ήταν ο κανό¬ 
νας στην πολιτική ζωή της Κούβας, ειδικά όταν η από¬ 
λυτη κυριαρχία των ΗΠΑ μπορούσε να αμφισβητηθεί. 
Το 1952, ο στρατηγός Μπατίστα κατέλαβε την εξουσία 
με πραξικόπημα. Στις 26 Ιουλίου 1953, μια μικρή ομά¬ 
δα νέων, προερχόμενων κυρίως από αστικά στρώματα, 
επιτέθηκε στον στρατώνα της Μονκάδα. Η επιχείρηση 
απέτυχε και ο ηγέτης της, ο νεαρός δικηγόρος Φιντέλ 
Κάστρο, καταδικάστηκε σε πολυετή φυλάκιση. Μετά 
όμως από έντονες λαϊκές κινητοποιήσεις, η δικτατορία 
αναγκάστηκε να τον αποφυλακίσει και να τον εξορί¬ 
σει στο Μεξικό. Εκεί ο Κάστρο δημιούργησε το αστικό 
αντιδικτατορικό «Κίνημα της 26ης Ιουλίου» και γνώ¬ 
ρισε τον Ερνέστο «Τσε» Γκεβάρα. Στα τέλη του 1956, ο 
Κάστρο και ο Γκεβάρα με περίπου 80 αποφασισμένους 
αγωνιστές αποβιβάστηκαν στις ακτές της Κούβας με 
το θρυλικό πλοιάριο «Γκράνμα». Ελάχιστοι όμως κα- 
τάφεραν να επιζήσουν από τις επιθέσεις του στρα¬ 
τού του Μπατίστα και κατέφυγαν στα βουνά της Σιέ¬ 
ρα Μαέστρα. Παρά τις τρομερές αντιξοότητες, πέτυ- 
χαν σταδιακά να κερδίσουν την εμπιστοσύνη των φτω¬ 
χών αγροτών και η αρχικά ασήμαντη αντάρτικη ομά¬ 
δα ενισχυόταν συνεχώς. Ο ανταρτοπόλεμος τροφο¬ 
δοτούνταν από το δίκαιο μίσος των εξαθλιωμένων μα¬ 
ζών ενάντια στην καταπίεση και την εκμετάλλευση και 
έφερνε σε όλο και πιο δύσκολη θέση το καθεστώς. Στα 
τέλη του 1959, η χούντα του Μπατίστα βρισκόταν πλέ¬ 
ον σε αποσύνθεση. Η αστική αντίδραση έπαιξε το τε¬ 
λευταίο της χαρτί, σχεδιάζοντας ένα νέο πραξικόπημα. 
Ωστόσο, οι αντάρτες είχαν πλέον καταφέρει να συνδε¬ 
θούν με το εργατικό κίνημα στις πόλεις και μια γενική 
απεργία παρέλυσε τη χώρα, ακυρώνοντας κάθε αντι¬ 
δραστικό σχέδιο και οδηγώντας το καθεστώς σε πλή¬ 
ρη κατάρρευση. Η στρατιωτική νίκη της επανάστασης 
ολοκληρώθηκε με την είσοδο του αντάρτικου στρατού 
στην Αβάνα την Πρωτοχρονιά του 1959. 

Η κουβανέζικη επανάσταση ξεκίνησε με αστικοδη- 
μοκρατικό χαρακτήρα και με βασικές επιδιώξεις την 
εθνική ανεξαρτησία από τις ΗΠΑ και τη διανομή της 
γης στους αγρότες. Μάλιστα στην πρώτη κυβέρνηση 


ΒλΑιπιιιιρ Ιλιις: 90 χρόνια από ίο 



Ε νενήντα και ενενήντα πέντε χρόνια 
συμπληρώνονται φέτος από τον θά¬ 
νατο και τη δολοφονία αντίστοιχα 
τριών σπουδαίων προσωπικοτήτων 
του κινήματος του προλεταριάτου. 
Η Ρόζα Λούξεμπουργκ και ο Καρλ Λήμπκνεχτ δολο¬ 
φονούνται στις 15 Ιανουάριου 1919 και ο Λένιν πε¬ 
θαίνει στις 21 Ιανουάριου 1924. Η ζωή και το έργο 
τους σηματοδοτούν την ανέλιξη του επαναστατικού 
μαρξιστικού κινήματος από την πρώιμη σοσιαλδημο¬ 
κρατική περίοδο στον μπολσεβικισμό, στην πολιτική 
πρακτική της κατάληψης της εξουσίας. 

Όπως γράφει η Λούξεμπουργκ στο έργο της 
για την Ρώσικη Επανάσταση, όπου ασκεί αυστηρή 
και μερικώς άστοχη κριτική στους Μπολσεβίκους, 
στον Λένιν και τον Τρότσκι ανήκει «η αιώνια τιμή» 
ότι κατέκτησαν πρώτη φορά την εξουσία. Η Λού¬ 
ξεμπουργκ και ο Λήμπκνεχτ από την άλλη μεριά, 


όχι μόνο ήταν οι επικεφαλής του γερμανικού Κ.Κ., 
που γεννήθηκε με το όπλο στο χέρι, αλλά η Λούξε¬ 
μπουργκ ειδικά αισθάνθηκε, «με κάθε ίνα της ύπαρ¬ 
ξής» της, ότι η εποχή του ιμπεριαλισμού απαιτούσε 
το πρόγραμμα των εργατικών μαρξιστικών κομμά¬ 
των να προετοιμάζει τους εργαζόμενους για τη σο¬ 
σιαλιστική επανάσταση και πολέμησε για να αλλά¬ 
ξει τακτική και πρόγραμμα το γερμανικό σοσιαλδη¬ 
μοκρατικό κόμμα (Σ.Κ.Γ.). Όπως φώναζε στο συ¬ 
νέδριο της Ιένας το 1905 «...η στιγμή έφτασε... Η 
στιγμή που η εξέλιξη γίνεται επανάσταση! Έχουμε 
τη Ρώσικη Επανάσταση μπροστά στα μάτια μας. Θα 
ήμασταν τρελοί εάν δεν μαθαίναμε κάτι από αυτό». 

Οι προσπάθειές της όμως έπεσαν στο κενό, κα¬ 
θώς ήδη το Σ.Κ.Γ. είχε πάρει τον δρόμο του γραφει¬ 
οκρατικού και ρεφορμιστικού εκφυλισμού, ώστε τον 
Αύγουστο του 1914 να δηλώνει σε μία από τις εφη¬ 
μερίδες του τα εξής φρικώδη: «Ο πόλεμος θα δεί¬ 
ξει πόσο τρομερά έχει βελτιωθεί το ανθρώπινο υλι¬ 
κό από την διαπαιδαγώγηση στα συνδικάτα, πόσο 
καλά η δραστηριότητά τους θα βοηθήσει το έθνος 
σ’ αυτές τις στιγμές της μεγάλης ανάγκης. [...] Αυ¬ 
τός θα είναι ο θρίαμβος των στελεχών των συνδι¬ 
κάτων». Το μόνο που μπορεί να καταλογιστεί στην 
Λούξεμπουργκ είναι ότι δεν αντιλήφθηκε έγκαιρα 
τη σημασία της προετοιμασίας μιας επαναστατικής 
φράξιας στο εσωτερικό του Σ.Κ.Γ., ενός προπλάσμα¬ 
τος νέου εργατικού κόμματος, από δοκιμασμένα και 
έμπειρα στελέχη. Η ίδρυση του Κ.Κ.Γ. έγινε έτσι χω- 


που σχημάτισε ο Κάστρο συμμε¬ 
τείχαν και αρκετές αστικές δυνά¬ 
μεις και προσωπικότητες. Τελικά 
όμως και στην περίπτωση της Κού¬ 
βας επιβεβαιώθηκε η θεωρία της Δι¬ 
αρκούς Επανάστασης του Τρότσκι: 
ακόμα και τα πιο στοιχειώδη μέτρα 
στην κατεύθυνση της αγροτικής με¬ 
ταρρύθμισης, της απεξάρτησης από 
τις ξένες εταιρίες και της βελτίωσης 
του βιοτικού και μορφωτικού επι¬ 
πέδου των φτωχών λαϊκών μαζών 
ήταν αδύνατο να υλοποιηθούν χω¬ 
ρίς σύγκρουση με τον ιμπεριαλισμό 
αλλά και την εγχώρια αστική τάξη. 
Κάτω και από την πίεση των συνθη¬ 
κών και των διεκδικήσεων των ερ¬ 
γατών και αγροτών, η ηγεσία των 
Κάστρο και Γκεβάρα αποδείχθη¬ 
κε αρκετά ικανή και αποφασισμέ¬ 
νη ώστε να ολοκληρώσει τις ριζο¬ 
σπαστικές ρήξεις που απαιτούσε η 
κατάσταση και τελικά να διαμορ¬ 
φώσει το σοσιαλιστικό χαρακτήρα 
της επανάστασης με τη δημιουργία 
ενός εργατικού κράτους στην Κού¬ 
βα. Η διαδικασία αυτή είχε ολοκλη¬ 
ρωθεί στις γενικές της γραμμές μέ¬ 
χρι το 1962, με βασικό άξονα την 
εθνικοποίηση της γης, του τραπε¬ 
ζικού συστήματος και των μεγά¬ 
λων επιχειρήσεων και τη λειτουρ¬ 
γία τους με γνώμονα την εξυπηρέ¬ 
τηση των κοινωνικών αναγκών. Η 
απόπειρα των ΗΠΑ ν’ ανατρέψουν 
το επαναστατικό καθεστώς με την 
επέμβαση του Κόλπου των Χοίρων 
απέτυχε οικτρά. 

Η αρχική ορμή της επανάστα¬ 
σης ανακόπηκε από δύο αρνητι¬ 
κούς εξωτερικούς παράγοντες. 
Πρώτον, το ασφυκτικό εμπάργκο 
που επέβαλε ο αμερικάνικος ιμπε¬ 
ριαλισμός καθιστούσε αναπόφευ¬ 
κτη τη σχεδόν ολοκληρωτική εξάρ¬ 


τηση της κουβανέζικης οικονομί¬ 
ας απ’ τη σταλινική γραφειοκρατία 
της ΕΣΣΔ, καθώς αυτή ήταν η μο¬ 
ναδική σίγουρη αγορά για τα αγρο¬ 
τικά προϊόντα της Κούβας και πηγή 
φθηνού πετρελαίου και βιομηχανι¬ 
κών προϊόντων. Αυτή η εξάρτηση 
εκδηλώθηκε π.χ. με τους χειρισμούς 
της ΕΣΣΔ στην κρίση των πυραύ¬ 
λων με τις ΗΠΑ ή με την στήριξη 
της καστρικής ηγεσίας (ο Γκεβάρα, 
που είχε αρχίσει να διαφοροποιεί¬ 
ται έντονα απ’ την σταλινική γρα¬ 
φειοκρατία, είχε στο μεταξύ σκο¬ 
τωθεί στη Βολιβία) στην καταστο¬ 
λή της Άνοιξης της Πράγας το 1968 
απ’ τους σταλινικούς. Δεύτερον, 
παρότι η κουβανέζικη επανάσταση 
έδωσε τεράστια ώθηση στους αγώ¬ 
νες των λαών της Λατινικής Αμερι¬ 
κής, δεν υπήρξε άλλη νικηφόρα σο¬ 
σιαλιστική επανάσταση (με εξαί¬ 
ρεση τη Νικαράγουα το 1979), με 
αποτέλεσμα την απομόνωση του 
νεαρού εργατικού κράτους. Οι δύ¬ 
σκολες αντικειμενικές συνθήκες, σε 
συνδυασμό με το ότι η επανάσταση 
δεν βασίστηκε στη μαζική κινητο¬ 
ποίηση και αυτοοργάνωση της ερ¬ 
γατικής τάξης αλλά σ’ ένα αγροτι¬ 
κό αντάρτικο, ευνόησαν την ανά¬ 
πτυξη γραφειοκρατικών παραμορ¬ 
φώσεων. Ωστόσο, τα γραφειοκρατι¬ 
κά φαινόμενα εκδηλώθηκαν σε σα¬ 
φώς μικρότερο βαθμό απ’ ό,τι στη 
Σοβιετική Ένωση, την Ανατολική 
Ευρώπη, την Κίνα. Το επίπεδο των 
δημοκρατικών ελευθεριών και οι 
θεσμοί λαϊκής συμμετοχής δεν εί¬ 
χαν καμία σχέση με τα ισχύοντα 
στις σταλινικές δικτατορίες, ενώ η 
ποιότητα των συστημάτων υγείας, 
παιδείας και κοινωνικών υπηρεσι¬ 
ών της Κούβας ήταν ανώτερη απ’ 
ό,τι σε οποιοδήποτε άλλο κράτος 


της Λατινικής Αμερικής. Παράλλη¬ 
λα, η εξωτερική της πολιτική χαρα¬ 
κτηριζόταν από έναν έμπρακτο δι¬ 
εθνισμό. Πέρα από τους μαχητές 
που ακολούθησαν τον Τσε Γκεβάρα 
στο Κογκό και τη Βολιβία, η Κούβα 
βοήθησε με στρατό και εφόδια τον 
αγώνα του λαού της Αγκόλας, αρχι¬ 
κά ενάντια στην πορτογαλική αποι¬ 
κιακή κατοχή και στη συνέχεια ενά¬ 
ντια σ’ ένα αντιδραστικό αντάρτικο 
που ενισχυόταν από τους ιμπεριαλι¬ 
στές. Επιπλέον, βρέθηκε στην πρω¬ 
τοπορία του αγώνα για τη διαγρα¬ 
φή των χρεών των χωρών του Τρί¬ 
του Κόσμου. 

Μετά την κατάρρευση των στα¬ 
λινικών καθεστώτων, η Κούβα δο¬ 
κιμάστηκε πολύ σκληρά. Εκείνη 
την περίοδο αποδείχθηκαν οι γε¬ 
ρές βάσεις της επανάστασης, καθώς 
η αποσύνθεσή της θα ήταν βέβαιη 
χωρίς τη λαϊκή στήριξη. Στα χρόνια 
που ακολούθησαν, η Κούβα συνέχι¬ 
σε να οικοδομεί δεσμούς με τις προ¬ 
οδευτικές κυβερνήσεις που αναδεί- 
χθηκαν στη Λατινική Αμερική (Βε¬ 
νεζουέλα, Βολιβία, Εκουαδόρ κ.α.). 
Όμως τελευταία, ιδιαίτερα μετά 
την αποχώρηση του Κάστρο και 
την ανάληψη της εξουσίας απ’ τον 
αδελφό του Ραούλ, εφαρμόζονται 
πλήθος αντιδραστικών «μεταρρυθ¬ 
μίσεων»: παραχώρηση προνομί¬ 
ων σε ξένες εταιρίες, ιδιωτικοποιή¬ 
σεις, απολύσεις δημοσίων υπαλλή¬ 
λων. Ο δρόμος της γραφειοκρατίας 
του κουβανέζικου ΚΚ οδηγεί γορ¬ 
γά στην παλινόρθωση του καπιτα¬ 
λισμού, που μόνο η μαζική αγωνι¬ 
στική αφύπνιση της εργατικής τά¬ 
ξης και μια νέα διεθνής επαναστατι¬ 
κή άνοδος μπορούν ν’ αποτρέψουν. 

Μ Γιάννης Χαλάς 

ίο θάνιπο ενός μεγάλου επαναστάτη 


ρίς επαρκή προετοιμασία, μέσα στον επαναστατικό πυ¬ 
ρετό του γερμανικού προλεταριάτου, τον Δεκέμβρη του 
1918. Προχώρησε, μόλις ένα μήνα μετά την ίδρυσή του, 
σε αυτοκαταστροφική εξέγερση. Η Λούξεμπουργκ, αν 
και αντιτάχθηκε στην εξέγερση ως πρόωρη, δεν κατά- 
φερε να την εμποδίσει. Η κυβέρνηση των σοσιαλδημο¬ 
κρατών Σάιντεμαν και'Εμπερτ, αφού συνέτριψε την εξέ¬ 
γερση, συνέλαβε και δολοφόνησε τους Λούξεμπουργκ 
και Λήμπκνεχτ στις 15 Ιανουάριου 1919. 

Ο Λένιν ξεκίνησε τον βίο του στο επαναστατικό κί¬ 
νημα από νεαρή ηλικία, υφιστάμενος πολλαπλές διώ¬ 
ξεις, φυλακίσεις και εξορίες από το τσαρικό καθεστώς, 
έχοντας πρωταγωνιστικό ρόλο στην ανάπτυξη και ενο¬ 
ποίηση των μαρξιστικών ομάδων στη Ρωσία. Ήταν ο 
αρχιτέκτονας της Ρώσικης Επανάστασης του 1917 και 
συνέβαλε όσο λίγοι στην ανάπτυξη του μαρξιστικής 
σκέψης και πολιτικής. Μια εντελώς συνοπτική απα¬ 
ρίθμηση της συνεισφοράς του θα περιλάμβανε, πρώ¬ 
τον, ότι έθεσε τις βάσεις για τον πρότυπο τρόπο πολι¬ 
τικής οργάνωσης του προλεταριάτου, με το εμβληματι- 
κό έργο του «Τι να κάνουμε», όπου εξήγησε το προτσές 
ανάπτυξης της σοσιαλιστικής συνείδησης των εργαζο¬ 
μένων. Το έργο αυτό προηγείται του ιστορικού δεύτε¬ 
ρου συνεδρίου του ΚδϋΤΡ (Σοσιαλδημοκρατικό Κόμ¬ 
μα Ρωσίας), στο οποίο επικράτησαν οι Μπολσεβίκοι 
υπό την ηγεσία του. Δεύτερον, υπήρξε ο πρώτος μαρξι¬ 
στής που με έναν ολοκληρωμένο τρόπο κατανόησε το 
πέρασμα του καπιταλισμού στο στάδιο του ιμπεριαλι¬ 
σμού, την «εποχή πολέμων, επαναστάσεων και αντεπα¬ 


ναστάσεων», καταδεικνύοντας έτσι τον ιστορικά επί¬ 
καιρο χαρακτήρα της σοσιαλιστικής επανάστασης. Τρί¬ 
τον, επέδρασε καθοριστικά στη διαμόρφωση μιας ορ¬ 
θής στάσης έναντι του αστικού κράτους, καταρρίπτο- 
ντας τις ολέθριες αντιλήψεις της Β’ Διεθνούς περί «ου¬ 
δέτερου» κράτους. Με το έργο του «Κράτος και επανά¬ 
σταση» έριξε το σύνθημα του τσακίσματος του αστικού 
κράτους, ανοίγοντας τον δρόμο για την εργατική εξου¬ 
σία. Τέταρτον, υπήρξε συνιδρυτής της Τρίτης Διεθνούς, 
που έσωσε το ατιμασμένο από τη σοσιαλδημοκρατία 
όνομα του σοσιαλισμού, οδήγησε στην ίδρυση πολλών 
δεκάδων κομμουνιστικών κομμάτων σε όλο τον πλανή¬ 
τη, εμπλούτισε με τα τέσσερα πρώτα συνέδριά της την 
επαναστατική θεωρία. 

Τίποτα παραπάνω δεν μπορεί να γραφτεί για τον 
Λένιν, εάν δεν καταρρίψουμε τον μύθο του «αλάνθα¬ 
στου» Λένιν, που χειροτέχνησε η σταλινική γραφειο¬ 
κρατία, μετατρέποντας έναν ιδιοφυή και ακούραστο 
μαρξιστή επαναστάτη σε καρικατούρα «επί της γης 
προφήτη». Το έργο του Λένιν μετατράπηκε σε ασυνάρ¬ 
τητα τσιτάτα και ρήσεις και χρησιμοποιήθηκε όπως τα 
ευαγγέλια από τη βυζαντινή εκκλησία στις δογματι¬ 
κές συνόδους της. Πρέπει να ξεκαθαρίσουμε τον μύθο 
αυτό, γιατί η ψυχολογία της προσωπολατρίας πρέπει να 
είναι ξένη στο εργατικό κίνημα, αλλά και γιατί αυτή η 
μούμια που παρουσιάζουν οι σταλινικοί αντί του Λένιν 
δυσχεραίνει κάθε προσπάθεια αξιοποίησης του έργου 
του από τους επαναστάτες σήμερα. 

Εξάλλου, η παγκόσμια επανάσταση πολλάκις άνοι¬ 


ξε τον δρόμο της και θριάμβευσε παρά τα ενδεχόμενα 
λάθη της ηγεσίας της. Η εσφαλμένη εκτίμηση του Λέ¬ 
νιν για τον χαρακτήρα των σοσιαλδημοκρατικών κομ¬ 
μάτων, που έφτασε έως το σημείο να αμφισβητήσει ως 
προβοκάτσια του γερμανικού ιμπεριαλισμού το φύλλο 
της εφημερίδας «νοπνατΐε», στο οποίο η διακήρυξη του 
Σοσιαλδημοκρατικού Κόμματος ανακοίνωνε τη στήρι¬ 
ξή του στους γερμανούς ιμπεριαλιστές στον Πρώτο Πα¬ 
γκόσμιο Πόλεμο, παρότι γιγάντιο λάθος, καθώς του δι¬ 
έφυγε όχι η φύση μιας ασήμαντης φράξιας ενός ασήμα¬ 
ντου κόμματος, αλλά η φύση μιας ολόκληρης Διεθνούς, 
δεν μπορεί να ισοσκελίσει το τεράστιο ενεργητικό του. 
Επίσης, η φόρμουλα της «δημοκρατικής δικτατορίας 
του προλεταριάτου και της αγροτιάς», που ο Λένιν επε¬ 
ξεργάστηκε μετά την επανάσταση του 1905, ακαθόρι¬ 
στη όπως ήταν, δεν θα οδηγούσε το ρώσικο προλετα¬ 
ριάτο στην εξουσία, εάν δεν την αντικαθιστούσε ουσια¬ 
στικά με το πρόγραμμα του Τρότσκι. Όμως την ηγεσία 
του προλεταριάτου, όπως και το ίδιο το προλεταριάτο, 
δεν μπορούμε να το κρίνουμε από το αν βγήκε έτοιμο 
όπως η Αθηνά από το κεφάλι του Δία, αλλά από το αν 
είναι σε θέση να παραδέχεται γρήγορα τα λάθη, να κρι¬ 
τικάρει την πορεία του και να επανεξετάζει κάθε στιγμή 
το μέλλον του κινήματος του. 

Η ζωή και το έργο του Λένιν, της Ρόζα Λούξε¬ 
μπουργκ και του Λήμπκνεχτ οφείλουν να αποτελέσουν 
οδηγό για τους νέους επαναστάτες μαρξιστές και για 
τους αγωνιστές του εργατικού κινήματος, με την ατα- 
λάντευτη αφοσίωσή τους στην υπόθεση της σοσιαλι¬ 
στικής χειραφέτησης, την επιμονή τους στην επανα¬ 
στατική προοπτική, την ακατάβλητη προσπάθεια να 
εξηγήσουν τον κόσμο για να τον αλλάξουν. 

■ Κωνσταντίνος Σηφάκης 


Η προδοτική Συμφωνία της Βάρκιζας 


Η Συμφωνία της Βάρκιζας 
(12 Φλεβάρη 1945) μετα¬ 
ξύ του ΕΑΜ (υπό τον από¬ 
λυτο έλεγχο του ΚΚΕ) και 
της κυβέρνησης Πλαστή- 
ρα, αποτέλεσε μια ανεξίτηλη ιστορική προ¬ 
δοσία. Ο ΕΛΑΣ παρέδιδε τα όπλα και δια¬ 
λυόταν άνευ όρων, ενώ ως «αντάλλαγμα» η 
ηγεσία του ΚΚΕ εξασφάλισε αμνηστία για 
τον εαυτό της.Η συμφωνία δεν ήταν ένα 
«λάθος» της στιγμής, ούτε προήλθε από 
«προσωπικές αδυναμίες» ηγετών του ΚΚΕ ή 
εξωτερικές πιέσεις. Ήταν η λογική κατάληξη 
της λαϊκό μετωπικής πολιτικής του ΚΚΕ από 
το 1934 (6 η Ολομέλεια, εγκατάλειψη της 
σοσιαλιστικής επανάστασης για μια «αστι- 
κοδημοκρατική επανάσταση»), παρότι το 
ΕΑΜικό κίνημα αντίστασης μετά την απο¬ 
χώρηση των γερμανικών στρατευμάτων κα¬ 
τοχής είχε κυριαρχήσει σ’ όλη τη χώρα. 

Η τριπλή κατοχή της Ελλάδας (από Γερ¬ 
μανία, Ιταλία, Βουλγαρία) είχε οδηγήσει τις 
μάζες κάτω από καθεστώς ανέχειας, πεί¬ 
νας, τρομοκρατίας. Έτσι μαζικοποιήθηκε 
το αντιστασιακό κίνημα. Επικεφαλής τέθη¬ 
κε το ΚΚΕ, βοηθούμενο απ’ τη ριζοσπαστι- 
κοποίηση, τα αντιιμπεριαλιστικά, φιλοσοβι¬ 
ετικά και αντικαπιταλιστικά αισθήματα των 
μαζών.Η συντριβή των Ναζί στην ΕΣΣΔ, η 
συνθηκολόγηση της Ιταλίας, η είσοδος του 
ΕΛΑΣ (αριθμούσε 150 χιλ. τακτικούς μαχη¬ 
τές) στη Θεσσαλονίκη, η νίκη των παρτιζά¬ 
νων σε Γιουγκοσλαβία και Αλβανία, η προ¬ 
έλαση των Σοβιετικών στην Ανατολική Ευ¬ 
ρώπη, δημιουργούσαν ιδανικές συνθήκες 
μετά την απελευθέρωση για την κατάληψη 
της εξουσίας στην Αθήνα. 

Ωστόσο, το ΚΚΕ δεν είχε κανένα τέτοιο 
σχέδιο, αλλά μια πολιτική ταξικής συνερ¬ 
γασίας, συνθηκολόγησης με την ελληνική 
αστική τάξη και τον βρετανικό ιμπεριαλισμό 
και βέβαια πλήρους υποταγής στα συμφέ¬ 


ροντα της σταλινικής γραφειοκρατίας της 
ΕΣΣΔ, που είχε συμφωνήσει με τους «δη¬ 
μοκράτες» ιμπεριαλιστές στη Γιάλτα για το 
μοίρασμα του κόσμου σε σφαίρες επιρροής. 

Ήδη από το 1934, το ΚΚΕ, έχοντας εκα- 
θαρρίσει τους αντιπολιτευόμενους απ’ τις 
γραμμές του, έφραξε και απ’ αυτή την πλευ¬ 
ρά τη δυνατότητα για μια νικηφόρα επα¬ 
νάσταση στην Ελλάδα. Όλα του τα ηγετι¬ 
κά στελέχη την περίοδο της Αντίστασης εί¬ 
χαν διαπαιδαγωγηθεί θεωρητικά και πο¬ 
λιτικά για μια δεκαετία πάνω στην πολιτι¬ 
κή της ταξικής συνεργασίας με το «προο- 
δευτικό-δημοκρατικό» κομμάτι της ελληνι¬ 
κής αστικής τάξης, που υποτίθεται είχε σκο¬ 
πό τη διεξαγωγή μιας αστικοδημοκρατικής 
επανάστασης ενάντια στη ντόπια συντη¬ 
ρητική «αντίδραση», τα (φανταστικά) «φε¬ 
ουδαρχικά κατάλοιπα», τα ξένα μονοπώλια 
που δεν άφηναν τον ελληνικό καπιταλισμό 
να αναπτυχθεί. 

Επιπλέον, η σταλινική γραφειοκρα¬ 
τία της ΕΣΣΔ επεδίωκε με κάθε τρόπο την 
αποφυγή νέων σοσιαλιστικών επαναστά¬ 
σεων σε διεθνές επίπεδο, για να μην διατα- 
ραχτούν οι εκάστοτε συμφωνίες της με τις 
ιμπεριαλιστικές μπουρζουαζίες αλλά κυρί¬ 
ως απ’ το φόβο της αφύπνισης των μαζών 
της ΕΣΣΔ στην κατεύθυνση της πολιτικής 
επανάστασης. Έτσι, η πολιτική της ΕΣΣΔ 
προσπαθούσε με κάθε τρόπο να αποφύγει 
μια σοσιαλιστική επανάσταση στην Ελλάδα 
και τα Βαλκάνια, όσο και στη δυτική Ευρώ¬ 
πη (Ισπανική Επανάσταση 1936, Γαλλία και 
Ιταλία 1944-45). 

Ωστόσο, η προδοσία της ελληνικής επα¬ 
νάστασης βαραίνει κύρια το ίδιο το ΚΚΕ, 
που δεν προετοιμάστηκε γι’ αυτήν και δεν 
προετοίμασε το ελληνικό προλέταριάτο και 
τους συμμάχους του. Θα μπορούσαμε να 
συνοψίσουμε την πολιτική του ΚΚΕ: Πρώ¬ 
τον, στην προσπάθεια αναγνώρισης του 


ΕΑΜ-ΕΛΑΣ και υποστή¬ 
ριξής του απ’ τον ιμπερια¬ 
λισμό, δεύτερον, στο άνοιγ¬ 
μα διαύλου επικοινωνίας με 
την εξόριστη κυβέρνηση 
στο Κάιρο, για τη συγκρό¬ 
τησης «κυβέρνησης εθνι¬ 
κής ενότητας», τρίτον στην 
προκύρηξη εκλογών - και 
τέλος στην ανασυγκρότη¬ 
ση του αστικού μηχανισμού 
στην Ελλάδα, με τη μορ¬ 
φή αβασίλευτης δημοκρα¬ 
τίας μέσω δημοψηφίσμα¬ 
τος. Αυτή η πολιτική ταξι¬ 
κής συνεργασίας και υποταγής, και όχι κά¬ 
ποια «λάθη», «αντικειμενικές καταστάσεις» 
ή «εξωτερικοί παράγοντες» έφεραν την βρε¬ 
τανική επέμβαση και χαντάκωσαν τις δυνα¬ 
τότητες για τη νίκη της ελληνικής επανά¬ 
στασης. 

Η πολιτική αυτή είχε ήδη οδηγήσει στην 
υπογραφή των συμφωνιών της Πλάκας, του 
Κάιρου, του Λιβάνου και της Καζέρτας. Μ’ 
αυτές τις συμφωνίες, ο βρετανικός ιμπερια¬ 
λισμός και η ελληνική αστική τάξη εκμεταλ¬ 
λεύτηκαν την πολιτική του ΚΚΕ και παρέ¬ 
λυσαν το ελληνικό κίνημα, με τελικό στό¬ 
χο τον αφοπλισμό του ΕΛΑΣ, την ανάκτη¬ 
ση της εξουσίας, τη σταθεροποίηση του κα¬ 
πιταλισμού και την επιστροφή του βασιλιά 
(το αρχικό πρόγραμμα του ΕΑΜ δεν αναφε¬ 
ρόταν στην πτώση της μοναρχίας). 

Με τη συμφωνία του Λιβάνου (17-20 
Μαΐου 1944), ο ΕΛΑΣ έμπαινε υπό την ηγε¬ 
σία της «ενιαίας κυβερνήσεως», το ΕΑΜ 
δεχόταν να συντονίζει τις ενέργειές του μ’ 
αυτές των Άγγλων, ενώ καταδικαζόταν η 
«τρομοκρατία στην ύπαιθρο». Με τη συμ¬ 
φωνία της Καζέρτας (26 Σεπτέμβρη 1944), ο 
ΕΛΑΣ τίθονταν υπό την ηγεσία της κυβέρ¬ 
νησης Εθνικής Ενότητας και, μέσω αυτής, 
του βρετανού αξιωματικού Σκόμπι, δεσμευ¬ 



Α Η συγκλονιστική στιγμή της παράδοσης 
των όπλων από τους δακρυσμένους αντάρτες 


όταν ότι δεν θα προέβαινε σε καμία ενέρ¬ 
γεια στην Αθήνα, παρά μόνο αν αυτή ήταν 
αποφασισμένη προηγουμένως απ’ τους Άγ¬ 
γλους. Σε αντάλλαγμα, το ΚΚΕ-ΕΑΜ έλα¬ 
βε 4 υπουργεία στην κυβέρνηση Παπανδρέ- 
ου, μετέπειτα σφαγέα των Δεκεμβριανών. 

Έπειτα απ’ αυτές τις συμφωνίες, οι Άγ¬ 
γλοι έβαλαν μπροστά το σχέδιο ένοπλου 
τσακίσματος του ΕΑΜ-ΕΆΑΣ. Ακόμα 
και όταν ξεκίνησε ανοιχτά η επίθεσή τους, 
το Δεκέμβρη του 1944, το ΚΚΕ δεν έδωσε 
μάχη για την κατάληψη της εξουσίας, δί¬ 
νοντας εντολή στις τακτικές δυνάμεις του 
ΕΛΑΣ να παραμείνουν μακριά απ’ την πρω¬ 
τεύουσα και στέλνοντας τον Άρη Βελου- 
χιώτη στην Ηπειρο. Σταδιακά οι Άγγλοι επι¬ 
κράτησαν, με τη βοήθεια των ντόπιων χι- 
τών και ταγματασφαλιτών. Μετά την ήττα 
του Δεκέμβρη, η Βάρκιζα ολοκλήρωσε την 
προδοσία της ελληνικής επανάστασης και 
εγκαινίασε (παρά τις προσπάθειες των λα¬ 
ϊκών μαζών με τη συγκρότηση του ΔΣΕ, με 
τον οποίο ακολουθήθηκε παρόμοια κατα¬ 
στροφική πολιτική), μια περίοδο τρομερής 
αντεπανάστασης. 

■ Βασίλης Ζόγκας 

Τουρκία 

Ενδοασιική σύγκρουση 
υπό ιην απειλή ανόδου του κινήρπτος 

λ Κώστας Δίκαιος 


Η κρίση του κρατικού μη¬ 
χανισμού και του κυβερ- 
νώντος Κόμματος Δι¬ 
καιοσύνης και Ανάπτυ¬ 
ξης (ΑΚΡ) στην Τουρ¬ 
κία, αν και πυροδοτήθηκε από αποκαλύ¬ 
ψεις σκανδάλων (απ’ τους ίδιους εισαγ¬ 
γελείς που αποκάλυψαν την παρακρατι¬ 
κή οργάνωση Εργκένεκον, πλήττοντας 
το κεμαλικό «βαθύ κράτος»), βρίσκεται 
σε έμμεση σχέση με την εξέγερση του 
Πάρκου Γκεζί. Η εξέγερση, εκτός από 
ριζοσπαστικοποίηση, έφερε και όξυνση 
της αντιπαλότητας στο εσωτερικό της 
άρχουσας τάξης, κάνοντας μαλλιά κου¬ 
βάρια κυβέρνηση, δικαιοσύνη, αστυνο¬ 
μία, στρατό, μυστικές υπηρεσίες, κομμά¬ 
τια του κεφαλαίου. 

Τα σκάνδαλα έφεραν στο φως την 
καταπάτηση της δημόσιας περιουσίας, 
την καταστροφή του περιβάλλοντος, 
δωροδοκίες και απίστευτη διαφθορά. 
Τουλάχιστον τρεις υπουργοί μαζί με τους 
γιους τους εμπλέκονται στα σκάνδα¬ 
λα της «ανάπτυξης» της Ισταμπούλ (π.χ. 
στο Γκεζί θα χτίζονταν τεράστια πολυ¬ 
καταστήματα). Ο επιχειρηματίας Αρά- 
ογλου, φίλος του Ερντογάν, κέρδισε δις 
απ’ την πώληση σε Άραβες μιας ολόκλη¬ 
ρης ιδιωτικής πόλης 4.417 πολυτελών 
στούντιο σε συγκρότημα από 24 ουρα¬ 
νοξύστες με θέα το Βόσπορο, αφού όμως 
πρώτα δωροδόκησε για να βγουν ειδικοί 
νόμοι υπέρ της «επιχειρηματικής δρα- 
στηριότητάς» του. Υπάρχουν πάμπολλες 
παρόμοιες καταγγελίες, σε κάποιες φέ¬ 
ρεται εμπλεκόμενος ο ίδιος ο Ερντογάν. 

Ο Ερντογάν, ιδιαίτερα μετά την τρί¬ 
τη διαδοχική εκλογική του νίκη το 2011 
(μάλιστα με αυξημένο ποσοστό) και την 
επικράτησή του σε βάρος της παλιάς κε- 
μαλικής ελίτ, στηριγμένης στο στρατό 
(χτυπήθηκε με τις καταδίκες στις υπο¬ 
θέσεις Εργκένεκον και Βαριοπούλα), 
έκανε βαθιές οικονομικές τομές. Μαζι¬ 
κές ιδιωτικοποιήσεις, μεγάλα δημόσια 
έργα με χρηματοδότηση και του ιδιωτι¬ 
κού τομέα, αυστηρή νομισματική πολι¬ 
τική για την προσέγγιση ξένων επενδυ¬ 
τών, αναδιανομή της πίτας με τη δημι¬ 
ουργία μιας νέας ελίτ, σχετική αποστρα¬ 
τιωτικοποίηση (όπου βρήκε συμμάχους 
και στην Αριστερά και τους Κούρδους), 
κατοχύρωση των δικαιωμάτων των σου¬ 
νιτών μουσουλμάνων. Καθώς η οικονο¬ 


μία φαινόταν να προχωράει, προχώρησε 
σε μαζικές προσλήψεις δημοσίων υπαλ¬ 
λήλων (από 800 χιλ. στα 2 εκ. σε 10 χρό¬ 
νια), στήριξε τις εργολαβικές εταιρίες 
που ευημερούν με κρατικές αναθέσεις. Ο 
αριθμός των εκατομμυριούχων αυξήθη¬ 
κε κατά 10.000 μόνο σε μια χρονιά. Απ’ 
τους δημόσιους διαγωνισμούς αποκλεί¬ 
στηκαν επιχειρηματίες προσκείμενοι σε 
αντίπαλες παρατάξεις, ενώ τέθηκαν υπό 
κρατικό έλεγχο εταιρίες πολιτικών αντι¬ 
πάλων του και μεταπωλήθηκαν σε «δι¬ 
κούς του». 

Η νεοφιλελεύθερη «ανάπτυξη», 
παρά το ανέβασμα του βιοτικού επιπέ¬ 
δου (εξού και η σημαντική λαϊκή στήρι¬ 
ξη στον Ερντογάν), έφερε και σκάνδαλα 
κάθε είδους. Οι εισαγγελείς απλά επέλε- 
ξαν τη στιγμή να τα βγάλουν στη φόρα 
για να πλήξουν τον Ερντογάν. 

Τα σκάνδαλα δεν είναι μόνο οικονο¬ 
μικά. Υπουργός κατηγορήθηκε ότι πήρε 
1,5 εκ. δολ. από αζερο-ιρανό επιχειρη¬ 
ματία για την εξαγωγή χρυσού στο Ιράν 
με αντάλλαγμα πετρέλαιο, παρακάμπτο¬ 
ντας το εμπάργκο κατά της Τεχεράνης 
- και ότι ξέπλυνε 87 δις δολ. μέσω της 
κρατικής τράπεζας ΗαΙΈ, της οποίας ο 
Γενικός Διευθυντής συνελήφθη και στο 
σπίτι του βρέθηκαν 4,5 εκ. δολ. μέσα σε 
κουτιά παπουτσιών! Ο γιος του Ερντο¬ 
γάν φέρεται να σχετίζεται με σαουδάρα- 
βα επιχειρηματία, που συμπεριλαμβάνε- 
ται στη λίστα των ΗΠΑ με υποστη μι¬ 
κτές της Αλ Κάιντα. Σε ελέγχους βρέθη¬ 
κε φορτηγό που μετέφερε όπλα στη Συ¬ 
ρία και που «απελευθέρωσε» η κρατική 
υπηρεσία πληροφοριών ΜΙΤ (ελέγχεται 
απόλυτα απ’ τον Ερντογάν). Τον Ιανου¬ 
άριο, η αστυνομία έκανε επιδρομές σε έξι 
πόλεις με στόχο την Αλ Κάιντα και τρο¬ 
μοκρατικά δίκτυα που δρουν στη Συρία. 
Στην πόλη Κιλίς, χτύπησε το κέντρο δια¬ 
νομής βοήθειας προς τη Συρία, που λει¬ 
τουργεί η οργάνωση ΙΗΗ (η μεγαλύτε¬ 
ρη τουρκική ΜΚΟ και απ’ τις μεγαλύτε¬ 
ρες διεθνώς) μαζί με την Ερυθρά Ημισέ¬ 
ληνο του Κατάρ. Η ΙΗΗ πρόσφατα χα¬ 
ρακτηρίστηκε απ’ το Ισραήλ ως «μεγά¬ 
λος κίνδυνος». Με λίγα λόγια, στο στό¬ 
χαστρο έχει μπει και η εξωτερική πολιτι¬ 
κή του Ερντογάν. 

Η μετατόπιση του παγκόσμιου κέ¬ 
ντρου βάρους προς την Ανατολή ανα¬ 
βαθμίζει την Τουρκία και ο Ερντογάν κι¬ 


νείται συχνά με τάσεις αυτονομίας απέ¬ 
ναντι στις ΗΠΑ. Στήριξη των σουνιτών 
σε Συρία και Ιράκ (συμφωνία με τους 
Κούρδους του Ιράκ για πετρέλαια, πα¬ 
ρακάμπτοντας την κεντρική κυβέρνη¬ 
ση) και των Αδελφών Μουσουλμάνων 
στην Αίγυπτο, σπάσιμο του εμπάργκο 
στο Ιράν, διαμάχη με το Ισραήλ, απειλές 
για στροφή προς τις Κίνα και Ρωσία, δι¬ 
αιρούν την άρχουσα τάξη και εξοργίζουν 
τις ΗΠΑ! Οι αντίπαλες αστικές μερίδες 
επιστρατεύουν τα ερείσματά τους στο 
κράτος, αποδεικνύοντας ότι ο «εκδημο¬ 
κρατισμός» υπήρξε πολύ περιορισμένος. 

Αν όμως η παλιά κεμαλική ελίτ έχει 
υποστεί ισχυρά πλήγματα, ποιος είναι 
ο αντίπαλος του Ερντογάν; Πρόκειται 
για ενδοϊσλαμικό εμφύλιο. Ο δισεκατομ- 
μυριούχος ιμάμης Γκιουλέν, αυτοεξόρι- 
στος στις ΗΠΑ, έλεγε απ’ το 1999 (όταν 
οι κεμαλιστές τον υποχρέωσαν σε εξο¬ 
ρία): «Να κινηθούμε στις αρτηρίες του 
συστήματος, χωρίς να μας προσέξουν, 
μέχρι να φτάσουμε στα κέντρα εξουσί¬ 
ας!». Το δίκτυο Χιζμέτ (Υπηρεσία), που 
έχει φτιάξει, ελέγχει τράπεζες, εφημερί¬ 
δες, ξενοδοχεία, 500 ισλαμικά σχολεία σε 
Κεντρική Ασία και Βαλκάνια (ακόμα και 
στις ΗΠΑ). Οι απόφοιτοί τους στελεχώ¬ 
νουν τον τουρκικό κρατικό μηχανισμό, 
ιδιαίτερα την αστυνομία και το δικαστι¬ 
κό σώμα. Ο Γκιουλέν είναι πρώην πνευ¬ 
ματικός καθοδηγητής του Ερντογάν και 
στήριξε ενεργά το ΑΚΡ. Απ’ τη δεκαε¬ 
τία του 1970, το Χιζμέτ απέκτησε μεγά¬ 
λη επιρροή στην Τουρκία χτίζοντας μια 
αυτοκρατορία συνολικής αξίας άνω των 
25 δις Ευρώ. 

Ωστόσο, ο Γκιουλέν διαφέρει απ’ τον 
Ερντογάν: πρόσκειται στο μυστικιστι¬ 
κό Ισλάμ και πρεσβεύει τον εξισλαμισμό 
μέσω της εκπαίδευσης αντί για ενέργει¬ 
ες «απ’ τα πάνω», εμφανιζόμενος ως ένα 
μετριοπαθές Ισλάμ. Απ’ τους πρώτους 
καταδίκασε τις επιθέσεις της 11ης Σε¬ 
πτέμβρη 2001, ενώ απ’ το 2010 έχει απο- 
στασιοποιηθεί απ’ την εξωτερική πολιτι¬ 
κή του Ερντογάν, καταγγέλλοντας την 
αποστολή του σκάφους Μαβί Μαρμαρά 
στη Γάζα, αμφισβητώντας τα ανοίγματα 
προς το ΡΚΚ, διαφωνώντας με την προ¬ 
σέγγιση της Τεχεράνης. Δηλαδή μοιάζει 
να πλησιάζει περισσότερο τις θέσεις των 
ΗΠΑ. 

Η σύγκρουση πήρε διαστάσεις το 
καλοκαίρι, με την καταστολή στην πλα¬ 
τεία Ταξίμ. Ο Γκιουλέν εκτίμησε ότι ο Ερ¬ 
ντογάν αποτελεί πλέον κίνδυνο «για τις 
ελευθερίες και τα δικαιώματα των πολι¬ 
τών», υπονοώντας ότι δεν επιθυμεί τη 
συγκεντροποίηση των εξουσιών (με τε¬ 
λικό στόχο μια προεδρική δημοκρατία). 
Η ρήξη ολοκληρώθηκε όταν ο Ερντογάν 
επιχείρησε να κλείσει σχολεία του Χιζμέτ 
το Νοέμβριο. 

Οι συλλήψεις στελεχών του ΑΚΡ 
και επιχειρηματιών απ’ το περιβάλλον 
του, σηματοδοτούν έναν ενδοϊσλαμι- 
κό πόλεμο για τον έλεγχο του κράτους, 
της οικονομίας, της εξωτερικής πολιτι¬ 
κής. Οι ΗΠΑ έχουν ζητήσει να σταματή¬ 
σουν οι δεκάδων δις τριγωνικές συναλ¬ 
λαγές (μέσω Κίνας) της ΗαΙΤ με την Τε¬ 


χεράνη. Η ΗαΙΈ ξεπλένει και πολλά δις 
ινδικών εταιριών, που τη χρησιμοποιούν 
επίσης για να παρακάμπτουν το εμπάρ¬ 
γκο. Ο πρέσβης των ΗΠΑ, αμέσως μετά 
την έκρηξη των σκανδάλων, συναντήθη¬ 
κε με τον αρχηγό του Ρεπουμπλικανικού 
Κόμματος - και μάλλον ο Ερντογάν εί¬ 
ναι πλέον «καμμένος» για τις ΗΠΑ. 

Ήδη 12 βουλευτές έχουν αποχωρή¬ 
σει απ’ το ΑΚΡ, η πτώση του χρηματι¬ 
στηρίου έφτασε το 17%, η τουρκική λίρα 
«βυθίστηκε» 5,4% (η δεύτερη μεγαλύ¬ 
τερη υποτίμηση μεταξύ των αναδυόμε- 
νων οικονομιών, με πρώτο το αργεντίνι- 
κο πέσο), οι επενδυτές «ξεφορτώνουν» 
τουρκικά ομόλογα, το έλλειμμα εκτι- 
μάται θα φτάσει το 7,1% του ΑΕΠ κ.λπ. 
Ωστόσο ο Ερντογάν ελέγχει το ΑΚΡ και 
αντεπιτίθεται για να ελέγξει τον κρατι¬ 
κό μηχανισμό. Έχουν αποπεμφθεί 700 
αστυνομικοί, ενώ άλλοι 1.000 έχουν με¬ 
τατεθεί δυσμενώς. Η κυβέρνηση ήδη 
ελέγχει το Ανώτατο Συμβούλιο Δικα¬ 
στών και Εισαγγελέων, ενώ ετοιμάζεται 
να περάσει νόμο που θα δίνει τη δυνα¬ 
τότητα πλήρους ελέγχου του δικαστι¬ 
κού σώματος απ’ τον υπουργό Δικαιοσύ¬ 
νης. Οι φάκελοι των σκανδάλων αφαι- 
ρέθηκαν απ’ τους εισαγγελείς που ξεκί¬ 
νησαν την έρευνα και η αστυνομία αρ- 
νείται πλέον να εκτελέσει τις εισαγγελι- 
κές εντολές. Ένα πραξικόπημα, με τη δι¬ 
καιολογία ότι πρόκειται για «συνωμοσία 
ντόπιων (Χιζμέτ) και ξένων (ΗΠΑ) κέ¬ 
ντρων». Πιθανά ο Ερντογάν φτάσει μέ¬ 
χρι την απαγόρευση του δικτύου Γκιου¬ 
λέν, αφού δεν δίστασε ν’ ξανανοίξει τις 
υποθέσεις Εργκένεκον και Βαριοπούλα, 
με τη δικαιολογία ότι οι δικαστικοί που 
τις χειρίστηκαν ήταν χειραγωγημένοι, σε 
μια προσπάθεια να προσεταιριστεί κομ¬ 
μάτια των κεμαλιστών του στρατού! 

Βέβαια, το σχέδιό του για εύκολη 
νίκη στις προεδρικές εκλογές του Αυ- 
γούστου (ο πρόεδρος για πρώτη φορά 
θα εκλεγεί απευθείας απ’ τον λαό, πι¬ 
θανά διευρύνοντας τις προεδρικές αρ- 
μοδιότητές και αλλάζοντας το πολίτευ¬ 
μα σε προεδρική δημοκρατία) περιπλέ¬ 
κεται. Ενώ δεν πρέπει να αποκλείονται 
και πρόωρες εκλογές. Για πρώτη φορά 
μετά από δέκα χρόνια διαμορφώνεται 
ένα αντιπολιτευτικό μπλοκ: παλιά αντι¬ 
πολίτευση, τάγμα Γκιουλέν, παραδοσι¬ 
ακή κεντροδεξιά, παραδοσιακά αστικά 
στρώματα. 

Στις μάζες υπάρχει μια ανανεωμέ¬ 
νη αυτοπεποίθηση και διάθεση για αγώ¬ 
νες, εξαιτίας της ριζοσπαστικοποίησης 
απ’ την εξέγερση του Γκεζί αλλά και των 
σκανδάλων. Ο αριθμός των κινητοποιή¬ 
σεων (συχνά συγκρούονται με την αστυ¬ 
νομία) σ’ όλες τις μεγάλες πόλεις έχει 
ανέβει. Ο Ερντογάν ψηφίζει νόμους που 
απαγορεύουν στους γιατρούς να περι¬ 
θάλπουν σε διαδηλωτές χωρίς κρατική 
άδεια και για τον πλήρη έλεγχο του δι¬ 
αδικτύου (φακέλωμα του ιστορικού επι¬ 
σκέψεων για δύο χρόνια!). 

Για πρώτη φορά οι εργαζόμενοι και 
η νεολαία μπορούν ν’ αποτελέσουν έναν 
τρίτο πόλο, για μια ριζοσπαστική ανα¬ 
τροπή του πολιτικού σκηνικού. 





























